
Mulţumiri 


A 

Tipos cărților excelente se ascunde întotdea- 
una o echipă excelentă. Dacă această carte nu este 
excelentă, vina îmi aparține numai mie, deoarece cu 
siguranță am fost ajutat de o echipă excelentă. 

De multă vreme, asistenta mea Lornette Browne 
are rolul de ancoră pentru mine, menținându-mă 
orientat asupra țintei, graficului de timp şi obiecti- 
vului. Este o adevărată binecuvântare! 

Vicki McCown a efectuat redactarea inițială cu 
discernământ, inteligență şi grijă, protejând integri- 
tatea mesajului, păstrându-mi glasul original şi în 
acelaşi timp asigurându-se că dumneavoastră, citi- 
torii, puteţi găsi ideile care vi se adresează. 

Matthew Holt şi echipa de la editura John Wiley 
& Sons, Inc., sunt responsabili pentru volumul pe 
care îl ţineţi în mâini. Matt a avut o viziune pentru 
genul de carte de care avea nevoie lumea şi a simţit 
că eu eram cel mai potrivit s-o scriu. 

Când a fost momentul discuţiilor despre scop, 
filozofie şi principii, m-am bucurat de beneficiul 
extraordinar al atenţiei criticilor Bob Burg, lan Percy, 
Larry Winget şi Eric Worre. 

Vă sunt recunoscător tuturor! 


Cartea aceasta conţine teme mature 
şi limbaj pentru adulţi care pot fi ofensatoare 


pentru unii. Se recomandă discreţia parentală. 


Capitolul 1 


MEME ŞI MANIPULARE: BĂTĂLIA PENTRU 
CONTROLUL MINŢII DUMNEAVOASTRĂ 


XX x 


Forțele asociate pentru a vă menține 
în starea actuală - fraier, bolnav şi falit 


x x k 


Era perioada aceea de scurtă tranziţie dintre 
noaptea de sâmbătă şi dimineaţa de duminică. 
Tocmai revenisem de la o seară petrecută într-un 
club. După ce am parcat şi am coborât din maşină, 
un necunoscut înalt s-a îndreptat spre mine. M-am 
gândit că dorea probabil să-mi ceară o ţigară sau să 
mă întrebe de vreo adresă. 

Am observat pistolul prea târziu. 

S-a dovedit că individul era un narcoman, 
disperat să facă rost de următoarea doză. Era în 
anii '80, zilele „vestului sălbatic“ din Miami, ale 
creşterii explozive a numărului de consumatori 
de droguri puternice, când am fost copleșiți de 
criminali feroce emigraţi din Cuba, aşa-numita 
mişcare Mariel Boatlift, şi ale infamilor Cocaine 
Cowboys. South Beach, unde locuiam eu, se afla în 
epicentrul traficului de droguri. 

lar eu urma să devin o cifră dintr-o statistică... 

Individul a ridicat pistolul spre tâmpla mea; 
ochii îi sticleau, ca şi cum ar fi privit prin mine. Un 
Pontiac Fiero alb s-a oprit în spatele nostru, aparent 
aşteptându-l pe atacatorul meu. 

Deşi practicam artele marţiale, situaţia aceasta 
nu cerea apărare fizică. Pistolul rămăsese aţintit 
către creierul meu şi ştiam că dacă eşti împuşcat 
acolo, ai terminat-o definitiv. Chiar dacă nu mori, 
eşti ca şi mort. Nu ştiam dacă complicele din 
automobil nu avea de asemenea o armă. (Ulterior, 
am aflat că avea.) Şi, bineînţeles, dacă ar fi dorit, 
m-ar fi putut strivi cu maşina. 

De aceea am ales să încerc să-mi calmez ataca- 
torul, să-i dau banii mei şi să îndrept incidentul 
spre o rezolvare paşnică. Ceea ce ar fi mers mult 
mai bine dacă aş fi avut mai mult de 7 dolari în bu- 
zunar! Fiindcă o doză de cocaină costa pe atunci 
cinci dolari, i-am spus să ia banii, să-şi cumpere 
drogul şi să terminăm totul. El însă n-a înhăţat 
momeala, insistând că aveam mai mulţi bani şi că 
ar fi fost bine să-i dau pe toţi. 

Am continuat să încerc să fiu raţional, expli- 
când că aceia erau toţi banii pe care-i aveam asupra 
mea, pe care ar fi trebuit să-i ia şi să se ducă la 
dealerul lui de droguri. l-am subliniat de ce n-ar fi 
fost bine pentru el ca situaţia să degenereze, cu 
posibilele repercusiuni ale arestării, judecării şi 
întemniţării. Dar desigur, se ştie că narcomanii nu 
sunt renumiţi pentru gândirea logică... 

În cele din urmă, mi-a spus să sui înapoi în 
maşină. Nu ştiu cum sau de ce, dar am fost convins 

că dacă mă întorc în automobil, nu voi mai coborî 
viu. Aşa că am refuzat. 

— Ai banii mei şi astea sunt cheile maşinii. Poţi 
s-o iei, dar eu nu sui înăuntru. la banii şi cumpără-ţi 
drogurile. Eu o să plec pe jos şi amândoi o să uităm 
că s-a întâmplat ceva. 

Stăteam la periferia cercului de lumină proiec- 
tată de un felinar stradal. Eu avansam încetişor 
spre zona mai puternic iluminată, nutrind speranţa 
că ar fi putut apărea vreun automobil sau că cineva 
s-ar fi uitat pe geam dintr-un apartament. Narco- 
manul devenise mai agitat. Şoferul din Fiero a am- 
balat motorul. 

Brusc, narcomanul şi-a îndepărtat pistolul de la 
tâmpla mea şi mi l-a lipit de abdomen. După aceea 
a rostit ceva foarte ameninţător. Ţin minte că m-am 
întrebat dacă mi se adresase mie, lumii în general 
sau chiar persoanei sale. A fost una dintre de- 
claraţiile acelea misterioase care pot însemna multe 
lucruri. Îmi amintesc că la scurt timp după aceea am 
discutat cu mulţi oameni, încercând să decidem cu 
cine vorbea şi ce înţeles aveau cuvintele sale. 

Fascinant este faptul că atunci când încerc 
să-mi amintesc cuvintele acelea, nu pot. Bănuiesc 
că mintea mi-a izolat complet accesul la episodul 
respectiv, pentru a mă proteja să retrăiesc ceea ce 
s-a petrecut în continuare... 

El a apăsat pe trăgaci. 

N-a fost ca la televizor. Zgomotul a fost asur- 
zitor, mai ales la ora aceea din noapte, reverberând 
din blocul cu apartamente şi răsunând în tot cartie- 
rul. M-am prins cu mâinile de abdomen şi am căzut 

pe spate, în stradă. Apoi scurgerea timpului s-a 
încetinit la viteza din filmele Matrix... 

Am privit calm cum narcomanul a suit în maşină 
şi a pornit spre Miami. Îmi amintesc că pentru o 
secundă m-am gândit că fusese o farsă, că fusese un 
pistol de starter sau cu cartuşe oarbe, deoarece nu 
simţisem absolut nimic. Însă când am coborât ochii, 
am văzut sângele care mi se prelingea printre degete. 

lar după aceea am simţit durerea. Foarte multă 
durere. 

În calitate de autor şi conferenţiar profesionist, 
mă mândresc cu capacitatea mea de a comunica idei, 
concepte şi întâmplări. Cu toate acestea, nu deţin 
pur şi simplu cuvintele pentru a descrie în mod 
adecvat ce simţiţi când un glonţ vă sfârtecă organele 
vitale. Este o durere sfredelitoare, termonucleară. 

Pentru că detunătura fusese atât de puternică, 
m-am aşteptat să se aprindă lumini, să apară oa- 
meni la ferestre, să se deschidă uşi, iar apoi să vină 
cineva care să-mi acorde primul ajutor. 

Nu s-a întâmplat absolut nimic din toate aces- 
tea. Linişte şi nemişcare totală. 

Am rămas pe stradă, cu picioarele răşchirate 
sub lumina felinarului. Nu ştiu cât timp am stat 
acolo, afectat de şoc, într-o stare de detaşare su- 
prareală, privind cum băltoaca de sânge din jurul 
meu creştea încetişor. Brusc, am înţeles că dacă nu 
mă ridicam, dacă nu mergeam în apartament să 
telefonez după ajutor, aveam să mor pe stradă. 

Mi-am rupt cămaşa şi mi-am legat-o de jur 
împrejur, pentru a opri pe cât puteam sângerarea. 
M-am străduit, am traversat strada, am suit treptele 

şi am intrat în apartament. Am izbutit să formez 
911, după care m-am prăbuşit într-un scaun. Sim- 
ţeam cum viaţa mă părăsea treptat, pe măsură ce 
tot mai mult din sângele meu îmbiba covorul. 

La sosirea paramedicilor, eram atât de slăbit, 
încât m-au luat cu scaunul pe sus şi m-au coborât la 
ambulanţă. Când m-au ridicat pe targă, sângele 
mi-a ţâşnit din rană şi m-am zvârcolit de durere. Pe 
drumul spre spital, tensiunea arterială mi-a scăzut 
într-atât, încât au trebuit să mă introducă într-un 
fel de costum spaţial presurizat pentru a-mi 
menţine bătăile inimii. 

După ce am sosit, asistentele de la urgenţă 
m-au salutat cu patru perfuzii şi un cateter. Medicii 
m-au dus imediat în sala de operaţie şi mi-au cusut 
intestinul gros. Viaţa îmi fusese salvată, însă abia 
de acum înainte aveam să trec prin cele mai 
groaznice agonii pe care le simţisem vreodată... 

În următoarele zile, n-am putut nici să mănânc, 
nici să beau. Am primit un tifon cu care să-mi ume- 
zesc buzele. Un tub care-mi trecea prin nas şi-mi 
cobora prin gât în stomac îmi cauza aproape perma- 
nent senzaţii de înecare. În ciuda medicaţiei care mă 
ţinea ca în ceaţă, suferinţele erau înfiorătoare. Când 
m-am înecat cu propriile mucozităţi şi vomă, mi-am 
smuls intubarea, dar mi-a fost reinstalată şi am fost 
ameninţat că voi fi legat cu mâinile de pat dacă mai 
încercam să repet acţiunea aceea. 

Operaţiile şi recuperarea ce au urmat au făcut 
ca următoarele luni să reprezinte perioada cea mai 
dureroasă din viaţa mea. Suturile mi s-au rupt din 
stomac şi s-a declanşat o infecţie. Nu puteam găsi 

niciun mod confortabil pentru a sta în picioare, în 
capul oaselor sau întins. Au trecut doi ani înainte 
dea mă simţi iarăşi normal. Nu i-aş dori nici celui 
mai teribil duşman al meu suferinţele pe care le-am 
îndurat. 

Vă puteţi imagina şocul meu când am înţeles, 
ulterior, că, în mod subconştient, îmi dorisem si- 
tuaţia aceea. 

Dacă în clipa respectivă mi-aţi fi spus aşa ceva, 
fără îndoială că aş fi făcut o criză de nervi. Dar, aşa 
cum veţi descoperi în curând, eu atrăsesem în- 
tr-adevăr, în mod subconştient, toate suferinţele. 
Fără să ştiu, urmasem un şablon de victimizare 
ce-mi fusese programat în subconştient încă din 
copilărie. Eram un pion neajutorat, manipulat de 
forţe superioare... aşa cum şi dumneavoastră, pro- 
babil, v-aţi făcut singur probleme fără s-o ştiţi, aţi 
atras adversităţile în mod subconştient, ba chiar 
v-aţi sabotat propriul succes. 

Întrebarea este: de ce aş face aşa ceva? Şi de ce 
aţi face-o dumneavoastră? 

Voi explica mai târziu seria bizară de eveni- 
mente care m-au făcut să abat asupra mea aceste 
necazuri, suferinţe şi dureri. Mai întâi să vedem 
însă dacă şi dumneavoastră sunteţi manipulat de 
aceleaşi forţe... şi dacă nu cumva vă sabotaţi pro- 
priul succes şi vă mulţumiţi cu mai puţin decât 
meritaţi din partea vieţii. 

lar prin forțe nu mă refer la obişnuiţii sus- 
pecţi — diavolul, teroriştii sau insurgenții comu- 
nişti — şi nici nu sugerez o conspirație de tip Codul 
lui da Vinci. Vorbesc despre oameni şi instituţii 

uzuale, bine privite şi mereu prezente, care există 
permanent în jurul dumneavoastră - aşa cum sunt 
familia, cercul social, locul de rugăciune, guvernul 
şi mass-media. 

Deoarece aici se află adevăratul pericol. Dacă 
sunteţi ca majoritatea oamenilor, credeţi că aceste 
instituţii fac parte din reţeaua care vă susţine şi 
acţionează pentru binele dumneavoastră suprem. 
Nu înţelegeţi că, în realitate, ele vă mențin fraier, 
bolnav şi falit. 

Nu înseamnă că familia nu vă iubeşte sau că 
prietenii nu vă plac. Probabil că sunteţi iubit şi 
plăcut. De asemenea, mă îndoiesc că preotul, rabi- 
nul sau duhovnicul dumneavoastră ar dori în mod 
conştient să vă cauzeze rău. Reprezentanţii din 
parlament nu poartă o vendetă împotriva dumnea- 
voastră, iar editorialistul din ziarul pe care-l citiţi 
zilnic nu are misiunea de a vă face rău. Cel puţin 
nu în mod conştient... 

Asta nu-i va opri însă pe toţi oamenii aceia, şi 
pe alte câteva mii, de a vă determina să vă dis- 
trugeţi în mod subconştient căsătoria, să fiţi ignorat 
cu ocazia promovărilor, să vă îmbolnăviţi ori să vă 
accidentaţi, să vă sabotaţi afacerea, să ingeraţi 
substanţe care vă distrug corpul sau să întreprin- 
deţi oricare din alte milioane de acţiuni şi compor- 
tamente ce vă pot împiedica să ajungeţi la sănătatea, 
fericirea şi prosperitatea care sunt dreptul dumnea- 
voastră înnăscut. 

Înţeleg că toate acestea vă pot părea mai de- 
grabă nebuneşti. Îngăduiţi-mi să vă sugerez posi- 
bilitatea că aţi fost atât de complet manipulat, 

folosindu-se sentimente de nevrednicie, prejudecăţi 
legate de bogăţie şi false credinţe despre succes, 
încât, fără să vă daţi seama, aţi devenit cel mai rău 
duşman al propriei dumneavoastră persoane. 

Pentru a găsi cauza, trebuie să ne întoarcem la 
anii formatori ai copilăriei dumneavoastră — să 
examinăm programarea subconştientă la care aţi 
fost expus şi convingerile esenţiale pe care le-a 
creat ea. Trebuie să explorăm lumea memelor, care, 
de fapt, sunt viruşi ai minţii. 

Memele sunt aidoma viruşilor informatici, în- 
trucât parazitează gazda şi o determină să le repro- 
ducă. Un şlagăr pe care nu vi-l puteţi scoate din 
minte este o memă, la fel ca şi un slogan care prinde, 
ca „Just Do It!“. Acelea sunt meme destul de ino- 
cente, dar multe altele nu sunt la fel de nevinovate. 

Unele dintre memele la care veţi fi expus în 
decursul unei săptămâni vor fi probabil: „Cum- 
păraţi mobile, cu avans zero şi fără nicio rată în 
primii doi ani!“, „Dacă beţi berea noastră, veţi fi 
sexy şi popular!“ şi „Cumpăraţi SUV-ul nostru şi 
veţi putea traversa fiorduri, escalada munţi şi 
străbate râuri“. 

Lanţurile nesfârşite de e-mailuri care afirmă: 
„Expediază scrisoarea aceasta tuturor cunoscuţilor 
tăi, iar cei care te iubesc ţi-o vor trimite îndărăt“, 
„Ajutaţi la găsirea acestei fetiţe care a dispărut de 
acasă“ şi „Priviţi această incredibilă prezentare 
PowerPoint pentru Conversaţii cu Dumnezeu“ repre- 
zintă exemple perfecte de meme în acţiune. Când 
primesc e-mailurile acestea, oamenii au o reacţie 
emoţională şi se simt instantaneu îmboldiţi să le 

uexpedieze mai departe la toţi cunoscuţii lor. (Ter- 
menul memă” şi ştiinţa memeticii au fost introduse 
de Richard Dawkins în cartea sa Gena egoistă”. Mai 
multe despre aceste noţiuni puteţi afla din cartea Vi- 
rusul minții [Virus of the Mind] de Richard Brodie). 

Reproducerea unei meme este cu atât mai 
probabilă cu cât sunt implicate mai multe emoţii. 
Memele în care sunt implicaţi copii au o forţă aparte. 
(Veţi vedea aspectul acesta demonstrat mai târziu 
în capitolul de faţă.) O exemplificare perfectă o 
constituie toate mamele care se simt obligate să 
lipească pe luneta automobilului un abţibild „Baby 
on Board“. Ce rol practic ar putea juca aceste semne? 
Oare mămicile acelea cred cu adevărat că şoferii din 
alte maşini sunt mai precauţi sau că încetinesc 
fiindcă văd abţibildul? Pe de altă parte, vă puteţi 
imagina ce muştruluială aţi primi din partea mamei 
unui nou-născut, dacă i-aţi pune sub semnul 
întrebării această practică. 

Un grup de meme interconectate (numit me- 
meplex) se află în zona banilor şi succesului. Însă 
aceste meme nu vă ajută să căpătaţi bani şi succes, 
ci dimpotrivă, vă opresc. În prezent, ele prevalează 


* “Termenul de memă, introdus în anul 1976 de către Richard 
Dawkins, se referă la o unitate de informaţie culturală, 
capabilă de a se propaga de la o minte la alta. Potrivit lui 
Dawkins, merele pot fi fragmente de idei, limbaje, melodii, 
linii ale modei, abilităţi, valori morale şi estetice sau orice 
altceva. Mema se autopropagă ca o unitate de informaţie 
culturală şi se comportă sub multe aspecte asemenea unei 
gene (unitate de informaţie genetică). (n.trad.) 


” Ed. Tehnică, 2007. (n.trad.) 

şi au infectat o vastă majoritate a populaţiei. Aceste 
meme sunt imediat acceptate şi reproduse, deoa- 
rece le îngăduie oamenilor să-şi valideze lipsa de 
progres în ţelurile vieţii. Dintre ele fac parte: 

Banii sunt ochiul dracului. 

Bogaţii sunt ticăloşi. 

Este nobil sau moral să fii sărac. 

Dacă te chinuieşti şi munceşti din răsputeri, 
vei fi acceptat de restul oamenilor buni care fac 
la fel. 

Oamenii supuşi şi modeşti sunt buni; entităţile 
mari sunt rele. 

Ca să te îmbogăţeşti, trebuie să-ţi vinzi sufletul. 
Bogaţii mint, înşală şi fură. 

Directorii executivi, vedetele de cinema şi spor- 
tivii de top sunt plătiţi exagerat. 

Bogaţii au mulţi bani, dar au şi multe probleme 
suplimentare. Nu merită să fii bogat. 

Banii îi înrăiesc pe oamenii buni. 

Dacă acum refuzi bogăţia, Dumnezeu îţi va 
asigura adevărata prosperitate în viaţa de apoi. 


yY YYY Y YYYY 


yy 


Poate fi greu de crezut că un lucru pe care vi l-a 
spus un învățător sau un părinte pe când aveaţi 
şase ani vă poate împiedica să promovați astăzi, 
dar este perfect posibil. Poate că vă îndoiţi că o emi- 
siune TV pe care ați vizionat-o la 15 ani ar putea 
duce la suferințe în căsnicia dumneavoastră peste 
alţi 20 de ani, dar este posibil să fie aşa. Puteţi consi- 
dera cu totul improbabil ca filmele de care vă bucu- 
raţi sau cărţile pe care le citiţi să vă facă să rămâneţi 
bolnav ori să materializaţi boala. 

Însă exact aşa se întâmplă cu milioane de oa- 
meni. Şi este foarte probabil să vă numărați printre 
ci. Întrucât sunteţi expus la aceşti oameni, instituţii 
şi medii, puteţi fi infectat de mii de meme 
potenţiale. Tot aşa cum apa netratată şi nefiltrată 
din reţeaua de canalizare vă poate infecta cu ger- 
meni, microbi şi alte lucruri periculoase, expunerea 
prelungită la data-sferă (prin care înţeleg televi- 
ziunea, radioul, filmele, cărţile, revistele, ziarele, 
Internetul şi mesajele e-mail) vă va infecta cu mulţi 
viruşi periculoşi ai minţii. 

Memele sunt la fel de reale — şi de ucigaşe — ca 
şi viruşii biologici. La fel ca viruşii informatici (de 
calculatoare), memele parazitează gazda (mintea 
dumneavoastră), se reproduc şi migrează spre alte 
gazde. Şi la fel ca în cazul altor viruşi, o epidemie de 
meme se revarsă în prezent prin societatea noastră. 

Societatea cheltuieşte miliarde de dolari pentru 
a ne proteja de viruşii biologici şi informatici, totuşi 
majoritatea oamenilor n-a auzit niciodată de un 
virus al minţii. lar aceştia pot fi cei mai periculoşi 
dintre toţi, deoarece nu vă daţi seama că aţi fost 
expus şi infectat cu ei. 

În mod evident, unul dintre principalii suspecți 
este data-sfera. Toate aceste surse de informaţii şi 
divertisment sunt însoţite de o atitudine — o predis- 
poziţie, o opinie sau un punct de vedere. 

Cele evidente nu constituie o problemă prea 
mare. Probabil că aţi ascultat sau aţi privit un 
comentator politic despre care ştiţi că este un 
susţinător pătimaş al dreptei sau un liberal cu trup 
şi suflet. Aceasta nu este grija noastră. 

Adevăratul pericol îl reprezintă programarea 
insidioasă subliminală şi subconştientă pe care o 
căpătaţi şi care vă este întipărită în mintea sub- 
conştientă fără ştiinţa dumneavoastră. 

Să vă dau un exemplu. Să presupunem că aveţi 
opt ani şi că maşina în care vă aflaţi cu toată familia 
trece pe lângă o vilă uriaşă. Sunteţi impresionat şi 
comentaţi ceva. Mama vă spune că oamenii care 
locuiesc în case atât de mari nu sunt fericiţi. Există 
şanse însemnate să fiţi infectat cu virusul mental 
„banii n-aduc fericirea“, fără măcar să vă fi dat 
seama. El rămâne pe „hard diskul”“ dumneavoastră 
pentru tot restul vieţii, fără să ştiţi măcar că a fost 
instalat vreun program. 

Realmente înspăimântător este faptul că 90% 
din programarea la care sunteţi expus în prezent 
este programarea negativă a lipsurilor, temerilor şi 
limitărilor. Ea vă determină să vă autosabotaţi suc- 
cesul şi să respingeţi sănătatea şi fericirea. Şi este 
reconsolidată aproape de fiecare dată când vă uitaţi 
la televizor, mergeţi la film, citiţi o carte sau aveţi 
vreo conexiune cu data-sfera. 


Cum vă menţin falit fiimele de mare succes... 


Probabil că aţi vizionat filmul Titanic. În caz 
contrar, vă numărați printre ultimii oameni de pe 
Pământ care nu l-au văzut. De fapt, la momentul 
când scriu rândurile acestea, Titanic este filmul cu 
cele mai mari încasări din toate timpurile. 

De ce? Pentru că se adresează convingerilor 
limitatoare, bazate pe temeri şi centrate în jurul 
lipsurilor, pe care majoritatea oamenilor le nutresc 

despre bani şi succes. Titanic vă programează pe 
multe niveluri diferite că este nobil să fii sărac, că 
bogaţii sunt imorali şi că banii sunt ochiul dracului. 
Şi cu cât v-a plăcut mai mult filmul acesta, cu atât 
aveţi o mai mare programare subconştientă despre 
lipsuri. Cred că este filmul cel mai infam care a fost 
realizat vreodată. 

„Termină, Gage!” o să-mi spuneţi. „Este doar o 
poveste de iubire. Şi-i un film! Ştim că nu-i adevă- 
rat.” Haideţi însă să-l urmărim, aşa cum urmăresc 
cu filmele... 

Prima scenă din Titanic se deschide cu fericitul 
şi norocosul Jack. De ce este el fericit şi norocos? 
Pentru că este sărac. El participă la croazieră fiindcă 
a câştigat la un joc de cărţi, nu? 

Aşadar prima lecţie care ni se predă este că 
oamenii săraci sunt lipsiţi de griji şi n-au necazuri. 
la gândiţi-vă la toate problemele pe care le au bogă- 
taşii! Dacă valetul nu poate veni, deoarece este 
bolnav? Dacă se blochează portiera Rolls-ului? Şi 
aţi văzut cât a crescut întreţinerea pentru elicoptere 
în ultima vreme? 

În scena a doua, o întâlnim pe Rose. Este cât se 
poate de clar că Rose nu este fericită. De ce? Pentru 
că trebuie să se mărite cu un bogătaş plictisitor. 
Dacă ţineţi minte, mama ei o admonestează să în- 
ghită hapul şi să facă nunta de dragul familiei. Aşa 
că a doua lecţie care ni se predă (subconştient, bi- 
neînțeles) este că trebuie să ne vindem sufletul şi să 
renunţăm la fericire în schimbul banilor. 

Pe măsură ce filmul se derulează, are loc altă 
scenă esenţială: Rose mănâncă în salonul de mese 

de la clasa I. Este înconjurată de o mulţime de bogă- 
taşi plictisitori şi scrobiţi care beau coniac, fumează 
trabucuri şi pălăvrăgesc insipid despre meciuri de 
polo pe cai şi fleacuri superficiale. Există un cadru 
cu o mamă care loveşte încheietura fetiţei ei, fiindcă 
nu ştie cum să folosească a unsprezecea furculiţă de 
stridii din stânga. (De acord, exagerez! Puțin...) 

Jack apare şi-i spune lui Rose: „Haide jos, la 
clasa a III-a, să-ţi arăt ce-nseamnă o petrecere ade- 
vărată!“. Montajul ne poartă apoi la oamenii săraci, 
care, într-adevăr, cântă, dansează şi se distrează, 
arătându-ne că ei sunt mult mai plăcuţi şi amuzanţi 
decât toţi bogătaşii plictisitori, afurisiţi şi rigizi. 

Care este programarea subconştientă aici? Bo- 
gătaşii nu sunt amuzanţi. Săracii sunt oamenii 
alături de care doriţi să fiţi. lar dacă vreţi să fiţi 
acceptat de mulţime şi să faceţi parte din ea (ceva ce 
majoritatea oamenilor îşi doreşte toată viaţa, înce- 
pând din copilărie), atunci cu certitudine este mai 
bine să fiţi sărac. 

După care vaporul loveşte aisbergul... 

Bogaţii încearcă să se furişeze în bărcile de sal- 
vare sau să mituiască pentru a obţine un loc. Boga- 
tul logodnic al lui Rose chiar smulge un prunc din 
braţele mamei sale în tentativa de a fi acceptat într-o 
barcă. (Amintiţi-vă că memele care implică emoţii şi 
copii sunt printre cele mai puternice. Vă puteţi ima- 
gina reacţia subconştientă care vă este imprimată 
mental, când priviţi un bogătan egoist care răpeşte 
un prunc de la mama sa pentru a-şi salva pielea?) 

Îi vedem pe bogătaşi cum vâslesc spre orizont, 
în timp ce apa bolboroseşte peste bieţii săraci prinşi 

în punţile inferioare. Vedem o mamă săracă şi cura- 
joasă, care le spune cu calm copiilor ei că vor cobori 
şi vor cânta imnuri bisericeşti până se îneacă. Mă 
scuzaţi, dar îmi vine să vomit! 

Şi acum să derulăm repede-înainte la sfârşitul 
filmului. Rose este în vârstă de vreo 180 de ani. 
Sărmana ei nepoată dă-n brânci de atâta muncă 
pentru a o îngriji pe băbătie. Rose are un colier care 
valorează vreo 40 de milioane de dolari şi pe care 
l-ar putea dărui nepoatei ei, ca s-o aranjeze pe viaţă. 
Dar ce face cu el? 

Îl aruncă la rechini — nici mai mult, nici mai puţin! 

Nivel după nivel după nivel, filmul acesta vă 
programează subconştient că banii sunt răi, că 
bogaţii sunt ticăloşi şi că este bine, ba chiar moral, 
să fiţi sărac. Şi nimic n-ar putea fi mai departe de 
adevăr! 

„Bine“, ziceţi dumneavoastră, „cu asta sunt de 
acord. Totuşi, nu-i decât un film.“ 

Nu-i decât un film? Păi să ne mai uităm la câ- 
teva mari succese de casă. De pildă, seria Omul- 
păianjen. Cine este ticălosul ticăloşilor în primul film 
al seriei? Miliardarul! Apropo, cine era ticălosul în 
Cei patru fantastici, Alien şi aproape în toate filmele 
cu James Bond care s-au realizat vreodată? Bogă- 
taşul! Să revenim însă la cruciatul nostru cu plasa. 

Mai ţineţi minte când sărmanul Peter Parker 
s-a întâlnit finalmente cu vecina pe care o iubea în 
secret de ani de zile? Amândoi ies din casă simul- 
tan pentru a arunca gunoiul. Ochii li se întâlnesc. 
Ea vorbeşte cu Peter şi scânteile încep să licărească. 
Şi apoi ce se-ntâmplă? 

Puştiul bogat trage pe dreapta în maşina lui 
nou-nouţă, pe care tatăl lui bogat şi ticălos tocmai 
i-o cumpărase cu ocazia zilei de naştere. Fata ţipă 
de încântare, îl abandonează pe Peter cu gunoiul 
lui, sare în automobil şi cei doi dispar, lăsându-l pe 
Peter disprețuit, descurajat şi singur. Cum credeţi 
că vă face scena aceasta să gândiţi, la nivel subcon- 
ştient, despre oamenii bogaţi? 

Există chiar o scenă în care unchiul lui Peter 
rosteşte cele mai faimoase cuvinte de programare a 
lipsurilor care au fost spuse vreodată: 


„Poate că nu suntem bogaţi, dar cel puţin 
suntem cinstiți.“ 


Aţi mai auzit vreodată aşa ceva? Ce-nseamnă 
asta de fapt? Daţi-mi voie să vă traduc: „Fiţi fericiţi 
că sunteţi săraci! Asta înseamnă că sunteţi cinstiţi, 
nobili şi buni la suflet — deoarece bogaţii mint, 
înşală şi fură!“ 

De aceea, ceva ce aţi auzit poate de la un părinte 
sau de la un învăţător pe când aveaţi 10 ani vă poate 
afecta convingerile esenţiale după 20, 30, ba chiar şi 
după 40 de ani. Când sunteţi tânăr şi impresionabil, 
cuvintele pe care le auziţi de la persoanele aflate în 
poziţii de autoritate creează asupra dumneavoastră 
un efect de neşters. 

De ce însă îl creştea unchiul pe Peter? Deoarece 
Peter era orfan. Amintiţi-vă că memele care im- 
plică emoţii şi copii sunt printre cele mai puternice. 
Ce v-ar putea cuceri inima mai abitir decât un 
orfan micuţ şi amărât? Prin urmare, Omul-pă- 
ianjen era orfan. Dacă stăm să ne gândim bine, la 

fel era şi Batman... Şi Superman... Femeia Fan- 
tastică... Harry Potter... 

Începeţi să sesizaţi şablonul? 

Poate că aţi început să vă întrebaţi dacă nu 
cumva este o conspirație a scriitorilor în scopul de 
a vă manipula. Nu! Ei sunt infectați cu aceleaşi 
meme şi nici măcar nu ştiu că le reproduc. 

Ca şi primul film al seriei, Omul-păianjen II este 
presărat de programare subliminală care să conso- 
lideze viruşii mentali negativi. Ceea ce i-a asigurat 
succesul colosal în toată lumea. O întâlnim din nou 
pe nobila mătuşă a lui Peter, care l-a crescut. Putem 
spune că este nobilă, deoarece bancherii lacomi o 
evacuează din casa ei. 

În Omul-păianjen II, Peter îşi pierde slujba de dis- 
tribuitor de pizza la domiciliu, pentru că s-a oprit să 
salveze doi copilaşi care erau pe punctul de a fi 
călcaţi de un camion. Aceasta consolidează mema 
că oamenii nobili îşi sacrifică propriul bine şi propria 
fericire în folosul altora (ceea ce va crea şi mai multe 
relaţii negative şi disfuncţionale, deoarece cu certitu- 
dine nu avem suficienţi din aceia în preajmă!). In 
continuare, pentru ca tabloul să fie cât mai aproape 
de perfecţiune, şeful nemilos este un indian asiatic, 
ceea ce consolidează mema că imigranții hrăpăreţi 
au venit aici ca să fure toate slujbele bune de la 
americanii care trudesc din răsputeri. 

Bineînţeles, Omul-păianjen I se termină cu 
eroul nostru declarându-i unicei şi adevăratei 
sale iubiri că nu va putea fi niciodată împreună cu 
ea. Apoi pleacă singur, spre crepusculul iubirii 
neîmpărtăşite. El a optat să renunţe la propria sa 

fericire, pentru a-i putea sluji pe alţii şi a lupta 
împotriva forţelor răului. 

În Omul-păianjen Il, fata devine mai insistentă 
şi-l îmboldeşte pe Peter să facă din ea o femeie 
cinstită. Din nou, Peter este sfâşiat între dorinţa de 
a-şi urma propria fericire şi prinderea de nemernici 
în plase de păianjen. De aceea îşi întreabă mătuşa 
(care acum îşi sortează lucrurile pe stradă) ce ar 
trebui să facă. Ea îi spune că în lume există per- 
soane speciale, oameni care sacrifică tot ce este 
important pentru ei, pentru a-i sluji pe alţii pentru 
binele mai mare. Nu aşa că-i dulce? 

Ce mai falsitate împăienjenită! 

Creatorii de filme din Hollywood, Bollywood, 
Hong Kong şi de peste tot şi-au învăţat bine lecţia. 
Cu cât un film se conformează mai mult convin- 
gerilor dumneavoastră, cu atât este mai cert că o să 
vă placă. Bineînţeles, nu-i vorba numai despre 
studiourile de film... 

Televiziunea este la fel de vinovată... şi mult 
mai periculoasă pentru sănătatea, fericirea şi 
prosperitatea dumneavoastră, pentru că, probabil, 
sunteţi mai expus ei decât oricăror alte mass-media. 

Gândiţi-vă la felul în care milionarii şi mi- 
liardarii sunt portretizaţi pe micul ecran. Premisa 
de bază a unor seriale ca Mitocanii din Beverly este 
că bogaţii sunt snobi, bufoni cu pretenţii, în timp 
ce săracii sunt buni la suflet, de treabă şi cu bun 
simţ. ÎL mai ţineţi minte pe milionarul tăntălău din 
Insula lui Gilligan? În cortul din MASH, nu exista 
întotdeauna un bogătaş care asculta muzică de 
operă, se comporta ca un dobitoc şi în general făcea 

viaţa insuportabilă pentru băieţii buni şi dintr-o 
bucată? la amintiţi-vă felul în care erau portretizaţi 
bogătaşii adulteri, mincinoşi, puşi pe înşelătorii şi 
escrocherii din Dallas, Dynasty şi alte seriale si- 
milare. Reluare instantanee, acelaşi refren cântat 
din nou şi din nou. 

Însă din punctul de vedere al prosperității, 
probabil că emisiunile cele mai insidioase au 
apărut atunci când posturile TV au descoperit cât 
de ieftin puteau fi produse „reality show-urile“... 
şi cât de populare aveau să devină. Emisiuni 
ca Survivor, Pariu cu frica, Ucenicul şi Veriga slabă 
adoptă un fir comun: măsura în care oamenii sunt 
gata să se înjosească pentru a ajunge să fie văzuţi 
la televizor şi a încerca să încaseze un premiu 
în bani-gheaţă. (Bineînţeles, o dinamică similară 
poate fi găsită la Jerry Springer Show şi celelalte 
tone de talk-show-uri jalnice de peste zi.) 

La momentul când scriu aceste rânduri, marele 
succes TV în Marea Britanie este Unanimous. În 
această emisiune-concurs, nouă participanţi sunt 
închişi într-un buncăr şi fiecare face planuri despre 
cum să plece acasă cu 1,5 milioane de dolari, 
lăsându-i pe ceilalţi opt cu mâinile goale. Evident, 
producătorii au strecurat în grup doi mincinoşi şi 
escroci, care să vă consolideze credinţa că banii îi 
determină pe oameni să facă lucruri rele. 

Nu puteţi urmări emisiuni ca aceasta fără să vă 
diminuaţi opinia şi aşteptările din partea oa- 
menilor. Vă pierdeţi respectul faţă de semenii dum- 
neavoastră şi, ca urmare, vă pierdeţi respectul 
pentru dumneavoastră. 

În felul acesta ajungem direct la subiectul 
valorii. Dacă nu vă consideraţi un om valoros, veţi 
sfârşi mereu prin a vă sabota fericirea — indiferent 
dacă aceasta înseamnă a vă bucura de sănătate, a vă 
clădi relaţii bune, a câştiga bani sau a obţine succes 
profesional. În ţările dezvoltate (şi folosesc termenul 
acesta în sensul cel mai larg cu putinţă), oamenii 
privesc la televizor cinci până la şase ore pe zi! Vă 
puteţi imagina ce efect are aceasta după nişte ani 
asupra respectului faţă de sine al unei persoane? 

Numiţi orice deceniu începând de la naşterea 
televiziunii şi vă pot spune care programe TV au 
avut succes, deoarece au satisfăcut convingerile larg 
acceptate că banii sunt ochiul dracului, că bogaţii 
sunt ticăloşi sau că este inerent moral să fii sărac. 

Din păcate, cărţile, revistele şi ziarele continuă 
programarea negativă a suratelor lor electronice. 
Gândiţi-vă puţin: câte cărţi aţi citit în care eroul re- 
nunţă la toate pentru a o câştiga pe aleasa inimii 
sale? Sau câte cărţi se derulează pe aceleaşi scenarii 
ca şi filmele şi serialele pe care le-am descris, în care 
bogați sunt ticăloşi, iar săracii sunt superiori moral? 

Zburând acum câţiva ani peste Europa, am 
citit întâmplător recenzia unei cărţi care urma să 
fie publicată în curând, Jurnalele dădacei: o colecţie 
de întâmplări relatate de două dădace, despre cât 
de superficiali, insipizi şi nesinceri erau bogaţii lor 
clienţi. Ele povesteau despre bogătaşa prea ocu- 
pată cu clasificarea alfabetică a sertarelor cu len- 
jerie pentru a mai avea timp de propriii ei copii, ca 
şi despre tatăl neglijent şi „amanta lui care defila în 
slip tanga“. În buletinul meu informativ, am prezis 

imediat că această carte va fi un bestseller de 
proporţii, aşa cum s-a şi întâmplat. 

Oamenilor săraci le place să citească orice îi 
descrie pe bogaţi ca fiind nefericiţi, superficiali sau 
necinstiţi. După aceea, ei îşi pot spune că ade- 
văratul motiv pentru care nu sunt bogaţi este că nu 
doresc să se înjosească pentru a ajunge în felul 
acela. (La fel ca mama care le spune copiilor când 
trec pe lângă vile luxoase că oamenii care locuiesc 
în ele nu pot fi fericiţi.) 

Am citit cândva un roman de John Grisham, 
despre un avocat dintr-o firmă juridică importantă, 
care se întâlneşte cu un boschetar. Avocatul demi- 
wionează şi se duce să muncească într-un birou 
juridic pentru sărmani. Treptat, el divorţează, îşi 
schimbă Lexusul cu o rablă şi se mută într-un 
npartament dărăpănat, neîncălzit şi nemobilat, 
pentru a putea fi aidoma clienţilor săi. 

Ce romantic! Ce stupid! 

Bineînţeles, şi cartea aceasta a devenit un 
bestseller. Dar câţi oameni ar fi putut ajuta avocatul 
acela, dacă ar fi rămas în firma cea mare, unde 
câştiga 200.000 de dolari pe an? Dacă şi-ar fi con- 
vins partenerii să lucreze fiecare câte o jumătate de 
zi pe lună, gratuit, în biroul juridic pentru sărmani? 
Dacă s-ar fi adresat altor membri ai baroului din 
oraşul lui şi i-ar fi convins să facă la fel? Boschetarii 
ar fi avut mai mulţi avocaţi decât ar fi ştiut ce să 
facă cu ei! 

Nu veţi citi însă niciodată o astfel de carte, deoa- 
rece ea nu va fi publicată niciodată. Nimeni nu vrea 
să audă despre bogaţi care rămân bogaţi şi-i ajută 

pe alţii. Noi dorim să auzim că banii şi ceea ce pot 
cumpăra ei nu sunt importanţi. Noi vrem să citim 
că cineva a renunţat la toate „de dragul iubirii”. 

Gândiţi-vă la numeroasele cântece, piese şi 
opere care au exact aceste teme. Un siropos cântec 
de dragoste din repertoriul muzicii country are 
versurile: „El deţine jumătate din centrul Atlantei; 
eu nu-i pot oferi fetei decât luna de pe cer“. 
Evident, este genul de porcărie care ajunge un hit, 
pentru că recurge la programarea lipsurilor pe care 
o deţin masele. 

Ironia situaţiei este că persoanele care vă vând 
toate materialele acestea ajung foarte bogate. 
Grisham este în prezent unul dintre cei mai înstăriți 
scriitori din lume. Alan Jackson câştigă milioane de 
dolari, cântând cântecele country simple despre 
„omul neînsemnat“. James Cameron a câştigat vreo 
200 de milioane de dolari de pe urma Titanicului, 
învăţându-vă că este moral să fii sărac! 

Repet: asta nu înseamnă însă că ar exista vreo 
conspirație organizată care să vă menţină falit. De 
obicei persoanele implicate în răspândirea acestor 
meme nici măcar nu ştiu ce fac. Muzicienii sunt in- 
fluenţaţi de ceea ce a avut succes în trecut. Scena- 
riştii privesc clasicii şi văd ce era popular. Scenariştii 
de televiziune regurgitează pur şi simplu concepte 
vechi, iar şi iar. Ciclul programării se repetă şi 
credinţele rezultate sunt înglobate în societate. 

Şi încă n-am ajuns la partea cea mai rea, la par- 
tea cea mai periculoasă a ecuaţiei de programare: 
mentalitatea de victimizare şi îndreptăţire pe care o 
creează în dumneavoastră. 

Un motiv pentru care scriitorii repetă întruna 
ciclul este faptul că ei se bazează pe teme sau 
arhetipuri eterne; unele dintre acestea există de 
sute, chiar de mii de ani. Cea mai prevalentă din- 
tre ele este „aventura eroică” şi este predată în 
prima oră din primul an al cursului de literatură 
din facultate. Premisa de bază a acestei teme este 
că un individ obişnuit este confruntat cu o pro- 
blemă dificilă şi dă dovadă de curaj şi resurse 
extraordinare, pentru a învinge toate obstacolele 
şi a ieşi victorios. 

Star Wars este o aventură eroică, la fel ca Omul-pă- 
ianjen, Batman, Stăpânul inelelor, toate romanele lui 
Robert Ludlum şi cam toate filmele de acţiune şi 
westernurile care au fost turnate vreodată. Aşa am 
sfârşit şi eu prin a fi împuşcat în noaptea aceea de 
sâmbătă spre duminică. Pur şi simplu, am materia- 
lizat aventura eroică. 

Totul a început cu mulţi ani în urmă, în copi- 
lărie. Copil fiind, n-am fost fericit şi nu m-am înca- 
drat niciodată în rândul celorlalţi. Nu păream să 
aparţin familiei mele, nu mă puteam asocia cole- 
pilor de şcoală şi niciodată nu m-am simţit în largul 
meu în locuri străine. Petreceam ore întregi în 
camera mea, citind cărţi. 

Majoritatea perioadei aceleia mi-am petrecut-o 
visând despre cum voi evada din existenţa mea 
mizerabilă şi-mi voi trăi propria aventură eroică. 
Cred că aproape toţi copiii procedează aşa, însă cei 
deprimaţi o fac mult mai frecvent. Cărţile şi, într-o 
măsură mai redusă, filmele şi televiziunea repre- 
zentau evadarea mea. 

În aventurile lipsite de originalitate şi predic- 
tibile din cărţi, filme şi de la televiziune, o premisă 
se repeta cu osârdie. Eroul era împuşcat. El suferea, 
strângea din dinţi şi în cele din urmă supravieţuia. 
(De obicei, glonţul doar îi zgâria braţul, aşa că era 
în centrul atenţiei, era bandajat şi sfârşea prin a 
avea un aspect demn, fără a trebui să-şi facă griji 
despre detalii iritante cum ar fi fost moartea. Evi- 
dent, cu excepţia cazului în care el era acel membru 
în plus al echipajului care se teleporta pe planetă cu 
căpitanul Kirk, dl. Spock, Sulu şi Bones!) 

De fiecare dată când John Wayne era împuşcat, 
îmi imaginam simpatia pe care mi-o vor demonstra 
oamenii când voi fi împuşcat eu. În tinereţea mea, 
am visat fantezia aceea de un milion de ori. Apoi 
am crescut şi am trăit-o în realitate. 

De aceea cred realmente că am materializat îm- 
puşcarea mea în stradă. Tot aşa cum materializez 
tot ce se întâmplă în viaţa mea, atât lucruri bune, 
cât şi rele. La fel cum şi dumneavoastră atrageţi şi 
materializaţi tot ce vi se întâmplă. 

Este legea atracției. Noi atragem lucrurile la 
care ne gândim: cele după care tânjim, dar şi cele 
de care ne temem. Orice ne obsedează gândurile 
este materializat în lumea reală. 

Scepticii pufnesc la auzul unei asemenea pre- 
mise. De unde ar fi ştiut atacatorul meu că eu îmi 
doream la nivel subconştient să fiu împuşcat, 
pentru a materializa fantezia aventurii mele eroice? 
Ce anume l-a determinat să aleagă strada aceea 
în noaptea aceea, pentru a găsi pe cineva pe care 
să-l jefuiască? 

Nu ştiu. lată însă ce ştiu: Joseph Campbell vor- 
beşte despre inconştientul colectiv. Einstein vorbea 
despre câmpul unificat, iar înţelepţii vedici vorbesc 
despre spaţiul dintre gânduri. Noi ştim că, la nivel 
fundamental, totul (oameni, lifturi, oceane, pistoale 
şi arbori) este vibraţie energetică. Aşa că, deşi nu 
vă pot spune în mod exact cum funcţionează legea 
atracției, vă pot spune că ea funcţionează. 

Altă temă eternă este iubirea neîmpărtăşită. O 
puteţi vedea încă din Romeo şi Julieta, când Mimi 
moare, lăsându-l pe Rodolfo singur în Boema; sau 
vând Tosca, în opera care-i poartă numele, îi strigă 
lui Scarpia s-o aştepte înaintea lui Dumnezeu, după 
care se aruncă în gol. Este mema iubirii nefericite, 
«lin nou şi din nou. 

Mai ţineţi minte serialul TV Incredibilul Hulk? 
În fiecare săptămână, David Banner călătorea în alt 
vraş, cunoştea o femeie frumoasă şi se îndrăgostea. 
Apoi se întâmpla ceva care-l înfuria şi-l transforma 
în „monstrul“ Hulk, după care trebuia să fugă din 
oraş, înainte ca reporterul de la tabloid să-l desco- 
pure. Fiecare episod se termina absolut la fel: cu 
David Banner făcând autostopul, părăsind singur 
vraşul, pe muzică de pian... 

Dacă derulăm repede-înainte, îl aveţi pe Omul- 
păianjen care pleacă de lângă iubirea sa la sfârşitul 
primului film din serie, sau Tigru şi dragon şi Casa 
săbiilor zburătoare, care nu sunt decât reluări după 
Romeo şi Julieta. Toate îşi preiau cârligul emoţional 
(care este esenţial pentru a vă programa şi influenţa 
mintea subconştientă) din această temă universală 
şi eternă a iubirii nefericite. 

În anul 2005, marele succes de public a fost 
serialul TV Dr. House. Actorii jucau destul de bine şi 
pot spune că a fost un serial care mi-a plăcut. Însă 
adevăratul motiv al succesului său de proporţii era 
faptul că apela la meme foarte puternice. Doctorul 
House era un individ nonconformist şi înţelept, dar 
în acelaşi timp autoritar. (Memă: iubiţi-l pe omul 
neînsemnat care se luptă cu forţele răului.) Intriga 
secundară în primul sezon de difuzare a fost asi- 
gurată de miliardarul lacom care devenea pre- 
şedintele consiliului de administraţie şi dorea să 
concedieze personal, să genereze mai multe vânzări 
pentru compania sa farmaceutică şi să conducă 
spitalul ca pe un centru de profit. Lui nu-i păsa dacă 
bolnavii mureau, deoarece nu se putea câştiga prea 
mult din salvarea lor. (Memă: bogaţii sunt ticăloşi.) 

Intriga secundară în al doilea sezon i-a reunit 
pe House şi fosta lui soţie şi amândoi au descoperit 
că încă se mai iubeau. După aceea House a în- 
demnat-o să revină la noul ei soţ, care era bolnav. 
(Memă: iubirea nefericită.) Aceeaşi notă, din nou 
şi din nou. 


Cum descurajează guvernul succesul... 

Aşa cum v-am spus din capul locului, mass-me- 
dia nu reprezintă decât una dintre părţile vinovate. 
Există destule alte entităţi care lucrează non-stop 
pentru a vă programa cu meme de lipsuri şi limitări. 
Puteţi începe cu propriul dumneavoastră guvern. 
Evident, dacă trăiţi într-o ţară socialistă sau co- 
munistă, guvernul trebuie să vă programeze să 
credeţi că bogăţia este ceva rău, că cetăţenii sunt 

responsabili pentru a se îngriji de toţi şi că datoria 
sacră a tuturor este de a-şi sacrifica propria fericire 
pentru binele colectivităţii. 

Adevăratul pericol se află în ţări ca Statele 
Unite, Marea Britanie, Franţa, Australia, Canada şi 
zeci de alte state care susţin că sunt democraţii ce 
operează potrivit sistemului liberei iniţiative. Ele 
vorbesc mult despre economia de piaţă liberă, dar 
programele lor de oprire a discriminărilor, vână- 
toarea de vrăjitoare pornită împotriva monopo- 
lurilor şi asigurările medicale sociale ocolesc de 
fapt inovaţia, preţurile reduse şi schimbul valoare 
contra valoare. 

Prin însăşi natura lor, guvernele sunt corupte. 
Fie că sunt conduse de dictatori de tip fascist, unde 
răul este imediat vizibil, fie că se prezintă ca 
guverne pentru popor, unde răul este ascuns. 
Guvernele care operează ca democraţii libere ajung 
în cele din urmă la un sistem bipartit. Atunci un 
partid trebuie să lupte împotriva celuilalt pentru 
putere, iar succesul său se va baza pe abilitatea de 
a oferi mai multe decât partidul adversar. Dacă 
partidul A oferă gratuitatea liceului, partidul B 
trebuie să promită în plus gratuitatea facultăţii. 
Dacă partidul A oferă reţete gratuite pentru pen- 
sionari, partidul B trebuie să pluseze cu asigurări 
de sănătate la nivel naţional. Partidele politice păs- 
trează sau solicită puterea, promițând populaţiei 
mai multe beneficii suplimentare decât pot căpăta 
prin intermediul impozitelor. 

Bineînţeles însă că singurul caşcaval gratuit se 
găseşte în cursa de şoareci. Unicul mod în care se 

poate asigura această generozitate este să se ia de la 
procentajul mai mic de votanţi bogaţi şi să se distri- 
buie în grupul mai mare de votanţi faliţi (care se 
cred victime inocente ale sistemului şi care cred că 
este perfect corect să li se ofere ceva din spolierile 
bogaţilor lacomi). 

Pentru un guvern, individul cel mai periculos 
este o persoană sofisticată şi bogată, care se poate 
îngriji de propriile sale nevoi. Pentru un guvern, 
cetăţeanul perfect este acela care are nevoi, întrucât 
cu cât aveţi mai multă nevoie de guvern, cu atât 
sunteţi mai controlabil. 

Fiind o persoană creativă, vă opuneţi unei 
mase de oameni care doreşte ceva pe gratis şi gu- 
vernelor din toată lumea care doresc să-i acorde 
gratuităţile respective. Tristul adevăr este că guver- 
nul dumneavoastră nu vrea să aveţi succes. Guver- 
nul doreşte şi are nevoie să fiţi un muncitor-robot 
în colectivitate, care să-i susţină sistemul de 
distribuire a caşcavalului gratuit în scopul de a-i 
menţine structura de putere. De aceea puteţi fi 
sigur că orice interacţiune cu guvernul va deter- 
mina programare pentru a susţine acest lucru. 


Religia... 

Probabil că nici religia dumneavoastră nu do- 
reşte să aveţi succes. Oamenii sănătoşi, fericiţi şi 
independenţi nu au nevoie de prea multă călăuzire 
şi susţinere. Sunteţi mai lesne de manipulat şi 
controlat (şi împins să contribuiţi la cutia milei), 
dacă vă rugaţi pentru mântuire, salvare sau o 
slujbă nouă. 

Probabil că religia organizată promovează mai 
multe meme dăunătoare ce ţin în loc mai mulţi 
oameni decât oricare altă entitate. Din acest motiv, 
voi dedica un capitol întreg efectului devastator şi 
debilitant pe care religia organizată îl are asupra 
n milioane de oameni din toată lumea. 

Există şi altă sursă de programare foarte peri- 
«uloasă, care vă asaltează permanent, deşi puţini o 
cunosc... 


Oamenii cu care vă petreceți timpul... 


Nimic nu vă va infecta mai rapid cu o imagine 
vepativă despre lume decât timpul petrecut alături 
de persoane cu sisteme de convingeri dăunătoare. 
Situaţia chiar se înrăutățește când încercaţi să-i 
„salvați“ pe unii dintre ei, deoarece cu cât vă stră- 
«uiţi mai mult să-i ridicaţi, cu atât ei se străduiesc 
mai mult, în mod subconştient, să vă tragă la fund. 
Unele dintre acţiunile lor vor fi deliberate, dar nu în 
majoritate. Însă programarea aceea neintenţionată 
vosle cea mai periculoasă. 

Asta nu înseamnă că familia şi prietenii dum- 
nvavoastră nu vă doresc binele; sunt sigur că cei 
mai mulţi vi-l doresc în felul lor aparte. Părinţii îşi 
iwvaţă copiii să caute slujbele sigure. Profesorii şi 
consilierii profesionali vă spun să „fiţi realist“. 
Prietenii vă spun să nu vă străduiţi pentru prea 
mult, ca să nu suferiţi dezamăgiri. 

În mare parte, ei vor acţiona în felurile acestea 
în mod subconştient, temându-se să nu aveţi prea 
mult succes şi să-i lăsaţi în urmă. Există, desigur, şi 
prieteni, şi rude care nici măcar nu doresc să fiţi 

bogat şi să aveţi succes; dacă dumneavoastră veţi 
fi sănătos, bogat şi fericit, ei îşi vor pierde toate 
scuzele potrivit cărora aşa ceva nu este posibil în 
cazul lor. 

Aceştia vor spune că ideea dumneavoastră de 
afaceri este stupidă, vă vor ridiculiza visurile şi vă 
vor subaprecia ţelurile. lar dacă veţi reveni la me- 
diocritate, vă vor împăca şi vă vor valida lipsa de 
succes cu platitudinile obişnuite, ca: „banul la ban 
trage“, „trebuie să-ţi vinzi sufletul, ca să ajungi 
bogat” şi „ca să ai succes, ai nevoie de relaţii”. 

În viaţa dumneavoastră există persoane care 
sunt toxice. Petrecerea timpului alături de ele este 
periculoasă pentru speranţele, aspiraţiile şi visurile 
dumneavoastră. Asemenea persoane vă infectează 
mintea cu temeri, îndoieli şi nesiguranţă. Atunci 
când tocmai aţi ieşit din programarea şi convin- 
gerile negative, sunteţi foarte slab şi susceptibil la 
recidivă. Adesea veţi fi nevoit să păstraţi distanţa 
fizică şi emoţională faţă de vechile dumneavoastră 
legături, pentru o perioadă de timp. 

Există oameni pe care-i iubesc şi pe care mi-ar 
plăcea să-i ajut. Înţeleg însă că ei nu sunt tocmai 
pregătiţi să fie ajutaţi în acest moment. lar a petrece 
mult timp cu ei este periculos pentru propria mea 
bunăstare emoţională. 

Actualmente sunt destul de dezvoltat şi de 
puternic, aşa că pot rezista la multe. Pot să petrec 
timp alături de oameni cu un nivel mai redus al 
conştientizării şi să-i ajut să se ridice, în loc ca ei să 
mă tragă în jos. Dar asta se întâmplă pentru că 
umblu de 15 ani pe poteca aceasta. A existat o 

vreme când s-ar fi petrecut exact opusul. Chiar şi 
azi mă feresc de unele medii, deoarece numărul de 
indivizi negativi, cu mentalitate de victime, este atât 
de mare, încât mă tem că-mi va infecta conştiinţa. 
ŞI dumneavoastră trebuie să procedaţi la fel. 

Dacă tocmai aţi început să vă desprindeţi din 
lipsuri şi să avansați spre prosperitate, trebuie să 
manifestaţi un grad suplimentar de vigilenţă. Re- 
sursele cele mai importante pe care le veţi deţine 
vreodată sunt mintea şi convingerile dumnea- 
voastră. Pe ele trebuie să le protejaţi cu orice preţ. 

John Rohn ne spune că venitul unui individ va 
fi media câştigurilor celor mai apropiaţi cinci 
prieteni. Cred că acelaşi lucru este valabil pentru 
calitatea căsătoriei sau relaţiei dumneavoastră, 
pentru sănătate şi pentru toate celelalte aspecte ale 
prosperității. 


Cum se derulează situaţia? 


Pe măsură ce creşteţi, deveniți tot mai expus la 
«lata-sferă. Prietenii şi familia vă erodează încetişor 
vinurile şi respectul de sine. Poate că vă alăturaţi 
unei religii organizate care vă învaţă că v-aţi născut 
im păcat. 

Încet-încet, în moduri subtile, deveniți progra- 
mat. Vă creaţi convingeri care vi se cimentează în 
personalitate. Nu vă daţi seama, dar aşa este. Toate 
credinţele dumneavoastră fundamentale despre 
relaţii, bani şi succes vă vor fi programate până veţi 
fmplini 10 ani. 

După ce sunteţi programat pentru lipsuri şi 
limitări, începeţi în mod instinctiv să fiţi atras de 

cei împilaţi, de sărmani şi rataţi. Începeţi să nu mai 
aveţi încredere în bogaţi. Respectul dumneavoastră 
de sine se diminuează şi aveţi îndoieli faţă de 
propria valoare. Visurile vi se împuţinează, par tot 
mai îndepărtate şi mai greu de atins. (Şi nu uitaţi 
că toate astea se întâmplă la nivel subconştient.) 
Dacă respectul de sine ajunge destul de scăzut, veţi 
proceda aşa cum am făcut eu: vă veţi crea o aven- 
tură eroică spectaculoasă, pentru a încerca să fiţi 
mai mulţumit de propria dumneavoastră persoană. 

În mod subconştient şi pe neştiute, veţi crea 
obstacole, probleme şi reculuri pentru tot ce încer- 
caţi să faceţi. Veţi aborda proiecte care ar trebui să 
fie simple pentru dumneavoastră şi le veţi spori difi- 
cultatea, pentru a avea parte de o poveste mai 
eroică. Cu cât cresc dramele, cu atât cresc şi trau- 
mele... şi cu atât vă veţi simţi mai nobil, mai curajos 
şi mai eroic. Sau cel puţin aşa ar trebui să fie. Bineîn- 
teles, realitatea nu va fi niciodată în felul acesta, 
întrucât vă stabiliţi mereu ţinta tot mai departe, 
astfel că sunteţi determinat să eşuaţi şi să aveţi o pă- 
rere şi mai proastă despre persoana dumneavoastră. 

Eu sunt cel mai în măsură s-o ştiu. Am pro- 
cedat aşa timp de 30 de ani. 

Am fost un adolescent alcoolic şi dependent de 
droguri. Am fost închis pentru jaf armat pe când 
n-aveam decât 15 ani. După ce m-am cuminţit, am 
eşuat cu brio în 10 afaceri diferite. Am atras 11 relaţii 
negative succesive. Totul a culminat atunci când 
am împlinit 30 de ani şi statul mi-a blocat afacerea 
pentru neplata impozitelor, mi-a confiscat-o şi a 
scos-o la licitaţie în tribunal. 

După acel ultim eveniment, nu mai aveam casă, 
maşină şi slujbă, şi eram dator cu 55.000 de dolari. 
Mi-am vândut mobila ca să plătesc chiria şi mân- 
cam numai macaroane cu brânză. În cele din urmă, 
a trebuit să-mi pun întrebarea cea mai importantă: 
exista oare cineva care se găsea întotdeauna la scena 
catastrofei? 

Bineînţeles, răspunsul pe care l-am primit nu 
mi-a plăcut... dar era cel de care aveam nevoie, 
fiindcă m-a determinat să nu mai caut factorii din 
exterior, ci să privesc în interiorul meu. Am început 
un studiu al prosperității, care continuă şi în 
prezent. Şi am început o cale de autodezvoltare şi 
creştere personală. Pe drum, am ajuns să înţeleg că 
vreme de 30 de ani îmi autosabotasem succesul, 
fiindcă nu credeam că aş fi o persoană de valoare. 

Cum stau lucrurile în privinţa dumneavoastră? 
Credeţi că aţi fost influenţat de programarea pentru 
lipsuri şi limitări la care aţi fost expus? Este posibil 
să vă fi autosabotat în mod subconştient succesul, 
respingând sănătatea, bogăţia şi fericirea, fiindcă 
vă agăţaţi de convingeri care nu vă servesc? Cine 
sunt cele cinci persoane cu care petreceţi cel mai 
mult timp? Ce fel de programare căpătaţi de la ele? 


Conflictul... 

Această programare subconştientă declanşează 
în mintea dumneavoastră un conflict. Mintea 
raţională, logică şi conştientă vă spune că doriţi să 
fiţi sănătos, fericit şi prosper. Să recunoaştem — cine 
n-ar dori aşa ceva? 

Prin urmare, credeţi că doriţi să fiţi bogat. Însă 
subconştientul dumneavoastră vă spune că bogaţii 

mint, înşală şi fură. Convingerea dumneavoastră 
esenţială, de bază, este că ei trebuie să-şi vândă su- 
fletele ca să se îmbogăţească. Mintea subconştientă 
vă reaminteşte că doriţi să fiţi iubit de alţii, să fiţi o 
persoană integră şi să ajungeţi în rai după ce muriţi. 

În felul acesta rataţi o oportunitate importantă, 
faceţi un lucru care duce la concedierea dumnea- 
voastră, începeţi să consumaţi alcool sau droguri, 
vă distrugeţi căsnicia sau aveţi parte de îndeajuns 
de multe îndoieli pentru a bate în retragere şi a 
abandona la primul semn de adversitate. Renunţaţi 
la visuri şi decideţi să fiţi mai „realist“. 

Cel mai afectat este respectul dumneavoastră 
de sine. Majoritatea puştilor de cinci ani au un 
respect de sine sănătos. Până vor ajunge la vârsta 
colegiului, cei mai mulţi vor căpăta o programare 
menită să le alunge respectul acela de sine. Acum 
vor începe să se întrebe dacă merită să fie sănătoşi, 
fericiţi şi bogaţi. 

Din clipa în care începeţi să aveţi probleme de 
valoare personală, nu vă veţi îngădui niciodată să 
atingeţi fericirea. Şi nimic nu contribuie mai mult în 
a-i programa pe oameni să se considere lipsiţi de va- 
loare decât religia organizată. De aceea, pe aceasta 
o vom explora în continuare. 


Capitolul 2 


SPERANŢE, DROGURI ŞI PAPA: BĂTĂLIA PENTRU 
CONTROLUL SPIRITULUI DUMNEAVOASTRĂ 


XA k 


Programe de fidelitate cosmică 
şi alte credințe religioase care vă determină 
să vă sabotați succesul şi fericirea 


XX 


Cana a murit papa loan Paul al II-lea, nu eram 
in ţară. Crezusem că Statele Unite erau obsedate de 
funeraliile sale, dar fixaţia mass-media din Europa 
lăcea ca atenţia acordată în SUA să pară de-a 
dreptul neînsemnată. În Paris, televiziunea franceză 
putea la fel de bine să se fi intitulat „Non-stop 
despre papă“. Când am ajuns în Amsterdam, până 
yi localurile de haşiş îşi comutaseră televizoarele pe 
spectacolul acela necontenit. 

În cei 26 de ani de papalitate, loan Paul al II-lea 
a avut asupra planetei o influenţă pe care n-o mai 
avusese niciun alt papă până la el. El a introdus 
calculatoarele la Vatican, a călătorit în 129 de ţări şi 
a folosit puterea televiziunii şi a tehnologiei pentru 
a ajunge în toate colţurile globului. Şi-a folosit 
vizitele pentru a-i zgudui pe dictatorii de extremă 

dreaptă, pentru a da speranțe săracilor şi a proiecta 
spoturi de lumină asupra năpăstuiţilor. Potrivit 
tuturor relatărilor, a fost un om profund dedicat şi 
bine intenţionat. 

Nimic din toate acestea nu va modifica însă 
moştenirca de sărăcie, ignoranță şi deznădejde pe 
care a lăsat-o urmaşilor săi... 

Aşa cum istoria a demonstrat în repetate 
rânduri, nu de ticăloşi trebuie să ne temem cel mai 
mult, ci mai degrabă de cruciații mânaţi de bune 
intenţii. lar loan Paul al II-lea a fost cu certitudine 
un cruciat. El a luptat pentru a răsturna comu- 
nismul, a-i alina pe bolnavi şi a-i educa pe sărmani. 
Cu toate acestea, aşa cum se întâmplă în cazul 
majorităţii liderilor religioşi, acţiunile sale au avut 
practic efectul de a-i menţine fraieri, bolnavi şi falii 
pe practicanţii credinţei sale. 

Nu mă înţelegeţi greşit: nu cred că a procedat 
aşa pentru că ar fi fost un om rău. M-a impresionat 
ca fiind un om foarte moral şi afectuos. Un om 
infectat cu atâtea meme comune, încât nu şi-a dat 
seama de pustiirea pe care o crea. 

Papa a luptat împotriva comunismului în 
Polonia lui natală şi pe tot globul. În acelaşi timp 
însă, el a fost infectat cu credinţa comunistă că este 
nobil să fii sărac şi că banii sunt un păcat. El a 
vizitat de şapte ori Statele Unite şi de fiecare dată a 
denunţat materialismul american, înfierându-i pe 
americani că nu împart mai mult din bogăţia lor cu 
săracii lumii. Ba chiar, papa a batjocorit efectele ca- 
pitalismului cu fiecare ocazie... mai puţin atunci 
când cutia milei făcea turul audienței. 

Am scrutat cu atenţie convingerile de lipsuri 
şi limitări cu care oamenii sunt programaţi din 
data-sferă şi din cercul lor social şi am ajuns la 
convingerea că, din punct de vedere istoric, nimeni 
n-a utilizat programarea negativă mai bine decât 
religia organizată. Desigur, Vaticanul se regăseşte 
«le obicei în apropiere de capul listei. 

Ştiţi deja ce părere am despre mesajele subli- 
minale ale majorităţii filmelor de mare succes. În 
mod firesc, când Patimile lui Hristos a înregistrat 
uriaşul său succes de casă, mi-a fost imposibil să nu 
presupun că trebuia să fie ticsit cu programarea 
lipsurilor. Mi-am cumpărat o pungă de pop-corn şi 
m-am dus la film. Până la jumătatea peliculei, vă- 
rusem destul ca să-mi validez convingerea. 

Ce peliculă deprimantă! Şi ce perfectă pentru 
milioanele de creştini care sunt manipulaţi prin 
ideea că sunt păcătoşi înnăscuţi, fiinţe imperfecte 
care trebuie izbăvite şi care nu merită iubirea 
infinită pe care le-o oferă Mântuitorul lor iubit. 
'Trebuie să-i recunosc lui Mel Gibson că a ştiut cum 
să ţintească segmentul perfect al pieţei. Iar distri- 
buirea unui actor alb în rolul lui lisus a fost o strălu- 
cită lovitură de marketing! 

Cu fiecare şfichiuitură a biciului care brăzda pie- 
lea şi carnea lui lisus, împroşcându-i sângele, orice 
creştin care viziona filmul se simţea tot mai vinovat. 
De fiecare dată când lisus cădea cu crucea grea şi o 
ridica iarăşi, orice spectator ştia că el însuşi era şi mai 
nevrednic. lar când soldaţii au început să-i bată 
piroanele în palme şi în labele picioarelor, spectatorii 
creştini au simţit angoasa înţelegerii că ei nu se vor 

putea ridica niciodată la înălţimea acelui standard, 
indiferent câte mătănii ar fi bătut, câte rugăciuni ar fi 
murmurat sau cât de smeriţi ar fi putut deveni. 

Şi tot aşa cum au stat la cozi pentru a-şi vedea 
Mântuitorul biciuit şi crucificat în filmul lui Gibson, 
milioane de oameni au stat la cozi în Roma la fune- 
raliile papei, pentru a-şi domoli vinovăția prin fap- 
tul că se simțeau şi mai vinovaţi. Mulţi catolici cred 
că au cu atât mai multe şanse pentru mântuire cu cât 
se simt mai nevrednici. În realitate, asta nu face decât 
să le reducă respectul de sine, să le exacerbeze 
problemele de lipsă de valoare şi să le amplifice com- 
portamentul de autosabotare de pe lumea aceasta. 

Dintre toate persoanele pe care le-am consiliat 
pentru a-şi îndepărta blocajele din calea prospe- 
rităţii, cel mai greu de umit sunt acelea cu probleme 
de lipsă de valoare create de religie. Aceasta se 
datorează faptului că pentru majoritatea oamenilor 
religia este foarte emoţională, iar credinţele reli- 
gioase fundamentale sunt de obicei implementate 
până împliniţi cinci sau şase ani. 

Spectacolul din jurul morţii papei loan Paul 
al II-lea şi înscăunarea lui Benedict al XVI-lea au 
înglobat şi mai mult acest mesaj. În mod uzual, nu 
citesc din ziare decât ştirile legate de baseball. Totuşi 
moartea papei anunţată în patru culori pe pagina 
întâi m-a atras fără să vreau. 

Viruşii mentali declanşaţi de loan Paul al II-lea 
şi-au continuat activitatea chiar şi după moartea sa, 
infectând oamenii cu o existenţă bazată pe teamă. 
Articolul de pe pagina întâi din The Miami Herald 
afirma: „Dar când el a murit, sâmbătă noapte, în 

apartamentul său din Vatican, la B4 de ani, tocmai 
durerile şi suferinţele foarte vizibile în public ce i-au 
marcat ultimul deceniu de papalitate au reamintit 
turmei sale că mântuirea vine prin suferinţă”. 

lar mai departe: „Tot ce a făcut în pontificatul 
añu — al treilea ca lungime din istorie — a derivat din 
Increderea lui de nezdruncinat că numai credinţa, 
vălită în creuzetul suferinţei, ar putea împlini 
planurile Domnului pentru oameni”. 

Bineînţeles, aceasta nu este altceva decât perpe- 
tuarea dogmei „eşti păcătos prin naştere, dar dacă 
vei suferi şi te vei sacrifica îndeajuns, s-ar putea să 
Incem o excepţie pentru tine şi să-ţi îngăduim acce- 
mul la lucrurile bune din viaţa de apoi” cu care religia 
organizată i-a îndoctrinat de secole pe oameni. (Şi 
observați felul în care autorul articolului din The 
Miami Herald este un purtător inconştient al virusu- 
Iui, pe care îl împrăştie altor sute de mii de oameni.) 

În aproape toate declaraţiile sau apariţiile sale, 
papa s-a străduit să perpetueze această convingere 
potrivit căreia trebuie să suferiţi acum dacă doriţi să 
vă bucuraţi de lucrurile bune mai târziu. Odată, el 
i-a spus biografului său: „Trebuia să conduc Biserica 
lui Hristos în mileniul al treilea prin rugăciune. Dar 
am văzut că asta nu va fi îndeajuns. Ea trebuie 
condusă prin suferinţă. Prin sacrificiu.” 

Măi să fie! Acum chiar că mă simt vinovat şi 
încep să-mi fac griji că pot fi lovit de un trăsnet 
pentru îngheţata pe care am mâncat-o în aeroport. 

Papa loan Paul al II-lea a întins o mână către 
evrei, musulmani, protestanți şi oameni de alte 
credinţe... fără să rateze niciodată ocazia de a le 

spune că unica uşă către mântuire le va fi trântită în 
faţă în momentul adevărului. El a fost vehement în 
felul în care a respins homosexualitatea, avortul, 
divorţul, recăsătoria după divorţ şi căsătoriile 
preoţilor. Şi pentru că el i-a numit pe 95% dintre 
cardinalii care i-au desemnat succesorul, viziunea 
lui teologică rigidă va fi probabil imprimată asupra 
Bisericii vreme de multe decenii. 

În clipa de faţă, altă generaţie de copii din şcolile 
religioase de duminică şi şcolile creştine private 
devine infectată cu probleme de autodispreţ, 
vinovăţie şi lipsă de valoare, în vreme ce Biserica îşi 
continuă marşul. Şi mai mulţi adolescenţi homo- 
sexuali îşi vor lua viaţa, crezând că au fost aban- 
donați de Dumnezeul lor. Şi mai multe femei vor 
recepționa mesajul că sunt cetăţeni de ordin 
secundar. Şi mai mulţi oameni vor rămâne captivi 
în căsătorii pe care nici n-ar fi trebuit să le înceapă, 
ducându-şi viaţa într-o resemnare mohorâtă. 

Şi nu trebuie să învinuim doar Vaticanul. Poate 
că acesta este Sediul Central al Suferinţelor, dar în 
cultura noastră abundă destule francize. Aceeaşi 
manipulare oribilă a minţilor tinere se petrece în 
multe temple, moschei şi sinagogi din toată lumea. 
Alte milioane de copii primesc chiar acum aceeaşi 
programare negativă care-i va surghiuni într-o viaţă 
de suferinţă, limitare şi teamă. 

lar aceasta este cu adevărat o crimă condamna- 
bilă, tragică şi atroce. 

Adevărata problemă provine de la fundamenta- 
liştii din religiile organizate. Ei au deturnat mesajul 
real şi l-au distorsionat pentru a le reflecta planurile. 

Ki nu sunt victime neştiutoare, manipulate de viruşi 
nwntali, ci oameni cruzi şi calculaţi, care utilizează 
memele pentru a-şi manevra discipolii în vederea 
Intăririi bazei lor de putere. Bigoţi plini de ură susţin 
“A predau lecţiile Bibliei. Ucigaşi ca Osama bin 
laden pretind că reprezintă adevăratul Islam. Ei însă 
nu fac decât să-i amăgească pe fanatici, deformând 
nudevăratul mesaj al credinţei lor pentru a-i influenţa 
In mod incorect pe cucernici. 

Acum câţiva ani, presa anunţa că lumea arabă 
vra scandalizată pentru că soldaţii israelieni îl ucise- 
„ră pe clericul islamic Sheik Ahmed Yassin, liderul 
spiritual al mişcării Hamas. În ce fel de lume trăim, 
“And un individ care conduce o organizaţie ce recru- 
tează şi instruieşte echipe de asasini şi sinucigaşi cu 
bombe poate fi numit „cleric“ şi „lider spiritual”? 

Fundamentalismul a evoluat într-un termen defi- 
nitoriu pentru ură, persecuție şi intoleranţă. Bigoţii 
ulioţi nu predau de fapt mesajul lui lisus Hristos, tot 
uşa cum bin Laden, Yassin şi Saddam Hussein nu 
reprezintă adevăratul mesaj al Islamului. Ei au 
manipulat pur şi simplu mesajul şi l-au utilizat 
pentru a-şi programa discipolii lipsiţi de minte. 

În capitolul 1 am explorat fenomenul aventurii 
eroice. Copii fiind, am crescut profund afectaţi de 
influenţele acestor aventuri eroice, visând că într-o 
bună zi vom deveni noi înşişi eroi. Fanteziile acelea 
puteau fi dorinţa de a creşte şi a fi duri ca John 
Wayne sau Bruce Willis, de a salva planeta ca Buck 
Rogers şi Luke Skywalker, sau de a dezvolta puteri 
uupraomeneşti ca Femeia Fantastică, Superman şi 
Cei Patru Fantastici. 

Apoi însă am crescut şi am descoperit o lume 
care nu avea prea multe posturi de oferit pentru su- 
pereroi. Şi cine ştia de unde să cumpere mantii şi 
costume? De aceea, am creat simulacrul cel mai bun: 
propria noastră aventură eroică. Am creat astfel o de- 
pendenţă pe care trebuie s-o depăşim — intrând în 
relaţii cu parteneri disfuncţionali, din care trebuie să 
ne desprindem; creând eşecuri în afaceri, pe care tre- 
buie să le biruim; materializând boli, pe care trebuie 
să le învingem. (Sau, în cazul meu, toate de mai sus.) 

Trebuie să înţelegeţi că, cu cât aveţi mai multe 
probleme legate de valoare şi cu cât vă coborâţi mai 
mult respectul de sine, cu atât trebuie să vă validaţi 
o aventură mai eroică! În felul acesta, atrageţi alt 
partener abuziv, începeţi altă dependenţă, găsiţi 
altă slujbă fără perspective sau materializaţi altă 
tumoare. Toţi cei care vă cunosc confirmă ce lanţ te- 
ribil de „ghinioane” aţi avut. Toţi vă spun că repre- 
zentaţi un model de inspiraţie. Vă simţiţi nobil, 
pentru toate sacrificiile pe care a trebuit să le faceţi. 

Toate acestea prezintă însă o problemă majoră: 
viaţa dumneavoastră este mizerabilă! 

Dar înainte de a renunţa complet la orice spe- 
ranţe, religia organizată vă sare în ajutor. Susţi- 
nătorii ei — preoţi, rabini şi alţi oameni sfinţi — vă 
asigură că sunteţi menit să suferiţi acum pentru a vă 
demonstra meritul pentru viaţa de apoi, când veţi 
căpăta toate lucrurile cu adevărat bune. 

Şi, în funcţie de religie, dacă vă prostraţi su- 
ficient, dacă cerşiţi iertare suficient, dacă spuneţi 
destule rugăciuni, dacă atacați destui soldaţi ame- 
ricani, dacă bateţi îndeajuns «le multe mătănii, dacă 


„.. Şi cum să ajungi DEŞTEPT, SĂNĂTOS ŞI BOGAT! 51 


vă rugaţi de suficiente ori zilnic spre Mecca, dacă 
aruncați în aer destule clinici pentru avorturi, dacă 
ucideţi suficient de mulţi evrei sau dacă trimiteţi 
destui bani teleevangheliştilor... veţi fi mântuit. 

Cele mai multe religii organizate majore din 
lume sunt constituite ca programe de fidelitate 
cosmică. Dacă acumulaţi destule puncte, puteţi 
câştiga călătoria gratuită spre paradis! 

Fie că examinăm conceptul creştin al păcatului 
vriginar, cele opt căi ale budismului, doctrina 
karmei hinduse, legământul evreiesc sau legile 
musulmane, toate aceste concepte religioase sunt 
statomicite pornind de la ipoteza fundamentală că 
suntem fiinţe imperfecte care trebuie mântuite. lar 
dacă asta aţi fost învăţat de la vârsta de patru sau 
cinci ani, mai este de mirare că veţi creşte cu 
probleme legate de valoarea personală, cu un res- 
pect de sine redus, cu o conştiinţă bazată pe teamă 
şi cu o tendinţă spre autosabotare? 

Dacă aţi fi urmat o şcoală catolică privată şi călu- 
păriţele v-ar fi spus că v-aţi născut păcătos, care ar fi 
fost şansele să creşteţi mulţumit de propria dum- 
neavoastră persoană? Dacă aţi fi hindus şi aţi crede 
că v-aţi reîncarnat dintr-un hoţ de cai egiptean 
pentru a vă ispăşi păcatele, care sunt şansele dea vă 
îngădui să aveţi succes? Dacă aţi fi un budist şi aţi 
crede că trebuie să treceţi prin 129 de vieţi pentru a 
atinge iluminarea - şi sunteţi abia la viaţa 57 — , care 
sunt şansele de a vă îngădui să deveniți bogat de 
data aceasta? 

Unul dintre cei mai buni paşi pe care-i puteţi 
întreprinde pentru a deveni sănătos, fericit şi bogat 

este să vă gândiţi în mod serios şi critic la convin- 
gerile dumneavoastră religioase. Întrebaţi-vă ce 
mesaje subliminale provin din credinţele respective 
şi la care altele aţi fost expus în copilărie. În amin- 
tirile acelea veţi găsi multe indicii despre ce anume 
v-a determinat să creaţi rezultatele pe care le aveţi 
chiar acum în viaţă. 

Şi ar fi bine s-o spun direct: am studiat în mod 
extensiv toate religiile majore ale lumii şi cred că 
adevăratul lor mesaj este de iubire, nu de ură; de 
abundență, nu de lipsuri. Mesajele de ură, intole- 
ranţă şi sărăcie concentrate asupra lipsurilor provin 
de la fundamentaliştii care le-au deturnat pe cele 
reale pentru a-şi perpetua baza de putere. Adevăra- 
tul mesaj al acestor religii este iubirea şi abundența. 

Dacă rămâneţi umil, nu-l slujiţi pe Dumnezeu, 
lumea, ori pe dumneavoastră. Eu cred că sărăcia 
este un păcat şi că aţi fost menit să fiţi bogat. Misiu- 
nea dumneavoastră pe această planetă este de a vă 
dezvolta la adevărata măreție de care sunteţi capabil 
şi de a modela succesul acela pentru a-i inspira pe 
alţii să evadeze din mediocritatea în care s-au 
transformat vieţile lor. 

Nu este totuşi numai o problemă mentală. Noi 
existăm şi în planul material, fizic, şi fiecare dintre 
noi a primit un corp în care să-şi poarte sufletul. 
Există însă şi alte forţe, dedicate ruinării şi vătămării 
corpului dumneavoastră şi conducerii dumneavoas- 
tră spre altă formă de subjugare. Să le examinăm... 


Capitolul 3 


DEPENDENŢII DE JUNK FOOD : BĂTĂLIA PENTRU 
CONTROLUL CORPULUI DUMNEAVOASTRĂ 

Conspirația pentru a vă menține 
bolnav, gras şi letargic 

Am stat lângă patul bunicului meu de optzeci 
şi şase de ani, care zăcea în spital în ultimele sale 
zile de viață. Îşi pierdea frecvent cunoștința. Într-un 
moment de luciditate, mi-a spus: 

— Nu mai ies de-aici. Nu mai vreau. 

Nu era o surpriză pentru mine. Mi-am amintit 
că în urmă cu doi ani, sora lui (mătuşa mea Nettie, 
trecută de asemenea de 80 de ani) îmi spusese că 
următorul Crăciun va fi ultimul pentru ea. La mo- 
mentul respectiv, încercasem să argumentez, ru- 
gând-o să nu mai afirme lucruri atât de negative. Ea 
îmi închisese rapid gura: 


` Junk food este denumirea generală dată tuturor preparatelor 
care nu oferă organismului substanţe nutritive şi care au un 
conţinut foarte ridicat de sare, zahăr, grăsimi şi calorii; sunt 
mâncăruri gustoase, dar în acelaşi timp nesănătoase. (n.trad.) 

— Nu vreau să mai trăiesc încă un an, îmi repli- 
case. Sunt prea bolnavă. Nu pot să dorm. Am dureri 
permanente. Nu mai pot îndura. Vreau să mai 
trăiesc un ultim Crăciun şi după aceea am terminat. 

Şi exact aşa s-a şi întâmplat. 

De aceea, atunci când bunicul mi-a spus că 
dorea să-şi joace ultima carte, n-am putut decât să-l 
iubesc şi să-i susţin opţiunea. Doream să mai 
trăiască, să mai am cui telefona, să mai am cu cine 
să merg, la un meci sau pur şi simplu cu cine să 
vorbesc despre vremurile de altădată. Nu-i puteam 
însă cere să îndure mai multe dureri şi suferinţe. Ca 
şi sora lui, avusese probleme majore de sănătate în 
ultimul deceniu şi aproape fiecare moment din 
fiecare zi era pentru el o încercare. 

Când bunica mea a ajuns în ultimele zile de 
viaţă, n-a putut exprima un asemenea sentiment. 
Şi mă îndoiesc că ar fi făcut-o vreodată, deoarece 
era genul de om care n-a dorit niciodată să-i îm- 
povăreze pe alţii. Nu voi şti însă niciodată ade- 
vărul, întrucât maladia Alzheimer îi furase minţile. 
Totuşi, în ultimii ani de viaţă, şi ea a trecut prin 
suferinţe şi chinuri. 

Aproape toţi bătrânii din familia mea au 
împărtăşit două constante: regimul alimentar tipic 
american şi boala, măcinarea şi suferinţele care 
sunt rezultatele sale. Din păcate, acesta este regi- 
mul alimentar pe care America l-a exportat în toată 
lumea, împreună cu consecinţele lui negative. 

Nicio carte despre prosperitate şi succes n-ar 
putea fi completă fără să examineze termenul de 
sănătate al ecuației. S-ar putea susţine cu uşurinţă că 

»sňnätatea poate fi componenta cea mai importantă 
n unui stil de viaţă caracterizat prin abundență, 
totuşi este un aspect pe care majoritatea oamenilor 
il ignoră. Mai mult chiar, oamenii îşi pun frecvent în 
juc sănătatea pentru a căpăta o slujbă anume, pentru 
a obţine o promovare sau pentru a câştiga o sumă 
de bani. Destul de repede, învăţaţi că aşa ceva nu 
merită. A ajunge la anii pensiei cu o avere consi- 
derabilă, dar fără sănătatea necesară pentru a vă 
bucura de ea este ironia cea mai crudă a sorții. 

Altă problemă este faptul că oamenii nu-şi ating 
niciodată visurile pentru că ei nu au acuitatea men- 
tală, sănătatea înfloritoare sau energia necesară 
pentru a-şi realiza visurile respective. Ani de zile 
am declarat că voi deveni bogat, dacă mi-aş putea 
convinge corpul să ţină pasul cu mintea. lar în cele 
din urmă exact de asta am avut nevoie: să-mi aduc 
sănătatea la un nivel de unde să pot opera cu maxi- 
mum de randament. Dacă sunteţi ca majoritatea 
oamenilor, atunci sănătatea dumneavoastră a rămas 
serios în urmă faţă de locul unde aţi dori să fiţi pe 
calea spre succes. 

În ultimii 30 de ani, s-au înregistrat progrese în 
domeniul sănătăţii şi condiţiei fizice, cu o viteză pe 
care majoritatea oamenilor o consideră remarca- 
bilă. Au fost descoperite medicamente pentru nu- 
meroase boli, au fost realizate tratamente pentru a 
opri evoluţia multor altor boli şi s-au efectuat paşi 
importanţi în domeniul nutriţiei. Rezultatul final al 
tuturor acestor progrese a fost faptul că, deşi cei 
mai mulţi oameni duc o viaţă mai lungă, ei sunt 
asaltaţi de boli şi sfârşesc prin a-şi petrece ultimii 

ani de viaţă în chinuri. Există o înmulţire spectacu- 
loasă a cazurilor de colesterol ridicat, hipertensiune 
arterială, infarct, diabet, artrită, maladia Alzheimer 
şi alte boli degenerative. 

De unde provine această deteriorare generală 
a sănătăţii? Eu cred că este rezultatul a două ten- 
dinţe periculoase în alimentaţie. 

Prima dintre ele este transformarea constantă a 
alimentelor în substanţe ce creează dependenţă. Com- 
paniile care produc chipsuri de cartofi au un slogan 
atrăgător: „Pariem că nu poţi mânca doar unul“. 
Dar lozinca aceasta inocentă prefigurează de fapt 
efortul serios şi concertat de a transforma alimen- 
tele în substanţe ce creează dependenţă. 

Crearea de alimente care să vă determine să le 
doriţi în mod fizic iarăşi şi iarăşi este o afacere 
uriaşă. Ba chiar este atât de mare, încât companiile 
producătoare de tutun au trecut treptat de la încer- 
carea de a vă lega de ţigări, la cea de vă face să 
tânjiţi după junk food. Este o afacere chiar mai bună 
decât ţigările, deoarece majoritatea dependenţilor 
nu ştiu că sunt „prinşi“. (Pentru mai multe detalii 
în această privinţă, citiţi Revoluția sănătăţii [The 
Wellness Revolution] de Paul Zane Pilzer.) 

Mulțumită celor pe care le cunoaştem actual- 
mente despre fumat, o companie ca Philip Morris 
nu mai poate să facă reclamă şi să se orienteze spre 
tineri, pentru a-i face dependenţi de Marlboro. Dar 
nici nu trebuie s-o facă, întrucât are mână liberă 
să-i agaţe pe puşti cu produse ca Oreo Cookies, 
Cheez Whiz, Kool-Aid Slushies, Jell-O, Life Savers 
şi Ritz Crackers. 

Milioane de oameni au devenit fără să-şi dea 
seama dependenţi de junk food, fiindcă multe dintre 
alimentele pe care suntem programaţi să le cum- 
părăm au un puternic factor psihologic de creare a 
dependenţei. 

Să examinăm cum funcţionează lucrurile din 
punctul de vedere al unei persoane obişnuite, lip- 
site de cunoştinţe ştiinţifice. În traiectul digestiv al 
tuturor oamenilor există bacterii. Cei mai mulţi 
dintre noi ştim că există bacterii bune şi bacterii rele 
şi că avem nevoie de ambele tipuri. Când se găsesc 
în echilibru, cele două tipuri creează mediul perfect 
pentru a ne digera hrana, pentru a extrage din ea 
substanţele nutritive necesare şi pentru a elimina 
restul din corpul nostru sub formă de fecale şi urină. 

Atunci când mâncăm produse din făină albă 
rafinată (pâine albă, biscuiţi, paste făinoase, foitaje), 
acestea ne alimentează bacteriile rele din colon. 
Alimentele care conţin drojdie au acelaşi efect. 
Consumul de zahăr determină de asernenea înmul- 
țirea rapidă a bacteriilor rele. Şi, desigur, zahărul 
rafinat care face parte actualmente din dieta noastră 
accelerează dramatic procesul respectiv. Pentru a 
înrăutăţi şi mai mult lucrurile, zahărul rafinat este 
adăugat în prezent practic în tot ce consumaţi (ceea 
ce asigură condiţiile perfecte pentru crearea unei 
dependențe, aşa cum veţi vedea în curând). 

Noi ştim desigur că produsele dulci, precum 
covrigeii Krispy Kreme, Cinnabon, vata de zahăr, 
îngheţata şi băuturile carbogazoase sunt compuse 
practic numai din zahăr. Ştiaţi însă că şi ketchupul 
de tomate, mazărea congelată, sosul de spaghete, 

dressingurile pentru salate şi un milion de alte ali- 
mente conţin zahăr? 

În tot cazul, acest zahăr rafinat, drojdia şi făina 
albă rafinată acţionează ca nişte îngrăşăminte pen- 
tru bacteriile rele din traiectul dumneavoastră in- 
testinal şi-l dau peste cap. Practic ele vă fac să vă 
doriţi şi mai multe alimente pe bază de drojdie, 
făină rafinată şi zahăr. Astfel pierdeţi voinţa de a 
renunţa la desert, veţi continua să jinduiţi după 
pâine şi chifle şi vă veţi trezi dorindu-vă alt pahar 
de băuturi carbogazoase la numai o oră după ce aţi 
băut unul. Este realmente o dependenţă fizică. 

Dacă mâncaţi îngheţată, prăjituri sau chipsuri 
de cartofi, veţi continua să vă doriţi şi mai multe. Şi 
cu cât mâncaţi mai mult, cu atât sporeşte acest 
imbold fiziologic. În felul acesta, bacteriile rele din 
traiectul digestiv sunt mereu alimentate, ceea ce vă 
creşte nevoia fizică de a mânca şi mai mult. 

Pe măsură ce aceste bacterii rele scapă de sub 
control, vă pierdeţi din capacitatea de mişcare 
peristaltică naturală care deplasează mâncarea prin 
colon spre eliminarea finală. În loc să se întâmple 
aşa, intestinele vă sunt ticsite cu ultima masă care se 
împinge prin mesele anterioare intrate în descom- 
punere şi putrefacție. Toxinele din traiectul digestiv 
vă difuzează în sânge şi există tot mai multe dovezi 
că această toxicitate este răspunzătoare pentru 
multe boli moderne, ca sindromul oboselii cronice, 
letargia, hiperactivitatea şi chiar deficitul de atenţie. 
În plus, pereţii colonului se acoperă de cruste ce vă 
reduc capacitatea de a primi substanţe nutritive de 
la alimentele pe care le consumaţi. Treptat, deveniți 

deficient în substanțe nutritive, în ciuda faptului că 
mâncaţi cu regularitate. 

A doua tendinţă periculoasă este trecerea de 
alimente reale, vii, la alimente false, moarte. Nouăzeci 
la sută din ceea ce mâncăm zilnic cei mai mulţi 
dintre noi sunt alimente false. 

Cu ani în urmă, în cartea lor Pregătit pentru viață 
(Fit for Life), Harvey şi Marilyn Diamond ne-au 
învăţat că pentru a trăi trebuie să mâncăm alimente 
vii. Alimentele vii, cum sunt piersicile, morcovii şi 
merele, au enzime care ne ţin în viaţă. Alimentele 
moarte, cum sunt chipsurile de cartofi, batoanele 
de ciocolată şi fettuccine alfredo, nu au enzime şi ne 
aduc mai aproape de moarte. 

Mâncarea adevărată înseamnă fructe proaspete, 
legume proaspete şi nuci sau alune crude. Mân- 
cătorii de carne n-au decât să se ciorovăiască cu 
vegetarienii cu privire la consumul de carne. Un 
lucru însă putem spune cu certitudine: Dunkin’ 
Donuts, Frosted Pop-Tarts şi M&M nu sunt mân- 
care adevărată. Cheetos, Fritos şi Doritos nu sunt 
mâncare adevărată -— chiar dacă pe ambalaj scrie 
„conţine brânză adevărată“ (fiindcă, desigur, brânza 
nu este mâncare adevărată!). Îngheţata cu frişcă şi 
sos de ciocolată, pizza cu crustă şi umplutură şi 
cornetele de îngheţată nu sunt mâncare adevărată. 
Noi ne-am autoconvins (cu foarte mult ajutor 
primit din partea agenţiilor de publicitate) că ali- 
mente ca prăjiturile, bomboanele şi chipsurile sunt 
mâncare adevărată. Nu este aşa. 

Rezultatul este că devenim ghiftuiţi, dar neco- 
respunzător hrăniţi. 

Corpul ne expediază întruna mesaje care 
anunţă: „Am nevoie de mai multe substanţe nu- 
tritive“, aşa că le alimentăm mai mult. Dar le ali- 
mentăm cu atât de multe alimente moarte şi false, 
încât continuăm să fim lipsiţi de substanţe nutritive. 
Alimentele false au puţine vitamine, minerale, 
enzime, antioxidanți ori fibre — sau deloc — , iar toate 
acestea sunt esenţiale pentru sănătatea noastră. De 
aceea corpul ne cere mereu mai mult, şi mai mult. 
Rezultatul final: devenim supraponderali. 

Totul a început ca o modă americană; am făcut 
din fast-food o formă de artă, însă această modă 
americană a cuprins toată lumea. 

Scriu acest capitol de la bordul unui avion 
747 al companiei Qantas, în drum din California 
spre Australia. Am fost pentru prima dată în 
Australia acum vreo opt ani. Pe atunci mă minu- 
nasem cât de zvelţi păreau să fie toţi australienii; 
aşa cum, dacă stăteam la o masă în aer liber în Cafe 
Ruc din Paris şi priveam trecătorii, îi remarcam pe 
americani de la un cvartal depărtare. 

S-a terminat cu abilitatea aceea! De la Singapore 
la Moscova şi la Caracas, oamenii au îmbrăţişat cu 
fervoare dieta fast-food /hrană falsă, iar pântecele, 
coapsele şi bărbiile lor duble o dovedesc. Când s-a 
deschis primul local McDonald's din Ljubljana, 
Slovenia, oamenii au aşteptat la cozi lungi de kilo- 
metri ca să guste primul lor Big, Mac. 

Aş putea cita statistici despre procentajele în 
creştere a supraponderalităţii şi obezității, aşa cum 
sunt ele definite medical, dar de ce m-aş deranja s-o 
fac? Cifrele nu sunt bătute in cuie şi procentajele ar 

fi învechite înainte să citiţi cartea aceasta. Dacă vreţi 
să înţelegeţi cu adevărat ce se întâmplă, iată ce ar 
trebui să ştiţi: 

Gândiţi-vă cât de mari erau plăcintele în copi- 
lăria dumneavoastră. Dacă aveţi minimum 30 de 
ani, pun prinsoare că aveau latura de vreo 8 centi- 
metri. Apoi au început să crească spre 15 centimetri. 
Acum le puteţi găsi la dimensiunile unor farfurii. 

Când mi-am început celebra carieră de spălător 
de farfurii în localul Mr. C's Pancake and Steak 
House de pe Midvale Boulevard din Madison, sta- 
tul Wisconsin, paharele pentru băuturi carbo- 
gazoase aveau trei dimensiuni: 250 ml, 350 ml şi 
450 ml. Acum puteţi trece prin aproape orice local 
şi veţi vedea că mic înseamnă 450 sau 500 ml, 
mediu înseamnă 600 ml şi „preţul cel mai bun“ 
înseamnă 700 sau chiar 1.000 ml. Un lanţ de maga- 
zine vinde pahare de 2 | de băuturi carbogazoase. 
Asta-i deja o găleată! 

În copilărie, Ed Stack a fost prietenul meu cel 
mai bun. Ed era un băiat voinic şi de asemenea 
singura persoană cunoscută de mine în toată lumea 
care putea să mănânce un întreg hamburger 
Whopper de la Burger King. De fapt, când mer- 
geam la Burger King, alţi prieteni ne însoțeau 
numai pentru a vedea cum cineva mănâncă tot 
hamburgerul acela. În prezent lanţul Burger King 
oferă în mod uzual promoţii pentru Whopper 
dublu şi triplu — preţul cel mai bun, cu cartofi prăjiţi 
şi băuturi carbogazoase gratuite! 

Cât din necesarul dumneavoastră zilnic de 
vitamine, minerale, enzime, antioxidanți şi fibre 

credeţi că primiţi când mâncaţi o plăcintă cât o 
farfurie, când beţi 2 litri de băutură carbogazoasă 
sau când consumaţi un Whopper triplu? Cu ce 
procentaj din raţia zilnică de grăsimi şi colesterol 
credeţi că vă alegeţi? 

În prezent este aproape obişnuit să vedeţi copii 
de vârste relativ mici care au deja probleme se- 
rioase de greutate. Ba chiar este uşor să găsiţi puşti 
de cinci sau şase ani care n-au mâncat în viaţa lor 
un fruct adevărat. Ei au trecut de la hrana pentru 
prunci direct la Happy Meals. Dacă le daţi un cas- 
tronaş cu căpşuni coapte şi delicioase, simţul 
gustativ le este atât de alterat, încât trebuie să 
acopere căpşunile cu zahăr rafinat ori cu frişcă 
pentru ca fructele să aibă gust pentru ei! 

Mâncăm mai mult şi primim mai puţine sub- 
stanţe nutritive. Devenim tot mai mari, însă stan- 
dardul nostru real de sănătate scade permanent. Şi 
pe măsură ce îmbătrânim, plătim un preţ uriaş 
pentru că nu avem o nutriţie corectă, deoarece sun- 
tem afectaţi de boli degenerative, dureri şi sufe- 
rinţe. Bunicul, bunica şi sora bunicului meu au trăit 
mai mult de 85 de ani, dar a meritat oare, ţinând 
seama de calitatea jalnică a vieţii din ultimii lor ani? 

Atunci care este răspunsul? Cum ne recâştigăm 
controlul asupra corpului şi cum revendicăm sănă- 
tatea care este dreptul nostru prin născare? Putem 
începe prin a ne planta propriile grădini şi prin a 
ne creşte propriile produse organice. 

Dacă aţi renunţa la toate alimentele false şi nu 
v-aţi hrăni cu nimic altceva decât cu fructe crude, 
legume crude şi nuci sau alune crude, aţi fi speci- 

menul de vârf al sănătății fizice. În realitate însă, 
aga ceva nu se va întâmpla pentru majoritatea 
oamenilor. Ritmul frenetic al stilului de viață con- 
temporan nu se va diminua, ba chiar se poate 
spune că se va accelera. Mamele obişnuiau să pe- 
treacă opt ore pentru a pregăti la cuptor curcanul 
pentru cina familiei. Acum ele aruncă nişte felii de 
curcan procesat în cuptorul cu microunde timp de 
nouăzeci de secunde şi se întreabă nemulţumite de 
ce durează atât de mult „pregătirea cinei“. 

Adevăratul secret al sănătăţii îl reprezintă 
cumpătarea şi simţul practic. Şi înţelegerea faptului 
că dacă priviţi câte cinci ore în fiecare seară la 
televizor, veţi viziona cu certitudine 25 sau 40 de 
reclame concepute pentru a vă menţine bolnav, 
gras şi letargic. Dacă doriţi să fiţi sănătos, trebuie 
să recunoaşteţi această îndoctrinare subliminală şi 
să contracaraţi programarea ei. Şi va trebui să 
evaluaţi realmente ce anume mâncaţi — ce procentaj 
îl reprezintă alimentele false, cât de multe sunt 
alimentele ce creează dependenţă şi ce fel de 
activităţi de prevenire a bolilor practicaţi. 

Vreau să fiu complet deschis cu dumneavoas- 
tră, aşa că voi recunoaşte. Locuiesc în Miami, sediul 
primului magazin de covrigi Krispy Kreme de pe 
NE 6th Avenue. Când trec cu maşina pe lângă el şi 
reclama „Hot Donuts Now” ` începe să pâlpâie, am 
întotdeauna probleme de stăpânire a volanului. 
Când schimb avionul în Atlanta şi trebuie să trec 

pe lângă standul de rulade cu ciocolată şi frişcă, 
cedez uneori în faţa ispitei. Când m-am documen- 
tat pentru capitolul acesta la Burger King, localul 
oferea o nouă îngheţată cu ciocolată şi banane... pe 
care poate că am încercat-o sau poate că nu. 

Să fim realişti. Când daţi o petrecere acasă cu 
ocazia finalei campionatului mondial de fotbal, 
probabil că prietenii dumneavoastră nu se vor 
aştepta să le serviţi muguri de alfalfa şi hamburgeri 
cu tofu. Fără îndoială, duceţi o viaţă trepidantă şi 
probabil că veţi continua să luaţi masa din mers. 
Puteţi totuşi proceda în mod inteligent. 

Zilnic aveţi nevoie de minimum cinci porţii de 
fructe şi legume proaspete. Şi nu se pun la soco- 
teală prăjiturile cu piersici, nici cele cu morcovi sau 
tartele cu căpşuni! Preluaţi sfaturile din cartea lui 
Diamond şi înainte de amiază mâncaţi numai 
fructe proaspete. În felul acesta vă veţi asigura en- 
zimele preţioase, necesarul de fibre de calitate şi 
multe substanţe nutritive excelente. În acelaşi timp, 
veţi oferi traiectului digestiv o pauză, asigurând o 
mai bună eliminare a toxinelor. 

Începeţi întotdeauna cu o salată proaspătă 
înaintea celorlalte feluri de mâncare. Ea vă va 
umple cu hrană vie şi veţi consuma mai puţină 
hrană falsă. Veţi mânca mai puţine grăsimi şi veţi 
menţine niveluri scăzute ale tensiunii arteriale şi 
colesterolului. 

Feriţi-vă de carbohidraţii albi rafinaţi. Înlocuiţi 
pâinea albă cu versiuni integrale şi mâncaţi paste 
din cereale integrale, nu din cereale îmbogăţite. 
Mâncaţi orez brun, în loc de orez alb. 

Mâncaţi de patru-cinci ori pe zi, nu doar de trei 
ori. Începeţi fiecare zi cu o formă oarecare de 
exerciții fizice, chiar dacă este vorba numai de o 
plimbare în jurul blocului sau de 10 flotări. Şi, cel 
mai important dintre toate, suplimentaţi-vă dieta 
cu vitamine, minerale, enzime, fibre şi antioxidanți. 
Eu mănânc ocazional pizza, prăjituri sau îngheţate, 
fiindcă iau genul acesta de suplimente. La fel puteţi 
proceda şi dumneavoastră. 

Dacă nu sunteţi sănătos, este pur şi simplu 
imposibil să fiţi fericit şi prosper. lar odată ce 
simţiţi cu adevărat ce înseamnă sănătatea optimă, 
veţi fi uimit de cât de multă energie suplimentară 
veţi avea pentru viaţă, ce idei măreţe şi creative veţi 
oferi şi cât de hotărât veţi fi să vă trăiţi viaţa din 
plin, în tonalităţile cele mai vibrante! 

Decideţi chiar acum să reluaţi controlul asupra 
corpului dumneavoastră. După aceea vom vedea 
cum să abordaţi celelalte probleme, astfel încât să 
nu vă mai lăsaţi victimizat şi să vă creaţi propriul 
destin prosper... 


Capitolul 4 


ABANDONAREA VICTIMIZĂRII 


ak ak A 


Cum intrați în ciclurile victimei... 
şi cum să ieşiţi din ele 


XX x 


Ce au în comun afirmaţiile următoare? 

> „Ai observat că imediat cum îţi aprinzi o ţigară 
soseşte autobuzul?“ 

>> „Ştiu că sunt iertat, deşi n-o merit, fiindcă lisus 
a murit răstignit pe cruce pentru păcatele mele.“ 

>> „Când eram mic, tata ne-a părăsit şi de atunci mi- 
a fost greu să accept iubirea şi afecțiunea cuiva.” 

> „Tocmai îmi revenisem cu banii, când scârba 
aia care mi-a fost nevastă mi-a blocat salariul 
pentru pensia alimentară neplătită.“ 

> „Am fost violată cândva, aşa că acum nu mă 
simt în largul meu în preajma majorităţii bărba- 
ţilor şi nu pot întreţine relaţii intime cu un băr- 
bat fără să nu-mi amintesc momentele acelea.“ 

> „Mi-ar plăcea să lucrez, dar toţi se tem să mă 
angajeze imediat cum îmi văd menţiunea de 
cazier.” 

= „Sunt cu totul în favoarea creşterii personale şi 
aş dori să particip la programul acela. Soţul 
meu nu crede însă în chestiile astea şi nu vrea 
să particip.“ 

m „Aş dori să încep o afacere personală, dar soţiei 
mele nu-i place ideea. Aşa că bănuiesc că va 
trebui să continuăm să ne chinuim, iar eu voi 
rămâne cu slujba mea fără perspective.“ 


Toate aceste afirmaţii au în comun natura vor- 
bitorului. Pe cât de diverse par a fi afirmaţiile şi 
vamenii care le fac, toate reflectă acelaşi tip de 
persoană: cu serioase probleme legate de propria 
sa valoare, cu un respect de sine scăzut şi predis- 
poziţie către aşteptări negative. 

Totuşi cel mai mare numitor comun al acestor 
indivizi este faptul că ei se agaţă cu disperare 
de statutul de victimă. Ei aproape că sărbătoresc 
faptul că sunt victime şi vă povestesc despre cele 
mai recente necazuri, tragedii sau catastrofe 
abătute asupra lor. Bineînţeles, în realitate nu sunt 
victime, ci voluntari. Ei au optat — chiar dacă, de 
obicei, opţiunea aceasta este subconştientă - să 
rămână victime. 

Nu puteţi să fiţi victimă şi să avansați în viaţă. 
Dacă imaginea pe care o aveţi despre dumneavoas- 
tră este una în care sunteţi victimă şi afirmaţi 
acelaşi lucru şi celor din jur, creaţi o profeție care 
se autoîndeplineşte. Probabil că veţi respinge dra- 
gostea, veţi amâna fericirea, veţi atrage boli sau 
accidentări şi veţi sabota orice succes financiar ori 
de afaceri. Îi veţi convinge atât de bine pe cei din 

jur de istoria dumneavoastră de victimă, încât veţi 

sfârşi prin a-i urma scenariul cu exactitate. 

Recent am schimbat mesaje e-mail cu o cunoş- 
tinţă despre creşterea respectului şi aprecierii de 
sine. În copilărie, femeia aceasta fusese victima 
unor abuzuri oribile. Ea le-a amintit de câteva ori în 
decursul mesajelor noastre, după care a intrat în 
detalii. Am sfătuit-o să nu le mai menţioneze nicio- 
dată, nici mie şi nici altor persoane... ci doar unui 
terapeut calificat. 

După ce aţi vindecat genul acesta de probleme 
cu ajutorul unui expert în probleme de sănătate 
mentală, veţi putea vorbi despre ele într-un mod 
care să-i ajute pe alţii. Puteţi apărea într-o emi- 
siune TV, puteţi scrie o carte despre experienţa pe 
care aţi avut-o sau puteţi ţine prelegeri despre felul 
cum pot fi depăşite astfel de probleme. Până atunci 
însă, dacă veţi vorbi despre ele cu orice persoană 
care nu este un terapeut nu veţi face decât să vă 
găsiţi o scuză de a vă agăța de victimizarea aceea. lar 
asta-i foarte uşor... 

Oare de ce atât de mulţi oameni din toată 
lumea se agaţă cu atâta disperare de situaţii care îi 
victimizează? Îngăduiţi-mi să enumăr motivele: 

1. Ei îşi pot spune că niciun eşec din viaţa lor nu 
li se datorează. 

2. Ei pot crede că factorii exteriori sunt cauza 
tuturor lucrurilor rele din viaţa lor, absolvin- 
du-se astfel de responsabilitatea personală. 

3. Ei pot căpăta atenţie, simpatie şi compătimire 
din partea altora. 

10. 


. Această atenţie, simpatie şi compătimire 


pot substitui pentru ei iubirea de care au ne- 
voie cu disperare, dar pe care nu ştiu cum s-o 
primească. 


. Ei pot utiliza respingeri din trecut pentru a jus- 


tifica motivul pentru care nu se apropie nicio- 
dată emoţional de alte persoane. 


Ei îşi pot folosi eşecurile din trecut pentru a 
justifica motivul pentru care nici măcar nu 
încearcă vreodată să atingă obiective superi- 
oare sau să realizeze proiecte nobile. 


Ei primesc confirmarea că sunt „păcătoşi înnăs- 
cuţi“, care „nu vor fi niciodată în stare de nimic” 
sau că nu au educaţia ori legăturile necesare 
pentru a reuşi. 

Ei se pot simţi aidoma unor eroi: oameni neîn- 
semnaţi care luptă cu forţele răului, deşi nu au 
nicio şansă. 

Ei se pot simţi împliniţi spiritual, crezând că-şi 
sacrifică fericirea pe plan uman, pentru a primi 
adevăratele răsplăţi în viaţa de apoi. 

În esenţă, ei pot fi pur şi simplu inconştienţi, 
ca majoritatea turmei, lăsând viaţa să li se în- 
tâmple fără a fi nevoiţi să gândească. 


Cele de mai sus sunt primele 10 motive pentru 


care oamenii rămân fraieri, bolnavi şi faliţi. Indife- 
rent în care dintre aceste motive credeţi dumnea- 
voastră — sau, mai degrabă, în care combinaţie de 
motive credeţi — , rezultatul final va fi acelaşi: veţi 
duce o viaţă unidimensională de subzistență, trăind 

de pe o zi pe alta, fără să cutezaţi realmente să 
atacați fericirea şi împlinirea. lar asta este o crimă. 
Şi nu este calea pe care aţi dori de fapt să înaintați. 

V-ar ajuta mult să studiaţi din nou lista aceasta 
(mai ales ultimele trei puncte). După aceea, între- 
baţi-vă în mod critic care dintre ele s-ar putea să vă 
afecteze, deoarece identificarea motivului victimi- 
zării este primul pas pentru a scăpa de ea. După ce 
victimizarea este recunoscută, încărcătura ei emo- 
ţională este negată. 

Pentru a descoperi cauza, trebuie să examinăm 
însă din nou programarea primară şi convingerile 
fundamentale pe care le-aţi dezvoltat în copilărie. 
Acele credinţe esenţiale învăluie felul în care vedeţi 
tot ceea ce vi se întâmplă, pe toată durata vieţii. Ele 
determină situaţiile la care vă aşteptaţi şi pe care 
astfel le materializaţi. Între programarea dum- 
neavoastră, convingerile fundamentale pe care le 
creează aceasta, viziunea pe care o dezvoltați pentru 
dumneavoastră şi apoi rezultatele la care ajungeţi 
în viaţă există o legătură care nu poate fi negată. 

În felul acesta veţi fi adus probabil pe unul 
dintre următoarele trei cicluri posibile: 


1. Atingerea lui Midas: tot ce atingeţi se transformă 
în aur, platină sau Prada. 


2. Linia plată: toate zilele vă sunt cenuşii şi iden- 
tice, abia descurcându-vă într-o viaţă de dispe- 
rare tăcută. 

3.  Hăul fără fund: viaţa vă este într-o spirală mereu 
descendentă, în care fiecare dramă, traumă şi 
tragedie duce la urmăloarea. 

Foarte puțini oameni se deplasează între aceste 
cicluri. Cei mai mulți rămân împotmoliţi în unul 
dintre ele în majoritatea timpului sau pentru toată 
viaţa. Şi foarte puțini se găsesc în primul ciclu: 
stingerea lui Midas. Cea mai mare parte a turmei 
«ste împotmolită în scenariul liniei plate, străduin- 
du-se pur şi simplu să ajungă până la weekend, 
astfel ca să poată închiria suficiente filme ca să se 
destindă şi să uite de viaţa sa anostă până luni 
“dimineaţă... când reia procesul de la capăt. lar un 
grup mai mic, dar aflat în creştere continuă, este 
captiv în ciclul hăului fără fund, materializând 
permanent traume şi drame. Oamenii aceia trec 
printr-un necaz şi pornesc spre următorul, confir- 
mându-şi de fiecare dată convingerea că viaţa este 
un chin... după care mori. 

Ei sunt în sfârşit invitaţi la interviul pentru 
slujba la care sperau... numai că fac o pană de 
cauciuc în drum şi îl ratează. Câştigă 4.000 de do- 
lari la loterie... dar banii le sunt confiscaţi pentru 
neplata pensiei alimentare. Sau îşi folosesc ultimii 
bani pe care-i mai aveau pentru a repara maşina... 
şi poliţia o sechestrează chiar a doua zi din cauza 
tichetelor de parcare neplătite. Ei consideră că 
toate aceste evenimente nefericite sunt create de 
circumstanţe exterioare. 

Probabil că şi dumneavoastră cunoaşteţi un 
asemenea individ. Sau, posibil, sunteţi chiar o astfel 
de persoană. 

Mergeţi la orice închisoare şi veţi întâlni sute 
de oameni care susţin că sunt victimele circumstan- 
telor. Intraţi în orice ghetou dintr-un mare oraş şi 

veţi da peste aceeaşi situaţie. În mod similar, dacă 
vă veţi plimba printr-un cartier locuit de clasa de 
mijloc din Londra, Lisabona, Köln sau Copenhaga, 
veţi întâlni oameni care nutresc convingerea că 
sunt rezultatul circumstanțelor lor, bune sau rele. 

Ei vor povesti despre oportunităţile pe care 
le-au avut sau despre şansele care le-au fost negate. 
Ei pot să fie recunoscători pentru educaţia primită 
ori să jelească faptul că le-a fost refuzată. Un individ 
îşi va celebra educaţia, iar altul o va condamna. 

Este perfect adevărat: venitul, statutul, educaţia, 
cartierul, familia şi multe alte circumstanţe vă vor 
influenţa, afecta şi chiar determina poziţia în viaţă. 
Dar cine creează circumstanţele? 

Ascunsă în toate aceste analize şi ipoteze despre 
persoanele tocmai descrise se află o realitate foarte 
importantă: efectul gândurilor asupra circumstanțelor. 

In Aşa cum gândeşte omul (As a Man Thinketh)', 
James Allen afirmă că minţile noastre sunt ca o gră- 
dină, care poate fi cultivată inteligent sau care poate 
fi lăsată să se sălbăticească. În ambele eventualităţi, 
grădina va produce. Dacă o plantați şi o îngrijiţi, va 
produce flori, fructe, legume ~ tot ce aţi sădit în mod 
intenţionat. Dacă nu plantați nimic, atunci ani- 
malele, vântul şi alte elemente naturale vor face ca 
seminţe aleatorii să pătrundă în sol şi să producă o 
abundență de buruieni şi vegetaţie sălbatică, care 
probabil vor înăbuşi plantele utile. Un lucru este 
cert: în grădina dumneavoastră va creşte ceva. 


| Ed. Ascendent, 2005. (n.tracl.) 

Tot aşa cum un grădinar trebuie să-şi îngri- 
jească lotul, plivindu-l de buruieni, dumneavoastră 
lrebuie să vă îngrijiţi grădina minţii, curăţind-o de 
gândurile despre lipsuri, limitări şi negativitate. 
Trebuie să îngrijiţi şi să vă ocupați de gândurile de 
fericire, succes şi scop. 

Dacă practicaţi genul acesta de grădinărit, veţi 
descoperi în scurt timp că sunteţi grădinarul-şef al 
propriului dumneavoastră suflet. Veţi ajunge la 
înţelegerea profundă că nu sunteţi victima circum- 
stanţelor, ci arhitectul lor — deoarece tocmai aceste 
gânduri cărora le acordaţi prioritate vă vor modela 
caracterul, vor crea circumstanţele şi vă vor deter- 
mina destinul final. 

Circumstanţele exterioare şi mediul în care trăiţi 
sunt legate direct de starea dumneavoastră interi- 
oară. Cel mai important lucru pe care-l puteţi învăţa 
despre succes, prosperitate şi fericire este acela că 
gândurile şi caracterul sunt totuna. Nimeni nu se tre- 
zeşte pur şi simplu în închisoare, în faţa tribunalului 
pentru divorţ sau în sala de operaţii. Evenimentele 
respective sunt rezultatul direct al gândurilor pe 
care le-aţi avut până în momentul acela. 

Dacă sunteţi ca majoritatea oamenilor, acum 
veţi începe să vă găsiţi scuze mentale. Credeţi că 
spusele mele sunt în general adevărate pentru alţii, 
dar sunteţi convins că aţi fost victima unor circum- 
stanţe atenuante, mai presus de controlul dumnea- 
voastră. Ştiu — situaţia dumneavoastră este diferită. 
Sunteţi o persoană specială. 

Bine, vi se îngăduie să credeţi asta... pentru o 
vreme. Îngăduiţi-mi să vă povestesc despre mine, 


74 De ce să [ll FRAIER, BOLNAV ŞI FALIT... 


pentru că şi situaţia mea a fost diferită. Şi eu am fost 
o persoană specială. 

Am avut cel puţin 11 relaţii negative, nepo- 
trivite, cu partenere nevropate, geloase şi sărace. 
În primul restaurant pe care l-am deţinut, indi- 
vidul pe care eu şi partenerul meu l-am angajat 
ca manager a falsificat cifrele de vânzări şi a păs- 
trat 80% din profit. În salonul de coafură pe care 
l-am cumpărat, partenerul meu a furat pur şi 
simplu dotările şi le-a vândut. Autorităţile fiscale 
mi-au confiscat pizzeria. In toate aceste cazuri, eu 
n-am fost decât victima inocentă, manipulată 
şi rănită de alţii, luptând mereu împotriva desti- 
nului, bla-bla-bla... 

Aiurea! Eu am ales relaţiile acelea, eu l-am an- 
gajat pe managerul acela şi eu mi-am atras parte- 
nerii de afaceri, tot aşa cum eu am optat să încep 
o afacere fără să am suficient capital şi am decis să 
nu-mi plătesc impozitele. 

Nu vă puteţi trezi pur şi simplu în închisoare, 
în spital sau în stare de faliment, tot aşa cum nu vă 
puteţi trezi pur şi simplu fericit, sănătos şi bogat. 
Toate aceste circumstanţe sunt atinse ca rezultat 
a mii de decizii mărunte, la care se ajunge în urma 
a sute de mii de gânduri. 

Am învăţat asta pe propria mea piele. Mă 
aflam în California şi tocmai cinasem cu un cuplu 
pe care îl respectam foarte mult. Pe toată durata 
mesei, i-am desfătat cu ghinioanele mele, pasele 
proaste şi circumstanţele nefericite care se abă- 
tuseră asupra mea. Când suiam în maşina lor, 
Spence, soţul, mi-a spus: 

— Te-ai întrebat vreo clipă ce anume faci ca să 
materializezi toate astea? 

M-am simţit pur şi simplu pustiit. Cum era po- 
sibil ca acest aşa-zis prieten să fie atât de insensibil, 
nepăsător şi neînţelegător? Nu puteam crede că el 
nu înţelegea şi nu manifesta empatie faţă de modul 
în care fusesem victima inocentă în toate evenimen- 
tele acelea nefericite. 

Am reflectat la situaţia aceasta vreo trei săptă- 
mâni înainte de a-mi da seama până la urmă că 
Spence avea dreptate. A fost o limpezire neplă- 
cută... dar în acelaşi timp eliberatoare, fiindcă 
odată ce pricepeţi şi vă asumaţi responsabilitatea 
supremă pentru cele ce se petrec în viaţa dumnea- 
voastră, înţelegeţi brusc că deţineţi puterea de a 
schimba cursul şi de a vă crea viaţa la care visaţi. 

Trebuie să acceptaţi că, la un nivel sau altul, 
dumneavoastră aţi materializat tot ce vi s-a întâm- 
plat în viaţă, chiar şi lucrurile oribile, neplăcute. 
Bineînţeles, nu o faceţi în mod conştient... dar 
o faceţi. 

Aparent, partea afectată este victima nefericită a 
unor ghinioane interminabile (mai ales când partea 
afectată sunteţi chiar dumneavoastră!). Dar, bineîn- 
teles, toate acele ghinioane sunt rezultatul unor 
alegeri greşite făcute anterior. La urma urmelor, 
victimele aparent inocente sunt de fapt cele care au 
optat să nu plătească pensia alimentară, să ignore 
tichetele de parcare, să amâne revizia automobilului 
în favoarea unui abonament la televiziunea prin 
cablu, să intre în relaţii negative şi să ia mii de alte 
decizii proaste care ulterior s-au răsfrânt asupra lor. 

Evident, luaţi toate aceste decizii bazându-vă 
pe convingerile dumneavoastră esenţiale. După 
aceea intraţi într-un ciclu care se perpetuează de la 
sine, luând decizii ce creează rezultate care vă 
susţin aşteptările şi astfel vă validează convingerile, 
care după aceea stau la baza altor decizii. 

Dacă în copilărie v-aţi dezvoltat vreuna dintre 
convingerile uzuale despre bani — câteva exemple 
ar fi „banii sunt ochiul dracului“, „săracii sunt su- 
periori moral“ sau „bogaţii sunt ticăloşi” — , aceasta 
vă va strica părerea asupra oricărei tranzacţii finan- 
ciare la care veţi participa vreodată. Dacă cineva vă 
oferă un parteneriat în afacerea sa, puteţi crede că 
este probabil să vă înşele, aşa că îl refuzaţi. Dacă 
aflaţi despre o nouă oportunitate de afacere, n-o 
veţi putea evalua niciodată în mod onest, deoarece 
credeţi că trebuie să cunoaşteţi pe cineva, să aveţi 
acces direct la vârf ori să deţineţi un nivel superior 
de educaţie pentru a beneficia de pe urma ei. Dacă 
nutriţi convingeri de genul „banul la ban trage”, 
veţi crede probabil că investiţiile sunt numai 
pentru cei bogaţi şi nu veţi investi niciodată. În 
felul acesta, veţi trăi mereu de la o leafă la alta, la 
mila forţelor exterioare. 

Ştiu asta, fiindcă eu însumi m-am sabotat cu 
asemenea convingeri timp de 30 de ani. Dacă a 
existat vreodată un individ care să poată smulge 
înfrângerea din ghearele victoriei, eu am fost acela. 
Întotdeauna am întârziat cu o zi, am avut cu un 
dolar prea puţin, pe scurt, am avut parte de toate 
ghinioanele, necazurile şi accidentele complet 
neprevăzute. Am (lost simbolul viu al băiatului 

mărunt, sărman şi copleşit de griji care se luptă 
permanent cu Omul, cu sistemul şi cu forţele răului. 

Desigur, am ajuns să descopăr că trăiam într-un 
viclu de victimizare care se autoperpetua. Când se 
intâmplau lucruri rele, le acceptam resemnat. Când 
me întâmplau lucruri bune, căutam întotdeauna un 
nor pe cerul senin. Şi, drept urmare, îl găseam cu 
regularitate. 

Din păcate, n-am avut mereu o exclusivitate în 
această privinţă. Milioane de oameni din toată lu- 
mea continuă să-şi trăiască vieţile în mod similar. 
liără s-o ştie, sunt împotmoliţi în şablonul acesta de 
victimă, recreând în mod subconştient experienţele 
rele, mereu şi mereu, negându-şi fericirea, sănă- 
tatea şi prosperitatea pe care le merită. Şi este foarte 
probabil să fiţi unul dintre ei. 

Asta nu înseamnă că trebuie să fiţi un bos- 
chetar, o persoană fără adăpost, un narcoman sau 
un individ care subzistă din ajutorul de şomaj... 
deşi puteţi fi şi aşa ceva. Însă poate să însemne că 
sunteţi silit să cumpăraţi maşini la mâna a doua, nu 
nou-nouţe, să alegeţi în restaurant numai meniul 
cu preţ fix şi să decideţi să comandaţi bazându-vă 
în primul rând pe preţul mai mic. 

Ar putea însemna că nu puteţi economisi 
avansul necesar cumpărării unei case sau că aţi 
renunţat să vă modernizaţi locuinţa pentru a 
reduce datoria de pe cardul de debit. Poate să 
însemne că nu aţi strâns bani pentru taxa de colegiu 
a copiilor, pentru un plan secundar de pensii sau 
nici măcar pentru o rezervă care să vă protejeze în 
cazul unei urgenţe neaşteptate. 

Poate că v-aţi „autodepăşit” la nivelul coleste- 
rolului ridicat, al diabetului, al hainelor XXL sau 
chiar al unui infarct sau accident cerebral. Este 
posibil să repetaţi din nou şi din nou aceeaşi relaţie 
negativă nefuncţională, cu parteneri diferiţi, dar cu 
acelaşi rezultat. 

Puteţi fi unul dintre milioanele de oameni care 
şi-au atins limita cardului de credit şi plătesc 
dobânzi de 17, 19 sau chiar 25%. lar dacă plătiţi 
minimul lunar, v-aţi înscris la planul pe 40 de ani. 

Sau poate că faceţi parte din celălalt grup de 
victime: cei care înving în cursa nebunească de 
supravieţuire, însă care trăiesc ca nişte amărâţi. 
Membrii acestui grup au ceea ce majoritatea oame- 
nilor consideră că ar fi slujbe sau venituri bune, dar 
preţul pe care-l plătesc nu le justifică. Câţi îşi pierd 
sănătatea din cauza unei slujbe? Câţi îi plătesc pe 
alţii pentru a le creşte copiii? Câţi îşi distrug căs- 
nicia sau alte relaţii pentru a promova? Câţi trudesc 
ca sclavii la o slujbă care nu le oferă satisfacţii? 

Dacă aveţi un salariu mare, dar trebuie să 
munciţi 90 de ore pe săptămână şi să-i ignoraţi pe 
cei dragi pentru a câştiga banii respectivi, asta nu 
înseamnă prosperitate. Ce fel de viaţă este aceea în 
care telefonul mobil vă poate suna la orice oră din 
zi sau din noapte? Adevărata prosperitate în- 
seamnă să aveţi o activitate care să vă aducă înţeles 
şi semnificaţie în viaţă. Truda chinuitoare pentru 
existenţă nu este decât acceptarea subconştientă a 
rolului de victimă. 

Împotmolirea într-un ciclu este rezultatul di- 
rect al programării pe care aţi căpătat-o anterior. 

Trei componente acţionează pentru a crea acest 
ciclu. lată procesul: 


1. Programarea la care sunteți expus vă creează 
convingerile fundamentale. 

2. Aceste convingeri vă ajută să vă dezvoltați 
viziunea despre viață. 

3. Viziunea creează rezultatele care sunt con- 
forme cu ea. 


După cum ne spune Allen în Aşa cum gândeşte 
omul, viziunea dumneavoastră este promisiunea a 
ceea ce veţi fi într-o bună zi. De aceea, pentru a în- 
trerupe un ciclu negativ şi a crea unul pozitiv, 
trebuie să vă modificaţi viziunea. Nu este însă ceva 
foarte simplu. Până nu ajungeţi la cauză (progra- 
marea dumneavoastră) şi nu modificaţi catalizato- 
rul (convingerile fundamentale), nu veţi putea crea 
o viziune nouă şi pozitivă spre care să înaintați. 

Atunci cum vă puteţi smulge realmente din- 
tr-un ciclu negativ? Trebuie să începeţi cu progra- 
marea la care aţi fost expus; influenţele mass-media 
despre care am discutat, propaganda religioasă şi 
guvernamentală şi mai ales oamenii din viaţa dum- 
neavoastră. 

Să începem cu expunerea la care sunteţi supus 
din partea mass-media. Unul dintre lucrurile 
cele mai bune pe care le puteţi face este să încetaţi 
de a mai urmări ştirile. Nu le priviţi la televizor, 
nu le ascultați la radio şi nu le citiţi în ziare sau 
reviste. Agenţiile de ştiri îşi câştigă banii din vân- 
zarea de ştiri. lar ştirile rele se vând întotdeauna 
cel mai bine. 

Într-un ziar obişnuit, 90% sau mai mult din 
ceea ce citiţi sunt ştiri negative. Procentajul este 
aproximativ acelaşi în celelalte mass-media. Şi nu 
trebuie să cunoaşteţi majoritatea acestor ştiri. 
Chiar credeţi că-i important să aflaţi câte case au 
ars, câţi oameni au fost ucişi sau câte automobile 
au fost furate azi-noapte? Expunerea la această 
negativitate vă creează în minte şabloane negative 
de gândire. 

Când le spun oamenilor să ignore ştirile, ei mă 
întreabă în mod invariabil cum vor şti când şi dacă 
japonezii vor bombarda din nou Pearl Harbor, dacă 
un uragan teribil se îndreaptă către ei sau dacă 
teroriştii le-au atacat cartierul? Credeţi-mă: veţi afla 
toate lucrurile importante pe care trebuie să le ştiţi. 
În prezent, toate restaurantele şi magazinele au 
televizoare care sunt deschise non-stop pe posturile 
de ştiri, taximetriştii ard de nerăbdare să vă spună 
cele mai recente veşti proaste, iar colegii de serviciu 
discută în mod inevitabil despre ceea ce prezintă 
mass-media. Când se întâmplă un eveniment 
major, nu veţi putea scăpa de el. 

N-am mai urmărit ştirile de cel puţin 10 ani. 
Cumpăr ziarele doar pentru secţiunea despre 
baseball şi banda de desene animate cu Dilbert. 
Restul nu sunt decât materiale concepute pentru a 
mă menţine fraier, bolnav şi falit, iar pe mine nu mă 
mai interesează asta. Eliminaţi ştirile mass-media 
din viaţa dumneavoastră şi veţi elimina imediat o 
sursă serioasă de programare a lipsurilor. 

După aceea, înlocuiţi-o cu o programare 
pozitivă. Dacă nu le aveţi, cumpăraţi cărţile De la 


„. Şi cum să ajungi DEŞTEPT, SĂNĂTOS ŞI BOGAT! 81 


idee la bani” de Napoleon Hill, Puterea magică a 
sândului' de David Schwartz şi Aşa cum gândeşte 
omul de James Allen. Cumpăraţi CD-uri de dez- 
voltare personală realizate de Wayne Dyer, Deepak 
Chopra şi Lisa Jimenez. Impuneţi-vă apoi să 
petreceţi zilnic câte 30 de minute pentru autodez- 
voltare. Perioada aceea ar trebui să fie dimineaţa, 
înainte de plecarea de acasă, pentru a vă crea o 
conştiinţă pozitivă pe tot parcursul zilei. De ase- 
menea, în fiecare seară înainte de culcare prevede- 
ți-vă două minute pentru ceva pozitiv. 

Nu este suficient doar să stopaţi unele pro- 
gramări negative pe care le receptaţi. Trebuie să 
contracaraţi şi toată programarea negativă pe care 
aţi receptat-o deja de-a lungul anilor. Trebuie să vă 
creaţi noi convingeri fundamentale, iar pentru asta 
aveţi nevoie de o programare pozitivă. 

Deveniţi un gânditor critic şi utilizaţi calităţile 
respective de gândire critică atunci când decideţi ce 
filme sau emisiuni TV să vizionaţi, ce cărţi să citiţi şi 
ce programe de radio să ascultați. Dintre cele 
aproximativ 60 de emisiuni TV săptămânale, pro- 
babil că nici 5 nu merită privite. Între 10 filme de 
mare succes financiar, ar putea să existe şi unul care 
să nu fie ticsit cu programare subliminală negativă. 

Asta nu înseamnă nici că ar trebui să locuiţi într-o 
mânăstire. Eu am plăcerile mele vinovate şi acelaşi 
lucru poate fi valabil şi pentru dumneavoastră. 
Apreciez că serialul Clanul Soprano conţine la fel de 

multă programare negativă ca orice alt serial TV — 
sau poate chiar mai multă; vorbim la urma urmelor 
despre un film în care eroul este un don al Mafiei. În 
acelaşi timp însă, îl consider serialul cel mai bine 
scris şi jucat dintre toate cele pe care le-a oferit 
vreodată televiziunea. De aceea, îl urmăresc. 

Sunt convins că voi merge la cinema să văd 
Omul-păianjen HL IV şi V, atunci când vor fi lansate, 
deoarece am fost un fan al acestui personaj încă de 
pe vremea comicsurilor din copilărie. Totuşi, când 
mă uit la asemenea filme şi seriale, sunt conştient 
de programarea de la baza lor. Şi am grijă să-mi 
asigur o programare pozitivă suplimentară - poate 
20 de minute de lectură pozitivă înainte de culcare 
în seara respectivă. Asiguraţi-vă că procedaţi în 
mod similar. 

Dacă aparţineţi unui grup religios care vă 
învaţă că sunteţi nevrednic şi că este moral să fiţi 
sărac, părăsiţi-l imediat. Găsiţi o comunitate spiri- 
tuală care vă celebrează ca persoană şi care învaţă 
cum să trăiţi în abundență... pentru că aceasta este 
adevărata ordine a universului. 

Dacă în prezent vă chinuiţi, probabil că v-aţi 
înconjurat de persoane care vă acordă permisiunea 
de a rămâne acolo unde sunteţi sau de persoane 
care în mod subconştient doresc să eşuaţi. Este 
chiar posibil să aveţi în jur indivizi care doresc în 
mod conştient să eşuaţi. Înlăturaţi-i din viaţa dum- 
neavoastră sau reduceţi durata de contact cu ei. 
Viaţa este prea scurtă — şi prea binecuvântată — 
pentru a o trăi altfel decât în prosperitate. 

Eu nu-i apreciez nici măcar pe oamenii modeşti 
yi rezervaţi sau pe cei care folosesc umorul autode- 
preciativ. Ei utilizează cuvinte, fraze sau glume 
care-i fac să apară mai neînsemnaţi decât sunt în 
realitate. Exact aşa procedează multe victime, dar 
în mod frecvent motivul este de a-i relaxa pe ceilalţi 
sau de a stabili o legătură cu oamenii. Într-o astfel 
de situaţie, mintea dumneavoastră subconştientă 
continuă să primească programarea negativă. 

Prietenul meu Richard Quick este antrenorul 
de nataţie al echipei Universităţii Stanford şi al 
lotului olimpic SUA. Probabil că el a contribuit la 
suirea pe podium a mai multor sportivi decât 
oricare alt antrenor în viaţă. Prima regulă pe care o 
comunică înotătorilor pe care-i antrenează este că le 
interzice umorul depreciativ. Richard consideră că 
dacă auzi un lucru de suficient de multe ori, începi 
să crezi în adevărul lui. 

În fiecare zi, acordaţi-vă mai multă progra- 
mare pozitivă decât negativă. Treptat, veţi începe 
să vă schimbaţi convingerile fundamentale. (Şi nu 
vă mustraţi dacă asta nu se va întâmpla în numai 
câteva săptămâni. Aţi avut nevoie de ani de zile 
pentru a crea convingerile negative.) După ce con- 
vingerile dumneavoastră fundamentale se vor 
schimba în bine, veţi începe finalmente să modelaţi 
viziunea pozitivă a vieţii pe care v-ar plăcea să o 
trăiţi. lar după ce aţi făcut asta, este doar o ches- 
tiune de timp până ce viziunea respectivă se va 
materializa. 


Capitolul 5 


ELEMENTUL METAFIZIC AL ÎMBOGĂȚIRII 


XX x 


Veriga lipsă dintre motivaţie 
şi materializare 


XXX 


Mbertatizica este partea filozofiei care exami- 
nează natura realității — în particular, relația dintre 
minte şi materie. De aceea, vom explora felul în 
care relaţia respectivă funcţionează din punctul 
de vedere al conştientizării prosperității — mai 
specific, cum ajungeţi de la a fi motivat în legătură 
cu ceva la a materializa realmente acel lucru în 
viaţa dumneavoastră. 

Am fost poreclit „Mesia milionar”, deoarece eu 
cred că v-aţi născut pentru a fi sănătos, fericit şi 
bogat. Adesea sunt întrebat dacă cred cu adevărat 
că toţi oamenii din lume pot fi bogaţi. Cei care 
întreabă cred că bogăţia este limitată şi că nu există 
destulă ca să le ajungă la toţi. Adevărata prospe- 
ritate este însă nelimitată. 

Eu cred realmente că toţi oamenii pot avea 
prosperitatea pe care o doresc. Totuşi legile uni- 
versale care guvernează prosperitatea pot face 

pentru dumneavoastră doar ceea ce pot face prin 
intermediul dumneavoastră. De aceea fiecare dintre 
noi ne materializăm prosperitatea numai în mă- 
sura în care înţelegem legile spirituale ce o guver- 
nează. lar în lume există actualmente foarte mulţi 
oameni confuzi. 

Emmet Fox a spus: „Secretul unei vieţi de suc- 
ces este să dezvoltați echivalentul mental a ceea ce 
doriţi şi să scăpaţi de (să eliminaţi) echivalentul 
mental a ceea ce nu doriţi“. 

Însă ce înseamnă asta? 

Prosperitatea este creată mai întâi în minte. 
Toate lucrurile bune pe care doriţi să le mate- 
rializaţi există deja în mintea dumneavoastră, la 
nivel supraconştient, sub forma unui ideal. Meta- 
fizic vorbind, aceasta înseamnă că aveţi deja 
împlinirea prosperității — în caz contrar, nici măcar 
n-aţi fi putut s-o fi dorit. 

În chiar această secundă, în Mintea Infinită 
există ideile de abundență, sănătate înfloritoare, 
vocaţia dumneavoastră perfectă şi relaţii sănătoase. 
Tot acolo există vila dumneavoastră din Roma, îm- 
brăcămintea de designer, un Lamborghini Diablo 
roşu sau orice altă materializare a prosperității pe 
care v-aţi dori-o. Prosperitatea provine din puterea 
stocată în interiorul dumneavoastră, care aşteaptă 
s-o solicitaţi. 

Pentru a transpune în plan material lucrurile 
bune pe care le doriţi, este necesar să clădiţi o punte 
între aceste tărâmuri. Pentru a apărea lucrurile 
bune pe care le doriţi, trebuie să deschideţi un 
canal. Dar înainte de a continua cu această discuţie 

despre prosperitate, poate că ar fi util să ştiţi ce 
înţeleg eu prin termenul acesta. 

Adevărata prosperitate înseamnă relaţii iubi- 
toare, activitate profesională care să vă împlinească, 
contribuţia la un bine mai mare, apusuri superbe, 
furtuni măreţe de vară, sănătate înfloritoare, con- 
versaţii cu prieteni buni până la ora două noaptea, 
curcubeie şi natura jucăuşă a unui pisoi. Înseamnă 
a şti de unde provin cu adevărat lucrurile bune din 
viaţa dumneavoastră şi a avea o fundaţie spirituală 
puternică în viaţă. 

Şi... înseamnă în acelaşi timp a avea un auto- 
mobil care vă face inima să bată mai repede când îl 
vedeţi în garaj, case frumoase în locurile pe care le 
iubiţi, un dulap întreg ticsit cu atâtea perechi de 
pantofi încât să vă invidieze orice vedetă de cinema 
şi suficientă bogăţie ca să palpitaţi de bucurie! 

Toate lucrurile acestea pot să difere destul de 
mult de ceea ce aţi fost învăţat în cercurile prospe- 
rităţii New Age. Unele persoane vă vor spune că 
prosperitatea nu are nicio legătură cu banii. Asta 
este pur şi simplu o prostie! 

Da, ştiu că banii nu aduc fericirea. Ei însă 
lubrifiază viaţa şi pot împiedica o sumedenie de 
nefericiri. Este mult mai uşor să fiţi fericit fără grija 
de a avea cu ce să achitaţi chiria, de a câştiga 
îndeajuns pentru a vă ocupa de copii sau de a avea 
suficientă mâncare. Cu certitudine, banii cu care 
să plătiţi aparatul dentar al copilului, să le asi- 
guraţi o bătrâneţe liniştită părinţilor sau să achitaţi 
ipoteca pentru casă ar putea preveni o mulţime de 
suferinţe. Sărăcia naşte nefericire, deznădejde 

şi disperare. Ea îi determină pe oameni să mintă, 
„să înşele, să fure şi chiar să ucidă. 

Există indivizi care călătoresc prin lume şi 
susțin seminare practice pe tema prosperității, dar 
care sunt faliţi. Ei fac afirmaţii de felul: „Este 
adevărat că nu am multe realizări în lumea ma- 
terială, însă sunt binecuvântat cu o sănătate de fier 
şi cu relaţii minunate”. Ei trebuie să spună cuvin- 
tele acestea, deoarece altfel v-aţi putea îndoi de 
învăţăturile lor, când i-aţi vedea suindu-se într-un 
automobil hodorogit, vechi de 35 de ani. 

Îmi pare rău, dar aşa ceva nu mă convinge. 
Adevărata prosperitate înseamnă să vă bucuraţi de 
abundență în toate sensurile cuvântului — iar asta 
include bani, maşini, case şi alte obiecte materiale, 
alături de sănătate, un fundament spiritual şi relaţii 
puternice. 

Poate că nu sunteţi atras de automobile, ci vă 
plac iahturile. Poate că nu sunteţi pasionat de 
operă, dar vă daţi în vânt după muzica rock. Poate 
că pentru dumneavoastră nu este important să 
zburaţi cu avionul la clasa întâi, ci mai degrabă să 
vă duceţi familia în vacanţa pe care o visează. Cred 
că aţi înţeles ideea: prosperitate înseamnă a avea 
libertatea de a vă trăi viaţa complet, din plin şi în 
culori vii, realizând lucrurile care vă aduc fericire. 
Înseamnă să trăiţi fără teama facturilor, fără a face 
economii şi fără a vă lipsi de ceea ce vă aduce 
fericire, împlinire şi un sens în viaţă. 

În cazul meu, asta înseamnă un apartament pe 
două niveluri în Florida, cu vedere la ocean, un 
apartament în Paris, maşini sport rapide, bilete la 

premierele spectacolelor de operă, călătorii în toată 
lumea, muncă atunci când am chef, participarea la 
jocul de softbal în patru ligi, dulapuri cât peretele 
ticsite de haine de firmă, activităţi care mă pro- 
voacă, oameni minunaţi în viaţa mea şi timp să 
petrec alături de ei, ca şi un sanctuar spiritual care 
să-mi împlinească necesităţile. 

Da, mă bucur de curcubeie, răsărituri de soare, 
ploi de primăvară şi toate lucrurile gratuite din 
viaţă. Totuşi răsăriturile sunt mai frumoase când le 
priviţi în fiecare dimineaţă de pe balconul dumnea- 
voastră, nu doar o dată pe an când sunteţi în va- 
canţă. Am văzut curcubeie spectaculoase în Hawaii, 
Fiji şi Tahiti. Câţi oameni săraci au vreodată oportu- 
nitatea respectivă? Este cu totul special să puteţi 
face cuiva o surpriză de Ziua Îndrăgostiţilor cu 
două bilete la clasa întâi până la Paris, pentru a cina 
în hotelul Four Seasons George V. Să îndrăznesc 
oare să spun că v-ar putea chiar face niţel fericit? 

Natura dumneavoastră reală nu înseamnă să 
fiţi o persoană care se chinuieşte cu datoriile de pe 
cardul de debit, cu relaţii disfuncţionale sau cu o 
slujbă fără perspective. Dumneavoastră sunteţi o 
individualizare perfectă a Puterii Infinite. Această 
Putere Infinită a creat omul în imaginea sa. Nu sunt 
foarte interesat de alte etichete posibile pe care le 
puteţi avea pentru această Putere. Dacă îi spuneţi 
Legea Universală, Allah, Dumnezeu sau Ordinea 
Naturală, aceasta nu schimbă cu nimic natura şi 
acţiunile ei. Dumneavoastră sunteţi expresia de 
sine a Puterii Infinite a universului. 

Recitiţi această ultimă propoziţie. 

Întrucât sunteţi materializarea acestei Puteri — 
altfel spus, această Putere se exprimă prin inter- 
mediul dumneavoastră — , ea nu-şi poate abandona 
mau uita expresia de sine. Puterea Infinită este 
deasupra dumneavoastră, dedesubtul dumnea- 
voastră, alături de dumneavoastră şi în interiorul 
dumneavoastră. 

Aceasta înseamnă nu numai că aveţi imaginea 
şi forma ei, ci şi că sunteți pe vecie totuna cu această 
Putere. Dumneavoastră şi această Putere nu puteţi 
fi despărțiți niciodată. lar odată ce veţi înţelege 
asta la toate nivelurile conştiinţei, se poate spune 
că v-a sosit adevărata deşteptare. Prosperitatea 
dumneavoastră este deja completată în mintea 
Puterii Infinite. În calitate de coautor al acestui 
tărâm, trebuie pur şi simplu să materializaţi pros- 
peritatea. 

Puterea Infinită se exprimă sub forma mea, a 
dumneavoastră şi a tuturor fiinţelor (şi lucrurilor) 
de pe planetă (şi de pe milioane de alte planete). 
Cum putem atunci defini exprimarea ei? 

Prin conştiinţă. 

Conştiinţa se exprimă pe sine sub forma 
conştiinţei. Altfel spus, Mintea Infinită se exprimă 
în dumneavoastră sub forma minţii, lubirea Infinită 
se exprimă sub forma iubirii, iar Prosperitatea 
Infinită se exprimă sub forma prosperității. 

Prin urmare, atunci când materializaţi prospe- 
ritatea, nu faceţi altceva decât să vă demonstraţi 
expresia conştiinţei spirituale — adevărata dumnea- 
voastră natură -— , care este expresia Puterii Infinite 
în persoana dumneavoastră. 

Perfect, dar ce înseamnă asta în aplicare practică? 
înseamnă că Dumnezeu, natura, universul sau indi- 
ferent cum anume preferaţi să-i spuneţi acestei Puteri 
nu vă dăruieşte o maşină nouă, o slujbă mai bună sau 
o locuinţă mai mare. Pe de altă parte, această Putere 
nu vă opreşte accesul la bine, nu vă transmite boli şi 
nici nu vă limitează prosperitatea. Puterea Infinită se 
oferă pur şi simplu pe sine fiecăruia dintre noi. Ea ne 
dăruieşte substanţă — şi substanţa devine maşina 
nouă, slujba mai bună sau locuinţa mai mare. Pentru 
a materializa prosperitatea — indiferent dacă este 
vorba despre sănătate optimă, bogăţie sau atragerea 

rfectei perechi sufleteşti — , trebuie să vă acordaţi la 
conştiinţa prosperității care este inerentă în sinele 
dumneavoastră adevărat. 

Această Putere interioară răspunde la nevoile 
dumneavoastră. După ce învăţaţi cum să apelaţi la 
ea, puteți materializa toată prosperitatea care este a 
dumneavoastră, întrucât, de fapt, sunteţi expresia 
acestei Puteri. 

Puterea aceasta se află în toţi oamenii, dar nu se 
relevă până ce gazda ei nu-şi dezvoltă conştiinţa 
îndeajuns ca s-o poată accesa. Resursele vă aşteaptă 
încontinuu solicitarea. Aceasta trebuie făcută înainte 
ca resursele să poată intra în acţiune pentru a o 
satisface. 

Accesarea succesului şi a prosperității dumnea- 
voastră nu are aproape nicio legătură cu oportuni- 
tatea, şansa sau norocul... ba chiar nici cu educaţia, 
instruirea şi aptitudinile dumneavoastră. Este 
vorba exclusiv despre dezvoltarea conştiinţei astfel 
încât să devină totuna cu adevărata dumneavoastră 

natură. Când eram bolnav, falit şi nefericit, eram 
un individ care abandonase liceul, lipsit de edu- 
caţie oficială, relaţii sau instruire. Acum, când sunt 
sănătos, fericit şi bogat, sunt tot un individ care a 
abandonat liceul, lipsit de educaţie oficială, relaţii 
sau instruire. Diferenţa între momentul de atunci 
şi cel de acum îl constituie conştiinţa mea. 

Toate acestea nu sunt noţiuni ezoterice din 
categoria New Age. Deşi adevărata prosperitate 
trebuie accesată într-un context spiritual, legile 
spirituale care o guvernează sunt de fapt ştiinţifice 
şi perfect tangibile. Ele se bazează pe schimbul 
reciproc de valori şi asigură binele cel mai mare 
pentru toţi cei implicaţi. Singurul caşcaval gratuit 
este cel din cursa pentru şoareci. 

Lumea oferă multe exemple de persoane ilumi- 
nate care au păşit pe pământ ca oameni, dar au 
demonstrat în acelaşi timp această Putere spi- 
rituală. Buddha, Gandhi, Sathya Sai Baba, lisus 
Hristos şi mulţi alţii au demonstrat că noi suntem 
meniţi a fi sănătoşi, fericiţi şi prosperi. Dacă în chiar 
clipa de faţă treceţi prin necazuri, poate părea o 
nebunie să auziţi că v-aţi născut ca să fiţi bogat. 
Însă aceasta este adevărata dumneavoastră natură. 
Mai mult chiar: în realitate, sărăcia este un păcat. 

Pentru cei care studiază Biblia, este bine de 
ştiut că definiţia originală a păcatului în limba 
aramaică este „ratarea țintei”. Sau dacă aţi studiat 
vreodată Cursul de miracole”, ştiţi că el defineşte 

păcatul ca fiind „lipsa iubirii“. Eu accept ambele 
definiţii, întrucât cred că dacă nu malerializaţi 
abundența, rataţi atât ţinta, cât şi iubirea pe care 
această Putere Infinită le are pentru dumneavoastră 
— sau, în termeni mai metafizici, iubirea pe care 
dumneavoastră o aveţi pentru dumneavoastră! 

Mulţi oameni suferă de lipsuri, deoarece au o 
credinţă greşită în privinţa Puterii care conduce 
universul. Ei subscriu la teoria unui Moş Crăciun 
cosmic, crezând într-un Dumnezeu care întocmeşte 
o listă pe care o verifică de două ori, aflând cine a 
fost rău şi cine a fost cuminte. Chiar credeţi că 
Dumnezeu stă undeva sus în ceruri, îndărătul unor 
uriaşe porţi perlate, şi că dictează: „Da, Joey este un 
tip de treabă, să-i dăm un Lamborghini. Şi David 
este un băiat destul de bun; ia să capete el o Toyota 
nouă. Însă Becky are o relaţie extraconjugală — va 
trebui să se mulțumească cu un Ford vechi“? 

Toţi suntem coautori alături de Dumne- 
zeu /Putere/Univers, fiindcă Dumnezeul /Pute- 
rea / Universul suntem noi. Când ratăm ţinta, asta 
nu se întâmplă pentru că ar exista o Putere răzbu- 
nătoare care ne opreşte accesul la ceea ce ne dorim. 
Aşa ceva se întâmplă pentru că ne-am întors cu 
spatele la propria noastră divinitate, la propria 
noastră putere. Motivul pentru care Becky conduce 
un Ford vechi nu este un Dumnezeu răzbunător 
care o pedepseşte pentru o relaţie extraconjugală. 
Becky însăşi se pedepseşte, făcând ceva care îi 
cauzează vinovăţie şi care-i diminuează respectul 
de sine şi aşteptările pentru sine, creând probleme 
de valoare şi declanşând un ciclu negativ. 


„. şi cum să ajungi DEŞTEPT, SĂNĂTOS ŞI BOGATI sa 


Prosperitatea nu i-a fost interzisă, ci pur şi sim- 
plu Becky i-a întors spatele, necrezând că o merită. 
Ca milioane de alţi oameni, ea nu ştie că deţine pu- 
terea de a-şi produce propria prosperitate, prin trăi- 
rea în armonie cu anumite legi spirituale. (Pe acestea 
le voi prezenta în capitolul 7.) În lumea contem- 
porană există foarte multe lipsuri, deoarece există 
foarte multă ură de sine. Limpeziţi-vă înţelegerea 
propriei naturi şi prosperitatea îşi va face apariţia. 

Charles Fillmore dezvăluie o idee importantă 
chiar în introducerea cărţii sale de referinţă Prospe- 
ritatea (Prosperity). El ne spune că avem un Creator 
înţelept şi competent, care s-a ocupat de toate 
nevoile noastre. Două puncte-cheie: 

1. Creatorul ne-a asigurat o substanţă spirituală, 
care există peste tot în jurul nostru. 


2. Această substanţă răspunde la mintea omului. 
Gândurile dumneavoastră sunt cele care o 
materializează în cotidian. 


Substanţa nu vine „din ceruri“. Nu trebuie s-o 
căutaţi şi nu trebuie să obţineţi mai multă. Se află 
toată chiar aici, aşteptându-vă să faceţi apel la ea. 

Niciodată nu veţi avea o idee pe care să n-o 
puteţi materializa; dacă ar fi aşa, atunci universul 
ar fi slab în punctul său critic. Atunci când transfor- 
maţi această substanţă în prosperitate legată de 
valorile materiale, asta nu se întâmplă fiindcă 
Dumnezeu / Puterea /Universul v-a auzit rugămin- 
tea şi v-a îndeplinit-o. Credinţa dumneavoastră 
este cheia care descătuşează puterea din interiorul 
dumneavoastră care transcende limitarea umană. 

Cum procedăm atunci pentru a transforma 
această substanţă din eter în prosperitatea noastră? 
Prin intermediul ideilor. 

Tot ceea ce există îşi are originea în minte. 
Ideile sunt centrul conştiinţei. Mintea Infinită este o 
depozitară de idei pentru resursele omului. Sănă- 
tatea, relaţiile, inteligenţa şi finanţele vă sunt deter- 
minate de ideile asupra cărora vă îndreptaţi atenţia. 
Ceea ce deveniți este un rezultat al eforturilor pe 
care le depuneţi pentru a colecta aceste idei. 

O infirmieră lucrează într-un spital şi ajunge la 
nivelul maxim pe care-l poate atinge în privinţa 
sporurilor. Ea îşi deplânge lipsa de oportunităţi şi 
se mulţumeşte cu mediocritatea. Aflată în aceeaşi 
situaţie, altă infirmieră are ideea de a-şi folosi cu- 
noştinţele şi aptitudinile pentru a deschide propria 
ei agenţie de îngrijire a bătrânilor la domiciliu. Ea 
se îndreaptă către abundență, deoarece a utilizat o 
idee pentru a modela substanţa spre binele ei. 
Ambele infirmiere deţin această putere, dar numai 
una şi-a dezvoltat conştiinţa de a o accepta. 

Conştiinţa vă creează mentalitatea, iar în conti- 
nuare vom explora acest fapt. 


Capitolul 6 


CREAREA MENTALITĂȚII DE PROSPERITATE 


XXX 
Cum să gândiţi ca marii bogătaşi 
x kk 


Sateam într-un mobil tras de o bicicletă şi 
coboram pe strada Duval din Key West. Cotisem la 
dreapta pe strada Fleming şi speram că biciclistul 
va pedala mai repede, deoarece ploaia părea 
iminentă. 

Brusc, el s-a oprit. Un cocoș şi patru puicuţe tra- 
versau strada chiar în faţa noastră. Un tată care-şi 
scotea copiii la plimbarea de duminică. Numai în 
Margaritaville se putea întâmpla aşa ceva! 

Conducătorul vehiculului meu era un student 
din Ecuador, care-şi petrecea vara vizitându-şi 
prietenii şi câştigând câţiva dolari din transportul 
unor leneşi ca mine. Ajunsesem la două cvartale 
depărtare de hotelul meu, când a început potopul. 
El a pedalat cu furie şi în cele din urmă am ajuns 
sub un copac mare în faţa hotelului. l-am dat 20 de 
dolari şi m-am repezit înăuntru. Dar nu înainte de 
a vedea cum ochii i se aprinseseră ca beculeţele din 
bradul de Crăciun. 

Bineînţeles, totul este relativ. Dacă ar fi trebuil 
să ajung urgent undeva şi aş fi fost grăbit, poate că 
nu m-aş fi aplecat să ridic de pe jos o bancnotă de 
douăzeci de dolari. Pentru acest student însă, care 
muncea în vacanţa de vară, banii respectivi însem- 
nau probabil momentul cel mai fericit al zilei. lar 
relativitatea continuă să urce în spirală. Poate că eu 
mă simt prosper dacă îmi cumpăr o pereche de 
pantofi cu cinci mii de dolari, dar Richard Branson 
cheltuieşte în fiecare lună cam tot atât, doar pentru 
florile proaspete din locuinţă. 

Recent, m-am întors de la Zurich şi compania 
Delta Airlines ne-a oferit în timpul zborului filmul 
Wall Street. Există o scenă în care Charlie Sheen se 
uită la un tablou şi comentează că Gordon Gekko 
(Michael Douglas) trebuie să fi fost dus cu mintea 
când l-a cumpărat. Daryl Hannah îi atrage atenţia 
că tabloul costă 400.000 de dolari. 

„Patru sute de mii!“ exclamă Charlie Sheen. 
„Cu banii ăştia ai putea cumpăra o casă pe plajă!“ 

„Poate în New Jersey”, pufneşte ea. 

Felul în care evaluaţi istoriile acestea şi situaţii 
similare lor spune multe despre opinia dumnea- 
voastră asupra vieţii... şi despre conştiinţa prospe- 
rităţii cu care o abordaţi. 

Recent am mers la cinematograf împreună cu 
un prieten. Pe când aşteptam să intrăm, el a comen- 
tat că întrucât o sticlă de apă costa 2,50 $ — la fel ca 
o sticluţă de Coca-Cola — , avea să cumpere apă. 
Părerea lui era că administraţia sălii respective 
cumpăra apa îmbuteliată la un preţ mai mare decât 
băuturile carbogazoase şi, deşi ar fi dorit să bea 

Coca-Cola, a comandat o sticlă de apă, întrucât es- 
tima că apa ar fi costat mai mult administrația. 
Acela era modul său de a se răzbuna pentru 
prețurile exorbitante ale biletelor. 

Cum vi se pare genul acesta de gândire: conş- 
tientizează prosperitatea sau se bazează pe lipsuri? 

Am alt prieten, care este proprietarul unui ma- 
gazin. Mult timp, primul lucru pe care-l vedeai 
când te apropiai de casa de marcaj era vopseaua 
care se cojea pe peretele din spatele ei. Doi ani de 
zile l-am bătut la cap să curețe peretele acela şi să-l 
rezugrăvească. El refuza cu îndârjire, întrucât 
vopseaua care se cojea se datora unei infiltraţii mai 
vechi de afară şi dorea ca proprietara clădirii să 
plătească reparația. Proprietara refuzase, afirmând 
că peretele interior era responsabilitatea lui. În cele 
din urmă, după trei ani de ciorovăieli, după ce 
prietenul meu a ameninţat că va repara peretele şi 
apoi va scădea costul din chirie, femeia a cedat şi 
l-a reparat. Costul: nici 150 de dolari. 

În felul acesta, după trei ani, prietenul meu se 
simte răzbunat, fiindcă peretele lui este zugrăvit şi 
el n-a trebuit să-l plătească. Dar până atunci, câte 
ore a petrecut gândindu-se la problema respectivă? 
Şi în acei trei ani ce impresie a lăsat clienţilor săi? 

Tot ce am discutat până acum este legat de 
mentalitate. Mentalitatea unei persoane îi dictează 
dacă se simte bine să cheltuiască lunar 5.000 de 
dolari pentru flori proaspete, în vreme ce alţii ar 
ezita să dea atâţia bani pe un automobil. Menta- 
litatea explică motivul pentru care unii câştigă 

25.000 de dolari pe an, în timp ce alţii plătesc de 
10 ori mai mult doar pentru cotizaţia anuală la 
clubul de sport din care fac parte. 

Mentalitatea este fascinantă, fiindcă nu acţio- 
nează doar pentru ceea ce cumpăraţi. Mentalitatea 
dumneavoastră va afecta în mod spectaculos felul 
în care vă vedeţi potenţialul de câştig şi profit, ca 
şi starea de sănătate. Mentalitatea determină ce 
anume credeţi că puteţi realiza şi la ce vă aşteptaţi 
din partea relaţiilor dumneavoastră. Mentalitatea 
faţă de bani va fi destul de similară cu modul în 
care vedeţi alte forme de prosperitate. 

Când stau de vorbă cu potenţiali angajaţi pentru 
afacerea mea, menţionez că vor avea oportunitatea 
unui potenţial de venit nelimitat. Niciunul dintre ei 
nu înţelege însă cu adevărat conceptul de nelimitat. 
În cazul în care câştigă 20.000 de dolari /an, ei echi- 
valează venitul nelimitat cu a câştiga 30.000 sau 
40.000 dolari/an. Dacă sunt obişnuiţi să ia acasă 
65.000 de dolari, apreciază că nelimitat înseamnă 
100.000 de dolari. lar dacă sunt obişnuiţi să încaseze 
anual 100.000 de dolari, atunci probabil că privesc 
200.000 de dolari ca fiind un venit nelimitat. Semni- 
ficaţia pe care o acordă cuvântului „nelimitat“ în 
problemele băneşti este direct asociată felului în care 
îşi vor vedea posibilităţile în privinţa sănătăţii, a 
relaţiilor, a succesului şi a fericirii. 

Această scară de aşteptări care urcă demons- 
trează cum se poate extinde conştiinţa oamenilor. 
Şi tocmai asta trebuie să vi se întâmple pentru a vă 
dezvolta o mentalitate de prosperitate. Este un 
proces continuu care nu încetează niciodată. 

Începeţi prin a gândi că 75 de dolari este o 
sumă scandalos de mare pentru un aranjament 
floral. Treptat, începeţi să vedeţi frumuseţea unui 
aranjament de 150 de dolari. După aceea vă gândiţi 
că ar fi frumos ca în fiecare săptămână să vă fie 
trimise acasă flori proaspete. Şi uite aşa ajungeţi să 
cheltuiţi 1.500 de dolari/lună pentru flori proas- 
pete... şi să vă placă, deoarece apreciaţi frumuseţea 
pe care o aduc în lumea dumneavoastră. 

Când am condus în Las Vegas o excursie Mas- 
termind pentru nivelul final al programului meu de 
instruire, într-un magazin al hotelului în care lo- 
cuiam exista o poşetă care costa 10.000 de dolari. Nu 
sunt un cunoscător în domeniu, dar toate femeile 
din grupul nostru au vorbit toată săptămâna despre 
poşeta aceea. Trebuie să cred că poşeta i-ar fi adus o 
bucurie deosebită proprietarei sale. 

Aţi putea cheltui 10.000 de dolari pe o poşetă, o 
pereche de pantofi sau o haină frumoasă? Vă vedeţi 
cheltuind 15.000 de dolari pentru un loc în avion la 
clasa I, în loc de 700 de dolari la clasa a II-a? Credeţi 
că aţi putea cheltui 450.000 de dolari pentru un ta- 
blou pe care să-l atârnaţi în living sau pentru o 
sculptură pe care s-o plasați la intrare? Bineînţeles, 
totul este relativ. Dacă aţi câştiga 20.000 de do- 
lari/an, ar fi o nebunie să cheltuiţi 10 miare pe o 
poşetă. Pe de altă parte, vă întreb, din nou, de ce aţi 
câştiga 20.000 de dolari/an, când aţi putea câştiga 
mult mai mult? 

Crearea adevăratei conştiinţe a prosperității 
înseamnă extinderea viziunii despre ce poate în- 
semna prosperitatea pentru dumneavoastră. Aceia 

care beneficiază de abundență văd oportunităţile. 
Ei nu consideră niciodată că ceva este prea bun ca 
să fie adevărat. Fi se aşteaptă la lucruri bune. 

Oamenii cu conştiinţa prosperității sunt visă- 
tori. Ei îşi imaginează o cale mai bună, apoi ac- 
ţionează pentru a realiza calea respectivă. Mai 
important, ei nu acceptă convingerile negative şi 
eronate din jurul lor. Când li se spune că ceva este 
prea dificil sau imposibil, ei pur şi simplu zâmbesc 
la auzul unei asemenea idei. Ei nu se lasă lesne 
antrenați de precauţiile laşe ale turmei. 

Asta nu înseamnă că cei din turmă ar fi nişte 
mincinoşi. Ei cred cu toată sinceritatea că anumite 
lucruri nu pot fi realizate. Ei nu cunosc deosebirea 
dintre realitate şi convingere. 

Să presupunem că un burlac se mută în De- 
troit. El merge la un club de noapte şi invită o fată 
la dans. Fata îl examinează din tălpi până în creştet 
şi-i spune: „Cu tine? Nu prea cred.“ Burlacul 
se retrage grăbit acasă, pentru a-şi linge rănile. 
Peste câteva zile, încearcă în alt club de noapte, 
cu altă fată. Este respins din nou. Aceasta este 
toată „dovada“ de care are nevoie pentru a-i 
ilustra „realitatea“ că doamnele din Detroit sunt 
cu nasul pe sus. 

Alt bărbat se mută în Detroit în aceeaşi săp- 
tămână. În liftul blocului său, el face cunoştinţă cu 
vecinii din apartamentul de vizavi, care-l invită la 
cină. Peste câteva zile, i se strică maşina şi un şofer 
se opreşte să-i dea o mână de ajutor. El devine 
convins de „realilatea” că oamenii din Detroit sunt 
prictenoşi şi calzi. 

Aşadar, care dintre cei doi cunoaşte adevărul? 

În ambele cazuri, adevărul este aşa cum îl cu- 
nosc indivizii imaginaţi de noi... dar adevărul pe 
care-l cunosc ei nu este realitatea. Ambii şi-au dez- 
voltat o convingere. Unul are o convingere care-l 
slujeşte; celălalt are o convingere care nu-l slujeşte. 
Fiecare va atrage probabil mai multe evenimente 
de genul celor la care se aşteaptă şi fiecare va cădea 
probabil victimă tendinței de confirmare, găsind 
„dovezi“ continue care să-i susţină convingerea. 

Felul în care veţi reacţiona dumneavoastră faţă 
de o situaţie este determinat aproape integral de 
mentalitatea pe care o aveţi. Să-l luăm de pildă pe 
prietenul meu Matt. Când ne-am întors într-o seară 
de la un meci, ne-am oprit să mâncăm la o rotiserie. 
Pe când ne apropiam de uşă, el a spus: „Ştii ce-o să 
se-ntâmple? Pun prinsoare că au terminat puii! 
Chestia asta mi s-a-ntâmplat o dată. Am intrat şi 
puii se terminaseră. Cum este posibil ca într-o 
rotiserie să se termine puii?” 

Ce s-a întâmplat în continuare? Am intrat. Eu 
am comandat pui simplu, care mi-a fost adus. El a 
comandat pui picant... care, desigur, se terminase. 
Matt m-a privit şi a ridicat braţele, ca şi cum ar fi 
zis: „Ce ţi-am spus?”. 

Aş putea ţine o lecţie întreagă despre felul în 
care prietenul meu a „materializat“ terminarea 
puilor, dar o voi lăsa pe altădată. Ideea pe care 
vreau s-o subliniez acum este a mentalităţii. Matt se 
aşteaptă să i se întâmple lucruri rele, aşa că de obicei 
acestea se întâmplă. Ţin mult la el, dar probabil că 

zilnic face 300 de afirmaţii negative. Obişnuiesc 
să-l opresc mereu în mijlocul frazei, ţipând: „Stai, 
o să afirmi ceva rău!“ El se opreşte o secundă, 
se gândeşte şi în cele din urmă spune: „Să ştii 
c-aşa-i. Valiza mea este întotdeauna ultima care iese 
din avion.“ 

Fascinant, nu-i aşa? Mentalitatea vă determină 
felul în care vedeţi toate situaţiile cu care vă 
confruntaţi zi de zi. Şi tot ea modelează felul în care 
atrageţi lucruri în viaţa dumneavoastră. 

Unii oameni sunt predispuşi să creadă că vor 
avea un succes nebun, unii se gândesc că se vor 
descurca în vreun fel, iar alţii, ca Matt, se aşteaptă 
să li se întâmple tot ce poate fi mai rău. Aşteptările 
dumneavoastră vor determina felul în care vedeţi 
orice situaţie cu care vă confruntaţi, de sute de ori 
pe zi. Astfel vor influenţa felul în care reacţionaţi 
în fiecare situaţie. lar fiecare dintre deciziile acelea 
mărunte, aparent nesemnificative, vă determină 
viitorul. 

Dacă sunteţi de părere că banul la ban trage, 
probabil că nu veţi face nimic pentru a ieşi din 
starea de falit. Veţi crede că doriţi să fiţi bogat, dar 
la un nivel subconştient vă veţi spune pur şi simplu 
că ar fi un efort irosit zadarnic. 

Dacă vi se pare că lucrurile bune se întâmplă 
doar altora, nu vă veţi aştepta să vi se întâmple şi 
dumneavoastră. lar când vi se vor întâmpla, nici 
măcar nu le veţi recunoaşte, pentru că nu vă aştep- 
taţi la ele. Când oamenii vor dori să facă lucruri 
bune pentru dumneavoastră, nu le veţi accepta. 
Aşa ceva se poate materializa sub o formă simplă — 

«lu exemplu, le refuzaţi oferta de a vă ajuta la un 
proiect — sau sub o formă mai complexă — de pildă, 
rofuzaţi să acceptaţi iubirea necondiționată a unei 
persoane care ţine la dumneavoastră. Puteţi să 
rataţi o oportunitate importantă de investiţie, 
să refuzaţi începerea unei afaceri care vă poate 
îmbogăţi, să nu vă protejaţi sănătatea ori chiar să 
vă respingeţi perechea sufletească perfectă. Sau 
toate cele mai de sus... 

Bineînţeles, şi reciproca este perfect adevărată. 
Dacă credeţi că meritaţi bogăţie şi fericire, vă veţi 
aştepta să se întâmple lucruri bune. lar când se va 
întâmpla aşa, le veţi accepta recunoscător. Când vi 
se prezintă oportunităţi lucrative, probabil că veţi 
acţiona pe baza lor. lar când veţi avea şansa de a 
începe ceva cu adevărat îndrăzneţ, cutezător şi 
monumental — n-o veţi rata! 

Pentru a crea o mentalitate pentru prosperitate, 
există şapte chei. Să le examinăm. 


Cheia 1: Recunoaşteți şi înlăturați 
mentalitatea de victimizare şi îndreptăţire 

Am discutat în detaliu acest aspect în capitolul 
4. lată şi alte idei asociate subiectului: veţi fi ispitit 
în mod permanent să alunecaţi înapoi în mentali- 
tatea de victimă, deoarece vă aduce susţinere şi 
acceptare din partea majorităţii oamenilor. Ei vă 
vor invita să povestiţi cum aţi fost victimizat, 
pentru a putea la rândul lor să vă împărtăşească 
experienţa lor de victimă. În felul acesta se creează 
o buclă de feedback negativ care vă menţine în 
cadrul justificării eşecului, în loc să căutaţi succesul. 

De asemenea, feriţi-vă de capcana îndreptăţirii. 
Aceasta poate să apară sub forma unui ajutor 
primit în facultate, a unei burse guvernamentale 
speciale sau a unei rude bogate care vă anunţă că 
v-a trecut în testament. Odată ce ştiţi că aţi putea fi 
ales să primiţi ceva, mai este doar un mic pas până 
la a crede că sunteţi îndreptăţit pentru asta. lar 
îndreptăţirea nu are nicio legătură cu prosperitatea. 
Adevărata prosperitate este întotdeauna un schimb 
de tipul valoare contra valoare. 


Cheia 2: Recunoaşteți şi respingeți 
mentalitatea de gelozie şi invidie 
Aceasta este altă capcană în care puteţi cădea cu 
uşurinţă, mai ales dacă aveţi expunere mass-media. 
Mass-media ridică indivizii şi apoi îi doboară. Este 
un spectacol fascinant, care-i captivează pe oameni. 
Trebuie să vă feriţi de aşa ceva, deoarece vă degra- 
dează şi vă determină să vă detestaţi propria per- 
soană, născând sentimente de îndoială şi gelozie. 
Să luăm de pildă cazul Marthei Stewart’: oare 
ea a desfăşurat realmente acţiuni prohibite prin 
lege? Nu ştiu; n-am fost de faţă. Ştiu însă că perma- 
nenta prezentare de către mass-media a procesului 
ei, a detenţiei şi eliberării a fost îmbâcsită de mes- 
chinărie, invidie şi lipsuri. Faptul că o gospodină 
banală a putut clădi o companie în valoare de un 


3 Magnată americană, autoare şi editoare; în 2001, a ocupat 
locul 3 în clasamentul celor mai puternice femei din SUA. În 
2004 a fost condamnată Ja cinci luni de închisoare pentru 
declarații false în tribunal. (n.trad.) 

miliard de dolari a însemnat pur şi simplu prea 
mult pentru reporteri. Ca atare, ei fie că au portre- 
tizat-o ca pe un pericol monstruos pentru siguranţa 
publică, fie că au tratat-o ca pe o ţintă pentru ridi- 
culizări răutăcioase. 

Ceva similar s-a întâmplat cu Jack Welch de la 
General Electric, unul dintre cei mai de succes 
directori executivi ai vremurilor noastre şi autorul 
unei cărţi care a devenit bestseller internaţional. 
Presa a fost în culmea încântării când detaliile fi- 
nanţelor sale au devenit publice în urma divorţului, 
Succesul lui economic se potrivea perfect cu mema 
„directorii executivi sunt plătiţi în mod exagerat”. 

Dacă citiţi toate porcăriile cu care mass-media 
îi împroaşcă pe Stewart, Welch şi alţi oameni de 
succes, puteţi fi influenţat de punctul de vedere al 
reportajelor şi, în secret, să fiţi încântat că aceste 
simboluri sunt doborâte de pe piedestalele lor. Nu 
este însă altceva decât bârfă plină de ură deghizată 
sub forma ştirilor şi are un efect antiprosperitate. 
Invidia pe succesul altuia se bazează pe frică şi vă 
blochează propria prosperitate. Sărbătorirea succe- 
selor altora provine din iubire şi atrage astfel şi mai 
multă prosperitate spre dumneavoastră. 


Cheia 3: Înţelegeți natura infinită a prosperității 

Dacă sunteţi ca majoritatea oamenilor, vi se 
pare indecent să plătiţi 10.000 de dolari pentru o 
haină sau 15.000 de dolari pentru un bilet de avion 
şi consideraţi că, de fapt, îi lipsiţi pe alţii de 
bunăstare. Credeţi probabil că banii ar trebui ţinuţi 
pentru un scop mai nobil, de exemplu pentru a fi 

donați bisericii, pentru a salva pădurea amazu- 
niană sau pentru a-i ajuta pe sărmanii din Africa. 

Problema în ceea ce priveşte această credinţă 
este că se bazează pe ipoteza că banii sunt finiţi. 
Însă, ca toate formele de prosperitate, banii sunt in- 
finiţi. Iubirea este infinită. Îmbrăţişările sunt infinite. 
Bucuria este infinită. Sănătatea fizică şi mentală 
este infinită. Acelaşi lucru se poate spune şi despre 
bogăţie. 

De aceea, nu sunteţi nevoit să alegeţi ori una, 
ori alta. Puteţi să cumpăraţi o haină de 10.000 de 
dolari şi în acelaşi timp să fiţi principalul donator al 
bisericii dumneavoastră. Puteţi să cumpăraţi biletul 
la clasa întâi şi în acelaşi timp să trimiteţi bani co- 
piilor înfometați. După ce v-aţi dezvoltat conştiinţa 
de prosperitate cuvenită, abundența dumneavoas- 
tră — şi capacitatea de a face bine cu ajutorul ei — va 
spori an de an. 


Cheia 4: Construiţi-vă cercul sacru 
de persoane care vă alimentează 
şi vă susţin binele superior 
Unul dintre lucrurile cele mai importante pe 
care le puteţi face pentru succes este să vă selectaţi 
în mod conştient mentorii şi partenerii. Amintiţi-vă 
ce a spus Jim Rohn despre cele cinci persoane cu 
care vă petreceţi cel mai mult timp. Eu le numesc 
cercul sacru, deoarece persoanele din acest cerc 
intim vor avea un impact puternic asupra tuturor 
domeniilor vieţii dumneavoastră. 
Dacă sunteţi căsătorit sau locuiţi cu cineva, 
unul dintre cele cinci locuri este deja ocupat. Dacă 

munciţi toată ziua foarte aproape de altă persoană, 
n-a completat alt loc. În cazul în care aceste două 
locuri nu vă susţin, ar fi bine să-i examinaţi cu multă 
atenție pe cei care completează restul de locuri! 
Puteţi dori de asemenea să aveţi mentori din 
afara cunoştinţelor dumneavoastră personale. Eu îi 
am ca mentori pe Bill Gates, Richard Branson, 
Larry Ellison, Warren Buffett, Napoleon Hill, 
J. Paul Getty, Andrew Carnegie şi alţii. Ei nu ştiu 
asta, dar eu studiez tot ce pot găsi despre viaţa lor. 
Aceştia au atins un nivel de succes la care năzuiesc 
şi eu, aşa că doresc să ştiu cum gândesc. Priviţi-i pe 
vamenii aflaţi în poziţia în care doriţi să fiţi şi 
dumneavoastră şi învăţaţi tot ce puteţi despre ei. 


Cheia 5: Căutaţi medii caracterizate 
prin abundență şi reduceți timpul petrecut 
în mediile cu lipsuri 


Mulţi oameni duc vieţi de disperare tăcută în- 
trucât simt că nu merită să facă sacrificiile necesare 
pentru succes. În mod greşit, ei cred că pentru a 
avea succes vor trebui să renunţe la fumat, la băut, 
la înjurat, la droguri, la televizor, la cluburile de 
noapte şi aşa mai departe, şi să ducă vieţi mona- 
hale. În realitate, un echilibru dat de bunul simţ vă 
poate duce departe. 

Este improbabil că frecventarea cluburilor de 
noapte sau consumul ocazional de alcool vă va 
împiedica să aveţi succes. Pe de altă parte, dacă vă 
veţi petrece în mod regulat timpul în baruri şi 
cluburi de noapte, vă veţi frâna cu certitudine creş- 
terea şi evoluţia... din cauza indivizilor de care veţi 
fi mai mult ca sigur înconjurat. 

Învăţăceii înţelepţi ai prosperității se plasează 
în medii caracterizate prin abundență, unde suni 
înconjurați de persoane cu un grad ridicat de con- 
ştiinţă. Vă puteţi petrece seara de vineri fie într-o 
discotecă, fie într-o cafenea literară. Unde credeţi 
că veţi găsi mai mulţi oameni orientaţi spre succes? 

Căutaţi biserici ca Science of Mind and Unity, 
care oferă cursuri şi seminare practice, şi este foarte 
probabil să întâlniți multe persoane pozitive. Pro- 
cedaţi la fel în cazul conferinţelor şi seminarelor 
dedicate afacerilor, succesului şi sănătăţii. La ase- 
menea reuniuni participă oameni dedicați creşterii 
personale şi acesta este un mediu bun în care să vă 
plasați. 


Cheia 6: Practicați zilnic un program de 
dezvoltare personală 

Aşa cum am discutat mai devreme, perioada 
dedicată zilnic dezvoltării personale este esențială 
pentru extinderea şi menţinerea unei intense con- 
ştiinţe a prosperității. Chiar dacă emisiunile TV şi 
filmele pe care le vizionaţi, persoanele cu care vă 
petreceţi majoritatea timpului şi cărţile pe care le 
citiţi sunt în general pozitive, veţi fi totuşi asaltat 
de nenumărate programări negative şi limitatoare. 
Este esenţial să vă opuneţi zilnic acestor progra- 
mări prin ceva pozitiv. Nu ieşiţi din casă până nu 
aveţi o mentalitate blindată de succes şi fericire. 

Nu vă lăsaţi în voia şansei sau a toanelor. În 
fiecare dimineaţă, primul lucru pe care trebuie să-l 
faceţi este să vă structuraţi şi planificaţi perioada 
dedicată dezvoltării personale. Asiguraţi-vă că 


.. şi cum să ajungi DEŞTEPT. SĂNĂTOS ŞI BOGATI 109 


includeți în program lucruri precum cartea de faţă, 
care dau naştere la aptitudini de gândire critică. 

Mintea dumneavoastră subconştientă poate 
fi programată şi este cel mai receptivă când sunteţi 
în starea alfa. Starea mentală alfa este sentimentul 
de relaxare şi visare, când nu ştiţi tocmai sigur 
dacă sunteţi treaz sau dormiţi. În timpul somnului 
de noapte, treceţi de câteva ori prin starea alfa, 
aşa că puteţi pune CD-uri cu afirmaţii subliminale 
pozitive în timp ce dormiţi. La sfârşitul cărţii, în 
secţiunea „Resurse“, le puteţi găsi pe cele utilizate 
de mine. 

Starea alfa poate fi de asemenea accesată în 
timpul meditaţiei sau al masajului. În astfel de mo- 
mente puteţi pune CD-uri subliminale, vă puteţi 
înregistra propriile afirmaţii ori puteţi pur şi simplu 
folosi timpul respectiv pentru vizualizări pozitive. 
Antrenaţi-vă subconştientul să lucreze pentru dum- 
neavoastră şi veţi avea un aliat puternic. 


Cheia 7: Cunoaşteţi nu numai starea 
de care vă îndepărtați, ci şi pe aceea 
spre care înaintați 

Perfect, ştiţi că doriţi să nu mai fiţi sărac. Sau 
decideţi să scăpaţi de o relaţie negativă. Poate să nu 
fie suficient doar să vreţi să scăpaţi de o situaţie 
neplăcută, fiindcă vă puteţi trezi că repetaţi 
şabloanele negative. Este important să creaţi o nouă 
viziune a stării spre care doriţi să înaintați. 

Eu cred cu tărie în crearea de Hărţi ale Prospe- 
rităţii pe care să consemnați ceea ce doriţi să faceţi, 
să aveţi şi să deveniți. (Mai multe informaţii despre 

aceste Hărţi, veţi găsi pe site-ul Web special pe care 
l-am creat pentru cititorii cărţii în secţiunea „Re- 
surse.) La fel de utile sunt cartonaşele cu obiective, 
notițele autoadezive prinse pe oglindă şi orice alte 
elemente care vă reamintesc spre ce anume înain- 
taţi. Afirmațiile sunt o resursă excelentă de a vă 
reaminti lucrurile importante. 

Toate cele şapte acţiuni-cheie ajută la progra- 
marea binelui pe care doriţi să-l creaţi în mintea 
dumneavoastră subconştientă. Odată ce mintea 
subconştientă are o ţintă spre care să se îndrepte, 
nu se va opri până n-o va atinge. În continuare, 
vom examina legile spirituale cu care trebuie să 
fiţi în armonie pentru a face din prosperitate o 
realitate... 


Capitolul 7 


LEGILE UNIVERSALE CARE GUVERNEAZĂ 
PROSPERITATEA 

Legi după care trebuie să trăiţi pentru 
a materializa adevărata abundență 

Pra acum, în cartea aceasta s-a făcut prezentă 
o temă interesantă despre care aveți probabil păreri 
personale: problema lui Dumnezeu, a legii uni- 
versale, a naturii sau a Puterii Interioare. Mai ex- 
plicit: există o asemenea forță şi dacă da, ce este ea? 

Subiectul acesta îmi aminteşte de o cină fasci- 
nantă la care am participat cândva. Grupul nostru a 
fost inițial mai mare, dar s-a redus treptat, până au 
rămas o creştină fundamentalistă, un evreu, un ateu, 
un creştin al Noii Gândiri şi cu mine. Bineînţeles, 
n-am putut să nu aduc în discuţie subiectul delicios 
al religiei şi să nu-i întreb dacă Dumnezeu există. 

Poate că nu vă va surprinde, dar, deşi am întâr- 
ziat cu discuţiile mult după ora de închidere a res- 
taurantului, nu am ajuns la o concluzie definitivă. 
Dar ce conversaţie captivantă şi fascinantă a rezul- 
tat! Exact genul de discuţie care-mi face plăcere. 

Să vă spun ce anume m-a fascinat. Eu cred real- 
mente în existenţa unei puteri superioare. Dar pe 
măsură ce argumentele zburau înainte şi înapoi — în 
principal între creştina fundamentalistă pe de o 
parte şi agnostic şi ateu pe de cealaltă parte —, m-am 
pomenit încuviinţând din cap la aproape tot ce 
spuneau cei doi necredincioşi. 

De ce? Pentru că ei ajunseseră la convingerile 
lor după introspecţie, analiză critică şi gândire 
conştientă, în vreme ce prietena mea fundamen- 
talistă repeta papagaliceşte şabloanele găunoase pe 
care le învățase la opt ani în şcoala catolică, sus- 
ținând că erau „dovezi“ ale existenţei lui Dum- 
nezcu, fiindcă aşa afirma Biblia. 

Desigur, din punct de vedere raţional, logic, 
ideea existenţei lui Dumnezeu este imposibil de 
demonstrat. 

Sunt sigur că aţi observat că am spus „din punct 
de vedere raţional şi logic“. Asta nu înseamnă că 
Dumnezeu nu există (deşi inexistenţa lui se poate 
argumenta temeinic), ci că dovada existenţei sale 
nu poate fi determinată din punct de vedere logic 
sau raţional. 

Îi rog pe fundamentalişti ca înainte de a-mi 
scrie să se asigure că ei înţeleg cu adevărat înţelesul 
celor două cuvinte rațional şi logic. Dacă Psalmul 
14:1 spune: „Zis-a cel nebun în inima sa: «Nu este 
Dumnezeu!»“, asta nu înseamnă că este în concor- 
danţă cu raţiunea şi intelectul. Şi nici celelalte 25 de 
versete din Biblic pe care doriţi să mi le citați 
pentru a dovedi că Dumnezeu există. 

Aş fi putut scrie o carte întreagă, respingând di- 
versele moduri prin care teiştii încearcă să dove- 
dească existenţa lui Dumnezeu. În principal toate 
modalităţile acelea pot fi clasificate în trei şcoli de 
gândire. 

Prima dintre ele este teologia naturală: nu putem 
explica toate fenomenele şi obiectele din univers şi 
felul în care au ajuns acolo, aşadar înapoia tuturor 
trebuie să existe o fiinţă sau o forţă supranaturală. 

Urmează apoi argumentele cosmologice: tot 
ceea ce există are o cauză şi orice cauză trebuie să fi 
fost determinată de o cauză anterioară. Prin ur- 
mare, fie avem un lanţ infinit de cauze, fie avem o 
singură cauză primordială, mai exact „La început a 
făcut Dumnezeu cerul şi pământul“. 

A treia direcţie de gândire se fundamentează 
pe argumentele de „proiectare“. Ele se focalizează 
asupra faptului că tot ce există în natură are la bază 
un proiect şi de aceea trebuie să conchidem că a 
existat un proiectant-şef, cineva sau ceva omnipo- 
tent şi omniscient (Dumnezeu). 

Spuneam aşadar că aş fi putut scrie o carte în 
care să resping cele trei argumentări principale pe 
baze raţionale, logice, şi să demonstrez că ele nu 
pot fi dovedite. Aş fi putut s-o fac, dar n-am nici 
timpul, nici înclinația de a dovedi sau de a infirma 
existenţa lui Dumnezeu. Eu spun doar că afirma- 
tile uzuale pe care le oferă teiştii pentru a „dovedi“ 
existenţa lui Dumnezeu nu o dovedesc deloc. 

Motivul pentru care am continuat să încu- 
viinţez multe dintre lucrurile pe care le-au spus la 
cina aceea ateul şi agnosticul a fost faptul că ei 

şi-au pledat foarte temeinic credinţele; era evident 
că ajunseseră la convingerile respective după o 
îndelungată analiză critică. Ar trebui sublinial 
că ateul fusese preot şi absolvise Universitatea 
Oral Roberts”. El a ajuns la credinţele sale după 
mulţi ani de examinare a propriului său suflet, de 
cercetare şi studiu. 

Deşi nu sunt de acord cu concluziile lui, el se 
bucură din partea mea de un respect desăvârşit, 
fiindcă nu repetă papagaliceşte ceva ce religia 
organizată a programat în el pe când avea şase ani. 
Este un individ sclipitor şi a ajuns la decizia lui 
după o introspecţie conştientă. De fapt, veţi cons- 
tata că un număr destul de mare de somităţi inte- 
lectuale sunt agnostici sau atei. 

Eu am ajuns la această chestiune venind din 
capătul opus al spectrului. Am fost ateu în primii 
26-27 de ani ai vieţii. După o introspecţie seri- 
oasă şi ceea ce cred că a fost o revelaţie spirituală 
(prietenii mei atei o vor considera probabil o halu- 
cinaţie mistică), am ajuns să cred într-o Putere 
Superioară. 

Problema mea cu creştina fundamentalistă (de 
fapt aceeaşi problemă pe care o am cu fundamen- 
taliştii de toate credinţele) nu o reprezintă doar 
aroganţa şi intoleranţa convingerilor ei, ci faptul că 
ea repetă pur şi simplu scenariul care i-a fost 
programat de către călugărițele din şcoala catolică 


t Cea mai mare universitate a creştinismului charismatic (cult 
religios oarecum similar celui penticostal). (n-trad.) 

în care a fost educată. Ea n-a ajuns la convingerile 
acelea prin gândire conştientă şi se teme să le pună 
sub semnul întrebării. Dacă s-ar fi născut şi ar fi 
crescut în Iran, Pakistan sau în altă ţară, probabil 
că şi-ar fi acoperit chipul în public, ar fi purtat văl 
şi ar fi susţinut că toţi creştinii infideli sunt traves- 
tirile lui Satan. 

Eu cred într-un Dumnezeu. Nu mă autoamă- 
gesc că existenţa lui poate fi demonstrată cu dovezi 
raţionale... cel puţin nu la nivelul nostru actual de 
înţelegere ştiinţifică. Important însă este că s-ar 
putea să greşesc! 

Poate că există un Dumnezeu, sau poate că nu 
există un Dumnezeu. Asta nu contează în cazul dis- 
cuţiei noastre. Poate că ceea ce eu numesc „Dum- 
nezeu” este în realitate natura, ordinea universală 
sau alt sistem de evoluţie. Contează faptul că există 
ceva care determină reacţii specifice faţă de ac- 
țiunile pe care le întreprindem dumneavoastră şi 
cu mine. lar reacţiile acestea sunt predictibile. 

Cred că este vorba despre legi universale. Însă 
indiferent ce ar fi, funcţionează şi se dovedesc 
adevărate. Când acţionaţi în concordanţă cu ele, 
veţi căpăta rezultate predictibile. Vă pot spune că 
descoperirea şi implementarea acestor legi mi-au 
îngăduit să-mi îndrept viaţa dinspre sărăcia abjectă 
către bogăţia abundentă. Le împărtăşesc aici în 
speranţa că le veţi testa şi veţi descoperi singur 
rezultatele. 

lată cele şapte legi universale cu care trebui să 
fiţi în armonie pentru a materializa prosperitatea 
în lumea dumneavoastră. 

Legea 1: Legea vidului 

Dacă vă plimbaţi pe plajă, lăsaţi urme în nisip, 
dar, în numai câteva minute, ele vor fi acoperite de 
acţiunea vântului şi a valurilor, la fel cum vegetaţia 
va acoperi un câmp întreg şi cum ordinea de zi a 
unei şedinţe se va extinde până la durata maximă 
prevăzută pentru ea. 

Natura detestă vidul şi, fiindcă însuşirea inc- 
rentă a universului este binele, orice vid va fi 
umplut întotdeauna cu bine. Ca atare, una dintre 
căile cele mai rapide de a vă materializa prospe- 
ritatea în viaţă este de a crea viduri. 

Într-o seară, la sfârşitul cursului despre pros- 
peritate pe care-l predam, o participantă m-a abor- 
dat, oarecum derutată. Dorea să ştie cum puteau 
funcţiona toate „chestiile astea despre prosperi- 
tate“, pentru că îşi pierduse recent slujba şi o pără- 
sise prietenul. 

Interesant era faptul că de câteva luni se plân- 
sese de slujba respectivă. Salariul era foarte mic şi 
postul nu părea să-i ofere oportunităţi pentru pro- 
movare. De câteva ori stătusem de vorbă şi despre 
prietenul ei, care o agresase atât fizic, cât şi verbal. 

l-am atras atenţia că prin eliminarea celor două 
aspecte negative din viaţa ei, era foarte probabil să 
fi pornit pe o cale constructivă spre prosperitate... 
şi într-adevăr exact aşa s-au dovedit lucrurile. Pe 
măsură ce conştiinţa i s-a dezvoltat, slujba n-a mai 
putut s-o reţină, iar prietenul nu s-a mai simţit în 
largul lui alături de ea. În cele din urmă, a putut 
să-şi găsească o slujbă mai bună şi să atragă un 
bărbat care o aprecia... fără s-o agreseze. 

Dacă vă agăţaţi de ceva negativ, în viaţa dum- 
neavoastră nu mai rămâne loc pentru a intra lu- 
crurile pozitive. De aceea, atunci când oamenii vin 
la mine pentru sfaturi fiindcă nu materializează 
adevărata prosperitate în vieţile lor, îi întreb în 
primul rând: Care este lucrul de care vă agăţaţi şi 
căruia ar trebui să-i daţi drumul? 

Principiul se aplică pentru atragerea prosperită- 
ţii în toate domeniile vieţii dumneavoastră. Dacă vă 
doriţi pantofi noi, dăruiţi unii dintre cei pe care-i 
aveţi deja. Dacă vă doriţi haine noi, faceţi curăţenie 
în şifonier şi donați hainele vechi unor săraci sau bi- 
sericii. Creați un vid. Vreţi să aveţi parte de mai 
multe îmbrăţişări în viaţă? Vreţi să aveţi parte de mai 
multă iubire? Dăruiţi-le la rândul dumneavoastră! 

Evident, aceeaşi lege se aplică şi în cazul să- 
nătăţii. În primii 30 de ani de viaţă, m-am confruntat 
cu multe probleme de sănătate, tot aşa cum m-am 
confruntat cu multe probleme financiare şi de 
natură personală. Una peste alta, eram fraier, bol- 
nav şi falit şi nu puteam să înţeleg care era motivul. 

Am ajuns să descopăr că, în realitate, toate lip- 
surile din viaţa mea se datorau faptului că aveam 
conştiinţa de victimă. Mă agăţam de lipsuri, deoa- 
rece îmi îngăduiau să continui materializarea 
lucrurilor rele... iar acestea îmi permiteau să-mi 
alimentez scenariul de victimă nobilă. 

Puteam să-mi pierd toată ziua alături de prie- 
tenii mei rataţi şi toţi ne compătimeam, spunând că 
era greu să înaintăm în viaţă, că bogaţii beneficiau 
de toate oportunităţile, că existenţa era ingrată şi 
alte prostii de acelaşi fel. 

Mă agățam de rolul de victimă... şi de aceea în min- 
tea mea nu exista spațiu pentru rolul de învingător. 
Odată ce am fost capabil să renunţ la victimizarea 
mea, mi s-a deschis o lume nouă de posibilităţi. Pro- 
blemele de sănătate pe care le avusesem toată viaţa 
au dispărut, ca pocnind din degete. 

Nu vreau să mă înţelegeţi greşit. Problemele de 
sănătate au fost reale şi am destule fişe medicale 
pentru a le dovedi. Ele erau însă reale, pentru că cu 
le credeam reale... şi pentru că aveam nevoie de 
ele, pentru a continua în rolul de victimă. Odată ce 
n-am mai dorit să fiu victimă, corpul meu a fost în 
stare să întreprindă acţiunile pentru care fusese 
conceput. 

Desigur, practicarea acestei legi necesită o anu- 
mită doză de convingere. Trebuie să fiţi de acord 
să renunţaţi la ceea ce aveţi acum. După ce veţi 
înţelege că universul este bun în mod inerent, vă 
va fi mai uşor să credeţi în rezultate corecte. Nu vă 
veţi mai teme să renunţaţi la o situaţie de muncă 
neplăcută, la o relaţie negativă sau la o convingere 
dăunătoare, fiindcă veţi şti că ele vor fi înlocuite cu 
ceva de valoare egală sau chiar mai mare. 

Sunteţi înconjurați de bine. Singura lipsă este 
cea din mintea dumneavoastră. Deschideţi-vă min- 
tea pentru a primi prosperitate, creaţi un vid, ca să 
aibă loc, şi o veţi atrage pentru a umple spaţiul 
respectiv. 


Legea 2: Legea circulaţiei 
Imaginaţi-vă prosperitatea ca pe un râu ce 
curge năvalnic. Apa nu stagnează niciodată, ci 

inaintează permanent, eliberându-şi presiunea şi 
căutându-şi nivelul optim. Imaginaţi-vă apoi o 
meandră din râul acela: un loc unde apa staţio- 
nează, devine tulbure şi bălteşte. 

Legea circulaţiei care guvernează prosperita- 
tea operează în acelaşi fel. Tezaurizarea sărăciei 
duce la recesiune. Când circulaţi fonduri, spargeţi 
stavila energiei şi menţineţi curgerea liberă a râului 
prosperității. 

De aceea, de exemplu, eu nu simt niciodată că 
deţin ceva, chiar dacă titlul de proprietate este pe 
numele meu. Până şi maşinile şi casele există în 
viaţa mea doar pentru o vreme. După aceea le 
„eliberez“ şi trec mai departe. Toţi trecem prin 
cicluri. Casa de care aveaţi nevoie când trăiaţi sin- 
gur poate să nu fie adecvată după sosirea pe lume 
a trei copii. În mod similar, după ce copiii cresc şi 
îşi părăsesc căminul, vă puteţi dori altă locuinţă, 
mai intimă. 

Atunci când deţineţi bunuri, le protejaţi şi le 
folosiţi. Când ele nu vă mai slujesc, le „daţi dru- 
mul“ spre cineva căruia îi pot fi de folos. Astfel, eu 
pot să-mi vând unul dintre automobilele sport, 
când vreau să cumpăr ultimul model apărut. În 
felul acesta beneficiază atât noul proprietar, cât şi 
eu. Eu îmi cumpăr maşina cea mai recentă, iar el 
capătă un automobil care este nou pentru el, dar la 
un preţ mai mic decât ar costa un model nou. 

La fiecare şase sau douăsprezece luni, cumpăr 
un model nou de calculator, deoarece modelele noi 
au caracteristici mai multe şi mai bune, sunt mai 

uşoare şi lucrează mai rapid. Îmi cumpăr unul nou, 
iar pe cel vechi îl dăruiesc unui prieten care nu are 
calculator. Când aplicaţi prima lege şi doriţi să 
creaţi un vid prin dăruirea de încălțăminte sau îm- 
brăcăminte veche, invocaţi şi legea a doua. 

Circulaţia banilor aduce prosperitatea. Să pre- 
supunem că vă aflaţi într-o situaţie financiară 
neplăcută. Aţi ajuns la ultima sută de dolari şi aveţi 
o datorie de 1.500 de dolari. În loc să vă agăţaţi de 
suta aceea, aşteptând să apară restul de 1.400 de 
dolari, aplicaţi legea circulaţiei. Ştiţi că tezaurizarea 
sărăciei duce la recesiune. Trebuie să spargeţi 
stavila energiei şi să puneţi în circulaţie fondurile 
pe care le aveţi. 

Donaţi 10 dolari sursei dumneavoastră spiri- 
tuale. După aceea expediaţi o plată parţială de 
20 de dolari la compania de telefoane, 15 dolari la 
compania de electricitate, 25 de dolari la una dintre 
companiile care v-au emis un card de credit şi aşa 
mai departe. În felul acesta se distruge energia 
stagnantă şi banii vă sunt puşi în circulaţie. Întrucât 
circulaţi bani, creaţi o energie care atrage mai multe 
fonduri spre dumneavoastră. 

Când vă agăţaţi de suta aceea de dolari, creaţi 
o mentalitate (şi energie) de lipsuri, deoarece vă 
concentrați asupra „ultimei“ sute de dolari. Când o 
puneţi în circulaţie, expediaţi minţii dumnea- 
voastră şi universului mesajul că există mult mai 
mulţi bani, iar apoi îi atrageţi. 

Mai este necesar să vă spun că puteţi proceda la 
fel şi în cazul dragostei? Trimiteţi dragostea să cir- 
cule şi veţi atrage mai multă dragoste care se va 

întoarce în viaţa dumneavoastră. Dăruiţi ceva ce nu 
mai folosiţi şi fiţi gata să vă primiţi bunurile. 


Legea 3: Legea imaginării 

Ca toate formele de succes, prosperitatea este 
creată mai întâi în minte. Când vă imaginaţi di- 
verse lucruri în mintea conştientă, vă programaţi 
de fapt mintea subconştientă să le materializeze pe 
plan fizic. 

Eu cred cu fermitate în afirmaţii, cartonaşe 
cu obiective, declaraţii pozitive consemnate în 
agenda zilnică, scrierea unui scenariu cinema- 
tografic al zilei perfecte sau chiar în notițele cu 
mesaje lipite pe volan, oglindă sau frigider. Când 
vedeţi aceste mesaje de aducere aminte, vă gândiţi 
la lucrul pe care încercaţi să-l materializaţi şi sen- 
timentul respectiv vă ancorează gândul în mintea 
subconştientă. 

Cu cât angajaţi mai multe sentimente, cu atât 
vă va fi mai clară în minte imaginea a ceea ce doriţi. 
Şi cu cât vă este mai clară, cu atât o veţi materializa 
mai repede. (Amintiţi-vă ce aţi învăţat în capitolul 
1 despre felul în care sentimentele ajută eficienţa 
memelor.) 


HARTA MATERIALIZĂRII PROSPERITĂȚII... 

Am menţionat mai devreme Harta Mate- 
rializării Prosperităţii. Este un instrument foarte 
amuzant şi în acelaşi timp puternic pentru a vă crea 
prosperitatea. lată cum trebuie să-l utilizaţi. 

Umpleţi Harta Materializării cu fotografii, 
desene şi afirmaţii despre lucruri pe care doriţi să 

le materializaţi în viaţă. Eu obişnuiesc s-o împart 
în secţiuni — de exemplu, muncă, spiritualitate, 
relaţii etc. După aceea, în fiecare secţiune puneţi pe 
hartă imagini care reprezintă ceea ce doriţi să între- 
prindeţi, să deţineţi sau să deveniți. De aceea, cu 
vreo două săptămâni mai devreme, începeţi să 
strângeţți reviste, pliante şi alte materiale despre 
ceea ce vă interesează. 

Să presupunem că doriţi să învăţaţi să cântaţi la 
chitară. Puneţi pe hartă fotografia unei chitare, pe 
care o puteţi decupa dintr-o revistă muzicală. Nu 
trebuie să luaţi însă orice fel de chitară, ci exact 
modelul la care doriţi să cântaţi! 

Să presupunem că aveţi ca obiectiv o mai mare 
apropiere de Dumnezeu. Puteţi prinde pe hartă un 
simbol religios, o afirmaţie religioasă sau un citat 
din Biblie. 

Poate că doriţi să scrieţi un bestseller. O idee ar 
fi să decupaţi un top al celor mai bine vândute cărţi, 
apoi să ştergeţi cartea de pe primul loc şi să scrieţi 
acolo titlul cărţii dumneavoastră. În mod similar, 
vă puteţi scrie numele pe lista cu cei mai mari 
producători ai companiei dumneavoastră, cu câşti- 
gătorii premiilor Oscar, cu cei mai bogaţi oameni 
de pe planetă şi aşa mai departe. 

Nu există reguli privind felul în care să puneţi 
lucrurile pe hartă, atât doar că imaginile utilizate 
trebuie să simbolizeze ceva pentru dumnea- 
voastră. Nu contează dacă ele sunt înţelese şi de 
alţii. Pentru ei oricum nu sunt necesare. Dumnea- 
voastră însă trebuie să ştiţi ce înseamnă de fiecare 
dată când le vedeți. 

Pe vremea când încă o duceam greu, am văzut 
o reclamă pentru Dodge Viper. Am fost aproape 
şocat cât de frumos era automobilul şi am decis 
că trebuie să am şi eu unul. După vreun an am 
aflat despre Hărțile Materializării Prosperităţii 
şi mi-am construit-o pe prima. Voiam un Viper 
roşu, însă singura fotografie pe care am putut-o 
găsi era a unui automobil negru, aşa că, deşi do- 
ream un Viper roşu, am utilizat fotografia de care 
dispuneam. 

Peste câteva luni, când am negociat un contract 
de consultanţă, am introdus clauza ca în even- 
tualitatea în care vânzările atingeau 2 milioane de 
dolari/lună să primesc un Viper nou. Apoi s-au 
derulat nişte întâmplări interesante... 

Chiar înainte ca vânzările companiei să fi atins 
nivelul stipulat în contract, mi-a telefonat preşedin- 
tele companiei; era atât de încântat de progresul 
rapid pe care-l înregistra, încât dorea să-mi cum- 
pere automobilul mai devreme. Fiind prieten cu 
principalul dealer mondial de Viper, încheiase cu 
el un târg. 

Un proprietar de cazinou din Las Vegas se afla 
în divorţ şi avea nevoie rapidă de lichidităţi. El 
deţinea un Viper cu toate accesoriile speciale, dar 
şi cu alte modificări de caroserie efectuate de 
compania care proiectase prototipul Viper pentru 
Dodge; era unicul automobil Viper de felul acela 
din lume. 

Se ridica însă o problemă: era negru. De aceea 
clientul meu voia să ştie dacă m-ar fi mulţumit 

acest Viper unicat sau doream neapărat unul roşu? 
M-am trezit într-un conflict de interese şi am cerut 
timp să mă pot hotărî. 

Am plecat să mă plimb cu bicicleta pe Ocean 
Drive. Cam la jumătatea promenadei, în faţa unui 
restaurant erau parcate două automobile Viper: 
unul roşu şi unul negru. Coincidenţă, nu-i aşa? Am 
coborât de pe bicicletă şi le-am dat ocol. Le-am 
privit şi le-am studiat din toate unghiurile, apoi am 
decis că trebuia să am unul negru. 

De atunci am avut patru automobile Viper, 
iar cel negru continuă să fie favoritul meu. Privind 
retrospectiv, sunt convins că motivul pentru care 
am căpătat un automobil negru este faptul că 
i-am pus fotografia pe Harta Materializării Pros- 
perităţii. 

În numai doi ani am materializat tot ce a exis- 
tat pe Harta mea... şi am avut unele ţinte destul 
de îndrăzneţe. De aceea mă străduiesc din răs- 
puteri să vă conving să v-o creaţi pe a dumnea- 
voastră. Plasaţi-o într-un loc unde să nu fie zărită 
de alte persoane (astfel ca indivizii negativişti să 
n-o poată ridiculiza), dar unde s-o puteţi vedea 
zilnic. Simpla trecere pe lângă ea şi observarea 
periferică va avea asupra dumneavoastră un efect 
puternic şi pozitiv. 

Vederea zilnică a imaginilor vi le programează 
realmente în mintea subconştientă. În felul acesta 
se creează dorința de a întreprinde acţiunile zilnice 
care vă aduc visele mai aproape de realitate. 
Imaginaţi-vă prosperilatea mai întâi în minte. După 
aceea materializaţi-o pe plan fizic! 

Legea 4: Legea creativității 

În capitolul 5, aţi învăţat că ne manifestăm 
prosperitatea din cter prin intermediul puterii 
ideilor. Dacă vă puteţi gândi la o idee, o puteţi ma- 
terializa. În caz contrar, ar însemna că universul 
este slab în punctul său esenţial. 

Abundenţa există peste tot pe Pământ. Ea nu 
vine „din ceruri“. Nu trebuie s-o căutaţi şi nu 
trebuie să „puneţi mâna” pe cât mai multă. Ea se 
află integral aici, aşteptându-vă s-o chemaţi. 

Transformarea acestei substanţe în prosperitate 
materială nu se datorează faptului că Dumne- 
zeu / Puterea /Universul v-a auzit ruga şi v-a înde- 
plinit-o. V-aţi imaginat-o, v-aţi considerat demn de 
ea şi apoi v-aţi însărcinat mintea subconştientă să 
vadă cum ar putea s-o materializeze. Acesta este 
modul prin care creaţi idei. lar ideile sunt cele care 
materializează prosperitatea pe acest plan. 

Totul îşi are originea în minte. Ideile sunt 
centrul conştiinţei. Sănătatea, relaţiile, inteligența 
şi finanţele vă sunt determinate de ideile spre care 
vă îndreptaţi atenţia. Ceea ce deveniți este rezul- 
tatul eforturilor pe care le faceţi pentru a acumula 
aceste idei. Când am scris clauza Viper în contrac- 
tul meu de consultanţă, am făcut-o în urma unei 
idei pe care am avut-o pentru materializarea bi- 
nelui meu. Unica limită cu privire la ceea ce puteţi 
materializa o reprezintă ideile pe care le aveţi. 
Totul depinde de felul în care gândiţi. 

În albumul meu audio Prosperity, mă refer la 
această lege ca fiind „Legea creativităţii“, deoarece 
se referă la utilizarea creativităţii pentru a achita 

facturi, pentru a materializa bogăţia şi a crea rezul 
tatele dorite. Uneori este ceva simplu, cum ar li 
schimbarea felului în care priviţi o situaţie. 

Acum 15 ani, afacerea mea şchiopăta rău de tol. 
Întârziasem mult plăţile unor creditori. În fiecare 
săptămână, vicepreşedintele meu intra în birou cu 
un dosar extensibil mare, etichetat „Facturi“, şi 
decideam pe cine şi cu cât să plătim. 

După mai multe săptămâni, am avut final- 
mente o revelaţie. Fiecare „factură“ era de fapl 
o notă de plată pentru o binecuvântare pe care 
o primisem deja. De pildă, atunci când primiţi o 
factură de la compania de termoficare, este pentru 
a vă asigura căldură iarna; similar, factura de la 
compania de electricitate o primiţi pentru că vă 
asigură lumina cu ajutorul căreia să vă desfăşuraţi 
activitatea. 

Am aruncat dosarul acela şi am cumpărat altul 
pe care am scris „Binecuvântări”. După aceea am 
început să scriem pe plicul fiecărei facturi care ne 
sosea prin poştă: „Mulţumesc pentru imediata şi 
completa ta achitare“. Asta a schimbat întreaga 
energie a procesului. 

Până atunci avusesem o mentalitate de tip 
„asediu“. Detestam corespondenţa care sosea în 
fiecare zi şi începusem să-i vedem pe creditori ca 
pe nişte duşmani. Noul dosar şi declaraţiile noastre 
de mulţumire au răsturnat totul. Am înţeles că de 
fapt creditorii ne erau parteneri. Am discutat cu 
toţi, am pus la punct planurile de achitare, ei au 
lucrat alături de noi şi în câteva luni am fost la zi 
cu toate plăţile. 

Universul este substanţă şi această substanţă 
este disponibilă permanent pentru cei care au 
învățat să-i prindă conştiinţa. După ce deveniți 
conştient de acest aspect — şi ştiţi că aţi fost înzestrat 
cu mintea pentru a o atrage — , materializarea pros- 
perităţii este pur şi simplu o chestiune de dezvol- 
tare a ideilor corecte. 


Legea 5: Legea reciprocităţii 

Aşa cum aţi observat probabil, aceste şapte legi 
sunt corelate. Legea reciprocităţii se ridică dea- 
supra tuturor, ca „legea legilor”, fiindcă este prin- 
cipiul fundamental de operare al universului. 

Orice element de prosperitate se poate exprima 
ca o ecuaţie de tip „valoare contra valoare“. Minu- 
nat însă este faptul că ceea ce dăruiţi vi se întoarce 
multiplicat. Nu puteţi niciodată întrece dărnicia 
universului. Cu cât dăruiţi mai mult, cu atât veţi 
primi mai mult. 

Aţi auzit această lege descrisă şi sub forma 
„culegi ceea ce semeni“. Atunci când vă primiţi 
binecuvântările, este important să le sărbătoriţi 
şi să le împărtăşiţi şi altora. Dacă sunteţi înzestrat 
cu un talent (indiferent dacă este vorba despre a 
cânta la pian, a preda ori a picta) şi nu-l practicaţi, 
vă diminuaţi adevărata natură. Pentru a vă cinsti 
capacităţile înnăscute, trebuie să le sărbătoriţi şi 
să le împărtăşiţi. lar pe măsură ce o veţi face, 
veţi atrage şi mai multe binecuvântări în viaţa 
dumneavoastră. 

Toate acţiunile adevărate sunt guvernate de 
această lege. Nimic nu se întâmplă „de la sine”. 

De fapt, nu există noroc şi întâmplare. Tot ce se 
întâmplă este rezultatul unei cauze şi poate fi 
explicat prin legile cauzei şi efectului. Poate că 
punem sub semnul îndoielii afirmaţia aceasta dacă 
nu cunoaştem o cauză anume, dar ea există în- 
totdeauna. Ceea ce considerăm „minuni“ sunt 
evenimente controlate de cauze pe care încă nu le 
înţelegem. 

La fel cum vă puteţi atrage şi înmulţi binele, 
este posibil, din păcate, să se întâmple şi invers. Să 
presupunem că bârfiţi despre un coleg. Creați o 
datorie de karma negativă care trebuie plătită. Iar 
plata aceea vi se întoarce de asemenea multiplicată. 

Toate circumstanţele existente în prezent 
în viaţa dumneavoastră sunt rezultatul unor cauze 
pe care le-aţi creat. De aceea, dacă doriţi să vă 
schimbaţi circumstanţele, schimbaţi ceea ce dă- 
ruiţi. Oferiţi numai lucruri bune şi veţi primi 
numai lucruri bune. 

Dacă vă îndoiţi de spusele mele, încercaţi 
următorul experiment: mâine, când ieşiţi din casă, 
zâmbiţi-le tuturor celor pe care-i întâlniți. Spuneţi-i 
unei femei că are o coafură frumoasă. Achitaţi taxa 
de parcare pentru maşina din spatele dumnea- 
voastră. Abateţi-vă din drum pentru a ţine uşile as- 
censorului deschise pentru cineva sau deschideţi-i 
uşa. Faceţi un cadou unui funcţionar care vă ajută. 
Telefonaţi la minimum cinci persoane dragi şi 
spuneţi-le că le iubiţi. Ajutaţi o persoană în vârstă 
să-şi transporte cumpărăturile. Vă garantez că veţi 
primi binecuvântări multiplicate. 

Legea 6: Legea zeciuielii 


Închipuiţi-vă că v-aş face următoarea ofertă: 
voi cere băncii American Express să emită pe 
numele dumneavoastră un al doilea card de acces 
la contul meu. Puteţi utiliza acest card oriunde este 
acceptat şi puteţi cumpăra orice vă place. Nu există 
nicio limită în privinţa plafonului de cheltuieli. 
Dacă doriţi să vă cumpăraţi o garderobă nouă, o 
puteţi face. Dacă optaţi pentru două automobile 
Ferrari asortate plus un Bentley, perfect! Puteţi 
chiar să vă cumpăraţi o casă nouă, dacă găsiţi un 
vânzător care să accepte carduri de credit. Pe scurt, 
puteţi cumpăra absolut orice v-aţi dori! 

Există însă o condiţie. Când soseşte factura 
lunară, va trebui să plătiţi 10% din ea. Aşadar 
cumpăraţi orice doriţi, dar va trebui să plătiţi câte 
10 cenți pentru fiecare dolar cheltuit. 

Este sau nu o afacere excelentă? Nu aţi profita 
de o asemenea oportunitate? Însă aveţi deja o astfel 
de oportunitate! Ea se numeşte cardul Univers 
Express. 

Zeciuiala este o lege spirituală ce datează de 
mii de ani. Este simpla restituire către sursa dum- 
neavoastră de întreţinere spirituală; de obicei 
biserica, templul, moscheea sau sinagoga. Zeciuiala 
înseamnă să restituiţi 10% din orice căpătaţi. 

Acţiunea aceasta este complet diferită de arun- 
carea aleatorie a seminţelor şi de banii pe care-i 
donați în scopuri caritabile. Principiul ei este că 
restituiţi o valoare sursei spirituale de la care vă 
primiţi sprijinul. 

Zeciuiala este una dintre legile pe care majo 
ritatea oamenilor pare să aibă dificultăţi în a o 
accepta, mai ales agnosticii şi ateii. Cei mai mulţi o 
văd ca pe o stratagemă a bisericii de a colecta 
fonduri. lar eu voi recunoaşte cel dintâi că plătirea 
zeciuielii înseamnă un „salt în gol“ fundamentat pe 
credinţă. Nu intenţionez să vă conving de existenţa 
sau inexistenţa unui Dumnezeu; nu este menirea şi 
nici treaba mea. Eu vă împărtăşesc pur şi simplu ce 
ştiu despre trăirea potrivit legilor universale pentru 
a materializa prosperitatea. lar zeciuiala este una 
dintre legile acelea. 

Ateii şi agnostici, dar şi aceia care cred în 
Dumnezeu, însă nu frecventează regulat biserica 
întreabă dacă ar trebui să ofere zeciuiala şi unde ar 
trebui s-o facă. Sunteţi o persoană matură, aşa că 
vă voi lăsa să decideţi singur, spunând doar că cele 
10 procente trebuie să se îndrepte către sursa 
susţinerii dumneavoastră spirituale. 

Dacă şovăiţi în privinţa zeciuielii, poate vă va fi 
de folos să vă spun povestea mea. În primii 30 de 
ani ai vieţii, n-am oferit niciodată zeciuială. Con- 
sideram că economisesc bani. Nici vorbă! Câştigam 
11.000, 15.000 sau 20.000 de dolari pe an. În prezent, 
zeciuiala mea este de multe ori mai mare decât 
sumele respective. 

Am început să ofer zeciuială doar după ce viaţa 
a început să mi se dezintegreze şi am început să 
reevaluez totul. Afacerea îmi fusese blocată de 
autorităţile fiscale, pentru neplata impozitelor, şi 
rămăsesem cu o datorie de 55.000 de dolari, fără 
slujbă, fără maşină şi fără cont în bancă. Săptămâni 

de zile împrumutasem bani de la prieteni pentru a 
putea supravieţui, dar şi sursele respective începu- 
moră să sece. 

Ajunsesem la ultimii 20 de dolari, când cineva 
mi-a recomandat să cumpăr cartea Legile dinamice 
ule prosperității” de Catherine Ponder. Costa, mi se 
pare, 12 dolari. Dacă o cumpăram, rămâneam nu- 
mai cu opt dolari. Trebuia astfel să decid dacă să 
cumpăr 80 de cutii de macaroane cu care să am 
mâncare pentru alte 23 de zile, ori să cumpăr cartea 
şi să mai pot mânca doar opt zile. 

Am hotărât că dacă tot urma să mor de foame, 
ar fi fost mai bine să scap cât mai repede. De aceea 
am mizat pe cumpărarea cărţii... 

Ponder spunea că dacă doream să-mi mate- 
rializez prosperitatea în viaţă trebuia să plătesc 
zeciuiala. Eram atât de disperat s-o cred, încât am 
făcut-o. Din ultimii mei opt dolari, am pus un dolar 
în tava de la biserică. (Şi am privit cu jale cum se 
îndepărtează prin naos.) 

În ziua următoare am primit un cec de 75 de 
dolari de la compania de electricitate. În scrisoarea 
însoţitoare, eram anunţat că întrucât fusesem un 
client atât de bun, care-şi plătea facturile mereu la 
timp, compania nu mai avea nevoie de o garanţie 
din partea mea. 

Era complet neaşteptat, fiindcă fusesem proba- 
bil unul dintre clienţii cei mai rău-platnici. Întâr- 
ziam lunar cu achitarea facturii şi de trei ori chiar 

mi se tăiase curentul electric pentru neplată. Am 
fost (şi sunt) convins că primisem rambursarea 
aceea, doar pentru că plătisem zeciuiala la biserică. 
Dacă veţi analiza însă la rece situaţia, veţi constata 
că dacă primisern cecul luni, asta însemna că fusese 
expediat în vinerea anterioară, cu două zile înainte 
ca eu să fi dăruit dolarul în biserică. 

Atunci cum să explic? Nu pot. 

Ştiu doar că după venirea cecului acela m-am 
temut să nu plătesc zeciuiala, aşa că am donal 
bisericii 10% din valoarea lui. lar un bărbat care-mi 
datora de doi ani 200 de dolari şi dispăruse... a 
reapărut şi mi-a achitat datoria. Am plătit zeciuiala 
şi din suma aceea. 

De atunci am dat câte 10% din fiecare dolar pe 
care l-am câştigat vreodată. Şi în fiecare an câştig 
mai mult decât în anul precedent. Atât doar că 
acum nu mai ofer zeciuiala din teamă. O ofer fe- 
ricit, iubitor şi recunoscător. 

Când vorbesc despre zeciuială, apare frecvent 
întrebarea: „Este vorba despre 10% din suma netă 
sau din cea brută?“. Din cea brută — cea de dinain- 
tea impozitării. 

Nu puteţi şti niciodată felul în care vi se va în- 
toarce zeciuiala. Banii reprezintă un mod destul de 
uzual, dar zeciuiala vă poate sosi şi sub forma 
împăcării cu cineva de care v-aţi înstrăinat, ca un 
cadou, o relaţie nouă, o însănătoşire sau o promo- 
vare. Există multe forme sub care binele se poate 
întoarce la dumneavoastră. 

lată ce cred eu: universul îşi va obţine întot- 
deauna zeciuiala. O puteţi oferi voluntar sau silit, 

dar veţi plăti de fiecare dată. În toţi anii în care n-am 
oferit niciodată zeciuiala, maşina mi s-a stricat cu 
regularitate, am pierdut cecuri şi am avut de plătit 
facturi medicale şi tot felul de alte evenimente care 
mi-au menţinut starea de falit. Din punct de vedere 
metafizic, acum cred că trebuia să plătesc pentru 
lucrurile suplimentare, care apoi circulau banii spre 
oamenii care trăiau potrivit legilor universale. 
Prosperitatea înseamnă circulaţie. Trebuie să 
vă menţineţi substanţa în circulaţie, altfel ea va 
deveni stagnantă. Când plătiţi zeciuiala ca urmare 
a opțiunii personale, invocaţi multe dintre celelalte 
legi, creând valuri unduitoare de reciprocitate care 
în cele din urmă se vor întoarce la dumneavoastră. 


Legea 7: Legea iertării 


Aţi citit cum am fost împuşcat de narcoman. Vă 
voi spune acum sfârşitul acelei istorii... 

Când mi-am revenit în salonul de spital, me- 
dicul stătea lângă patul meu. Mi-a spus că se 
chinuiseră destul să-mi găsească glonţul, dar că 
izbutiseră să-l extragă. După care a amintit pe un 
ton nepăsător că dacă tot mă operaseră, îmi scose- 
seră şi apendicele. 

— Poftim?! De ce aţi făcut-o? am întrebat. Rana 
de glonţ era în partea opusă. 

— Este procedura standard, mi-a răspuns. De 
câte ori operăm pe cineva, extragem şi apendicele 
ca măsură de precauţie. În felul acesta nu veţi avea 
probleme mai târziu. Oricum nu aveţi nevoie de el. 

Nu mi-am putut crede urechilor. Am fost real- 
mente stupefiat că cineva putea fi atât de arogant şi 

de obraznic, încât să aprecieze că ştia mai bine 
decât creatorul meu care erau organele de care 
aveam nevoie în corp, ba mai mult, să-mi şi extrapă 
unul, fără ca măcar să-mi fi cerut acceptul. 

După câteva zile am părăsit spitalul, plin de 
resentimente. Ca situaţia să fie şi mai rea, chirurgii 
nu lucraseră chiar foarte bine. Într-o zi mi-am văzut 
cămaşa plină de sânge. Suturile se desfăcuseră şi 
am fost nevoit să fac altă vizită la spital. La o 
săptămână după aceea, rana s-a infectat, ceea ce a 
însemnat încă un drum la spital. lar durerea era 
insuportabilă. Oricum aş fi stat, întins, aşezat sau 
în picioare, nu puteam găsi o poziţie care să-mi 
uşureze chinurile. 

Odată cu trecerea timpului, nu părea defel că 
m-aş înzdrăveni, ci dimpotrivă. De patru-cinci ori 
pe noapte, mă trezeam scăldat în sudori reci. Nu 
aveam pic de energie şi corpul meu părea că se 
luptă permanent cu altă infecţie. Nu mai ţin minte 
de câte ori am mers la medicul de familie. Am făcut 
toate analizele imaginabile, însă niciuna nu era 
clară! Medicul era la fel de neputincios în privinţa 
cauzei problemelor mele, aşa că a început să mă 
trimită la specialişti. 

Ne-am gândit că poate în călătoriile mele 
contractasem vreo maladie tropicală, aşa că am 
mers la un specialist în boli infecțioase. N-am avut 
noroc. Am încercat la un otorinolaringolog. Nimic. 
Am ajuns la o mulţime de alţi specialişti, şi tot 
degeaba. 

La un moment dat am început să am o intuiţie 
despre cauza problemei. 

- Doctore, am spus, te-aş ruga să-mi faci o ra- 
diografie. Cred că chirurgii au lăsat glonţul în mine. 
Simt ca şi cum corpul meu ar încerca să elimine o 
substanţă străină. 

— N-are rost să-ţi iroseşti banii, a replicat el. Or 
fi nebuni cei din spitalul Jackson Memorial, dar nici 
chiar aşa! 

În cele din urmă m-am dus la un gastroente- 
rolog, care mi-a sugerat o investigare completă a 
traiectului gastrointestinal superior şi inferior. Pe 
când mă pregătea, asistenta mi-a observat cica- 
tricea şi m-a întrebat cum o căpătasem. l-am spus 
despre operaţia chirurgicală pentru rana de glonţ, 
iar ea şi-a continuat analizele. 

După 20 de minute, s-a întors cu radiografia. 

- Văd c-au lăsat glonţul în dumneavoastră, a 
menţionat ea pe un ton perfect normal. Din cauză 
că-i localizat în apropierea şirei spinării? 

Închipuiţi-vă şocul şi furia mea. Fusesem 
bolnav luni la rând. Nu aveam asigurare medicală 
şi cheltuisem o mică avere pe medici, analize şi 
medicamente. Nu mai ţineam minte de când nu 
mai dormisem ca lumea. lar chirurgul afirmase 
că-mi extrăsese glonţul. De ce procedase aşa? 

Eram foarte derutat şi nu ştiam cui să mă 
adresez. O mulţime de avocaţi de malpraxis s-au 
oferit să mă reprezinte. Părea floare la ureche ca să 
obţină o împăcare în afara tribunalului în schimbul 
unui milion de dolari. 

Toate acestea se întâmplau însă după ce desco- 
perisem Legile dinamice ale prosperității. De aceea, aşa 
cum făceam de câte ori aveam nevoie de călăuzire, 

am închis pur şi simplu ochii. Am deschis cartea la 
întâmplare şi am pus degetul pe o pagină, pentru a 
selecta un pasaj pe care să-l citesc. 

Se referea la iertare. 

lar Ponder discuta situaţii explicite, de genul 
proceselor. Ea spunea că dacă te agăţi de resenti- 
mente sau răzbunare, nu poţi să fii deschis spre a-ţi 
primi toată prosperitatea. Am văzut cum milionul 
meu de dolari se ducea pe apa sâmbetei. 

intuitiv însă ştiam că avea dreptate. Am 
petrecut 30 de minute meditând asupra situaţiei. 
Medicii îmi scoseseră apendicele şi lăsaseră glonţul 
dintr-un motiv necunoscut, însă tot ei îmi salvaseră 
viaţa. Fusesem adus la spital după ce pierdusem 
mult sânge, pulsul îmi scăzuse şi inima aproape că- 
şi oprise bătăile. Dacă ei n-ar fi intervenit, aş fi 
murit în câteva ore. Am înţeles că făcuseră tot ce 
putuseră mai bine, cu ce avuseseră la îndemână şi 
cu conştiinţa pe care o deţineau. 

Am scris de 13 ori o declaraţie de iertare şi am 
pus-o în Biblia mea, ca să mă rog. Am îndepărtat 
resentimentul şi i-am privit pe medici în lumina lui 
Dumnezeu. Şi atunci s-a petrecut ceva uimitor. În 
noaptea aceea m-am odihnit pe deplin, fără să mă 
trezesc, pentru prima dată de când fusesem îm- 
puşcat. În scurt timp am fost programat pentru altă 
operaţie, care să-mi extragă glonţul. Dar sănătatea 
a început să mi se îmbunătăţească spectaculos din 
ziua în care am iertat. 

Legea aceasta este strâns legată de legea vidu- 
lui. Dacă vă apăţaţi de răzbunare, dragostea nu mai 
poate intra. Dacă vă agăţaţi de resentimente, vă 

agăţaţi de rolul de victimă. lar dacă vă agăţaţi de 
rolul de victimă, în mintea dumneavoastră nu mai 
există spaţiu pentru a fi învingător. Trebuie să înde- 
părtaţi sentimentele negative, deoarece ele vă rod 
la interior şi vă împiedică să materializaţi binele. 

Pe cine credeţi că le vine oamenilor cel mai 
greu să ierte? Dacă aţi răspuns „pe ei înşişi“, atunci 
căpătaţi nota 10+. Când cineva vine la mine şi 
prosperitatea sa pare blocată, acesta este locul unde 
privesc imediat. După ce oamenii se iartă pe ei 
înşişi, prosperitatea li se deschide. 

De aceea vă recomand trei acţiuni pe care să le 
urmaţi fără întârziere: 


1. lertaţi-i mental pe toţi cei cu care nu sunteţi în 
armonie. 


2.  Cereţi-vă iertare mental de la cei faţă de care aţi 
greşit în trecut, pe care i-aţi bârfit sau cu care 
sunteţi implicaţi în procese juridice sau alte 
dezacorduri. 


3. Dacă v-aţi autoacuzat de eşecuri sau greşeli... 
iertaţi-vă. 

Dacă nu puteţi ierta, nu puteţi accepta abun- 
denţa. Pe de altă parte, dacă aplicaţi aceste trei 
acţiuni, vă deschideţi pentru binele dumneavoastră 
superior. 

Aceste şapte legi sunt linii directoare pentru a 
trăi o viaţă de abundență. Când sunteţi armonizat 
cu ele, sunteţi armonizat cu universul şi veţi duce 
o viaţă în înţelegere, fericire şi prosperitate. În 
continuare vom examina modalităţi specifice în 
care puteţi aplica legile pentru a crea bogăţie... 


Capitolul 8 


CEL MAI MARE SECRET AL PROSPERITĂȚII 


x XX 


Dezlănţuirea uriaşei puteri 
a amplificării 


XA k 


Dupa ce aveți mentalitatea corespunzătoare 
şi vă duceţi viaţa potrivit legilor ce guvernează 
prosperitatea, sunt convins că veţi atinge prosperi- 
tatea în orice veţi întreprinde. Mai mult chiar, cred 
că puteţi atinge bogăţia mai uşor şi mai rapid, dacă 
vă veţi angaja în anumite modele de afaceri. 

Observaţi că am spus modele de afaceri, nu slujbe. 
Deşi unii oameni pot deveni bogaţi lucrând pentru 
alţii, asta nu se întâmplă frecvent; dacă sunteţi 
propriul dumneavoastră patron, aveţi de obicei o 
şansă mult mai mare de a deveni bogat. Celălalt fir 
comun al celor trei modele de afaceri pe care le 
recomand este faptul că ele utilizează conceputul 
de amplificare... iar amplificarea este probabil cel 
mai mare secret pentru acumularea de bogăţie. 

Dacă studiaţi persoanele cele mai bogate din 
istorie, oameni precum Carnegie, Getty şi Gates, 
veţi găsi de fiecare dată în succesul lor o formă de 

amplificare. Amplificarea este importantă, deoa- 
rece fără ea nu faceţi altceva decât să vă vindeţi 
timpul pentru bani. Chiar dacă aveţi o slujbă pe 
care mulţi ar considera-o excelentă, este posibil să 
vă vindeţi timpul în schimbul salariului. lar 
problema este că în general nu există suficient timp 
pentru a vă îmbogăţi. 

Dacă sunteţi stomatolog, asistentă medicală 
sau doctor, venitul dumneavoastră va fi legat în 
mod direct de numărul pacienţilor pe care-i puteţi 
examina într-o zi. În mod similar, dacă sunteţi 
contabil, avocat sau consultant, sunteţi limitat de 
numărul clienţilor cu care puteţi lucra. 

Aşa stau lucrurile cu majoritatea slujbelor şi cu 
foarte multe afaceri. Dacă lucraţi cinci zile, sunteţi 
plătit pentru ele. Dacă într-o zi rămâneţi acasă, veţi 
fi plătit numai pentru patru zile. Multe slujbe vă 
prind viaţa într-o strânsoare ucigaşă. 

Când am fost proprietar de restaurant, lucram 
în jur de 80-90 de ore/săptămână şi adesea treceau 
destule săptămâni în care nu-mi luam nicio zi liberă. 
Oricine a deţinut vreodată un restaurant, club de 
noapte, salon de coafură, magazin sau alte afaceri 
similare va înţelege cu exactitate la ce mă refer. Nu 
dumneavoastră sunteţi proprietarul afacerii... ci 
afacerea este proprietarul dumneavoastră. 

Al doilea necaz în privinţa multor afaceri tra- 
diţionale este faptul că ele depind de dumnea- 
voastră pentru operaţiunile de zi cu zi, astfel încât 
sunt foarte greu de vândut. Când un cumpărător 
potenţial vede cât de esenţială este prezenţa pro- 
prietarului pentru succesul afacerii, el doreşte să 

plătească mai puţin... sau se retrage complet din 
tranzacţie. În toate aceste genuri de situaţii lipseşte 
amplificarea. 

Amplificarea vă îngăduie să evadați din cap- 
cana vinderii timpului pe bani. Ea poate fi aplicată 
îndemânărilor, cunoştinţelor şi specializărilor, dar 
şi banilor dumneavoastră. Cu cât există mai multe 
domenii în care o puteţi aplica, cu atât mai repede 
veţi putea crea bogăţia. 

De aceea vom examina cele mai bune modele 
de afaceri pentru aplicarea amplificării. 


Modelul de afaceri nr. 1: Afacerile imobiliare 


Îmi place modelul acesta, deoarece vă îngăduie 
amplificarea spectaculoasă a banilor. Puteţi cum- 
păra o casă în valoare de 100.000 de dolari cu numai 
10.000 de dolari cash. După ce v-aţi creat un porto- 
foliu de investiţii, afacerile imobiliare vă pun banii 
la treabă. Puteţi amplifica banii pentru a cumpăra 
încă o proprietate şi apoi puteţi utiliza proprietatea 
respectivă pentru a îngădui banilor dumneavoastră 
să lucreze şi mai mult. lar asta poate funcţiona în 
două sensuri. În primul rând, plusul pe care îl puteţi. 
câştiga pe măsură ce proprietatea îşi sporeşte 
valoarea, iar în al doilea rând, venitul permanent pe 
care-l puteţi câştiga din închirierea ei. 

Dacă lucraţi cu afaceri imobiliare, dispuneţi de 
puţine opţiuni. În primul rând, să cumpăraţi pro- 
prietăţi deteriorate, să le reparaţi şi apoi să le 
vindeţi pentru un profit rapid. În al doilea rând, să 
cumpăraţi proprietăţi, să le reparaţi şi apoi să le 
închiriaţi. Dacă aţi lucrat bine, beneficiaţi de flux de 

lichidităţi de la proprietate şi în acelaşi timp de 
capitalul investiţiei făcute în clădire, sporindu-vă 
astfel averea. A treia opţiune este dezvoltarea imo- 
biliară în sine. Puteţi cumpăra teren viran şi să 
construiți pe el case, clădiri pentru birouri sau 
magazine (ori o combinaţie a acestora). 

Dacă doriţi să urmaţi acest model de afaceri, 
sunt necesare unele cerinţe. Vă puteţi amplifica 
banii, dar pentru a începe aveţi nevoie de o sumă 
moderată. Ştiu că există destui indivizi care-şi fac 
reclamă susţinând că vă învaţă „cum să intraţi în 
afaceri imobiliare fără să plătiţi nimic cash“. În- 
tr-adevăr, se poate proceda şi în acest fel, dar nu 
cred că este prudent. Nu puteţi împrumuta de la 
alţii calea spre prosperitate. 

În acelaşi timp, deşi amplificarea banilor este 
logică, excesul este periculos, fiindcă nu „aveţi loc 
de întors“ în cazul unei erori. Un eveniment neaş- 
teptat, o catastrofă naturală sau o perioadă prelun- 
gită fără chiriaşi pot duce la pierderea proprietăţii 
şi la un recul pe drumul către bogăţie. 

Următoarea cerinţă este cunoaşterea. Vă rog: 
nu vă repeziţi spre acest model de afaceri, fără să 
beneficiaţi de instruire şi călăuzire din partea unei 
surse cunoscătoare. Când cumpăraţi o proprietate 
pentru a o revinde sau închiria, este esenţială 
cunoaşterea locului în care doriţi să cumpăraţi: 
trecutul său, dar şi piaţa curentă şi cea prognozată. 
În cazul în care cumpăraţi, pentru a investi, într-un 
cartier greşit ales, puteţi avea surpriza ca valorile 
proprietăţilor să scadă. Trebuie să înţelegeţi cum 
funcţionează fluxul de lichidităţi şi să ştiţi sigur că 

proprietatea oferă oportunitatea unui flux pozitiv. 
Cât despre a fi dezvoltator de proprietăţi, aceasta 
implică bani şi cunoştinţe serioase şi nu se adre- 
sează novicilor. 

Drept urmare, cred că acest model de afaceri 
este potrivit dacă beneficiaţi deja de un flux de 
lichidităţi pe care trebuie să-l investiţi şi să-l puneţi 
la muncă... şi dacă deţineţi ceva din instruirea 
şi călăuzirea necesare pentru a acţiona în chip 
profitabil. În caz contrar, treceţi deocamdată mai 
departe. 


Modelul de afaceri nr. 2: Gestionarul 
de informatii 


V-ar plăcea să fiţi un nabab al Internetului, să 
lucraţi de acasă, să scrieţi din cafenelele de pe 
trotuarele Parisului ori să expediaţi promoţiile de 
pe laptop, tolănit sub un palmier în Hawaii? (Ima- 
ginaţi-vă încântarea de a vă deschide căsuţa poştală 
dimineaţa şi de a găsi zeci de comenzi care au sosit 
în timp ce dormeaţi!) 

V-ar plăcea să fiţi un autor publicat, să daţi au- 
tografe pe cărţile dumneavoastră pentru cititorii 
entuziaşti şi să aveţi o bibliotecă de alte resurse 
precum CD-uri, DVD-uri, pliante, rapoarte spe- 
ciale şi produse digitale? (Imaginaţi-vă mândria pe 
care o veţi simţi prima dată când vă vedeţi cartea 
într-o librărie sau când vă vedeţi CD-ul pe raftul 
unui client.) 

Aţi visat vreodată să fiţi conferenţiar profe- 
sionist şi să faceți turnee prin toată lumea, vorbind 
înaintea unor audienţe care vă adoră? (Imagi- 

naţi-vă copleşit de ovaţiile spectatorilor ridicaţi în 

picioare şi privindu-i apoi cum se grăbesc spre 

tejghelele de unde să cumpere cărţile, CD-urile şi 
videocasetele dumneavoastră.) 

Dacă aţi răspuns prin „da“ la oricare dintre 
aceste întrebări, sau la toate, atunci veţi fi încântat 
de cariera de gestionar de informaţii. Este un 
domeniu foarte incitant şi încă destul de recent, 
aflat în dezvoltare rapidă, graţie Internetului care 
oferă un mod nou şi direct de a opera şi a ajunge la 
clienţii potenţiali. În esenţă, dumneavoastră vă 
vindeţi informaţiile, cunoştinţele sau priceperea la 
nivel de expert. 

Acest model de afaceri este perfect pentru: 
>> Cei care s-au săturat de cursa nebunească pen- 

tru supravieţuire şi doresc să înceapă o afacere 

pe Internet, stând acasă. 

æ» Scriitorii care au înţeles până la urmă că dacă 
îşi oferă toate informaţiile pe care le cunosc în 
cărţi de 20 de dolari vor rămâne în continuare 
faliţi. 

> Conferenţiarii profesionişti care s-au împotmo- 
lit în modelul de afaceri ineficient al urmăririi 
altei audienţe în fiecare săptămână. 

>> Pasionaţii de calculatoare care doresc să ştie 
cum să câştige bani realmente serioşi cu 
îndemânările lor. 

>> Consultanţii care sunt prinşi în capcana vin- 
derii timpului pe bani. 

Bineînţeles, puteţi fi o persoană care nu acti- 
vează în niciunul dintre aceste domenii, dar care 

deţine pur şi simplu informaţii într-un domeniu 
specific şi doreşte să le vândă. Este la fel de bine. 
Important este să aveţi experienţa şi cunoaşterea 
pentru care alţii să fie dispuşi să plătească. 

Trebuie totuşi să vă avertizez: cuvintele cele mai 
importante din ultima frază sunt alții să fie dispuşi 
să plătească. Atunci când se ajunge la bani, cunoştin- 
ţele de natură academic-universitară nu înseamnă 
aproape nimic. Faptul că sunteţi expertul recu- 
noscut pe plan mondial în privinţa renilor caribu, a 
eclipselor solare sau a obiceiurilor de împerechere 
ale porcilor-termitelor nu va atrage automat banii 
spre dumneavoastră. 

Dacă doriţi să faceţi bani, informaţiile dumnea- 
voastră trebuie să fie elementele tangibile, practice 
şi materiale, pe care oamenii să le poată imple- 
menta pentru a avansa în carieră, a-şi îmbunătăţi 
viaţa sexuală, a-şi spori relaţiile, a-şi extinde înde- 
mânările, a-şi dresa animalele de companie, a-şi 
educa mai bine copiii sau orice altceva util. Şi, 
desigur, lumea afacerilor va plăti bani buni pentru 
informaţii legate de creşterea vânzărilor, abordarea 
fuzionărilor, managementul angajaţilor, moderni- 
zarea serviciilor pentru clienţi, dezvoltarea calită- 
ţilor de conducători etc. 

Unele exemple de domenii despre care s-a do- 
vedit deja că oferă potenţial lucrativ pentru ges- 
tionarii de informaţii sunt: 
> Marketingul 
> Îmbunătăţirile performanţelor sexuale 
>> Afacerile derulate de acasă 
> Muzica 

Recrutarea forţei de muncă 
Sporturile 

Conducerea 

Investiţiile imobiliare 
Sănătatea şi întreţinerea ei 
Antichităţile 

Marketingul pe Internet 
Dietele pentru slăbit 
Vânzările 

Meşteşugurile 

Arta 

Network marketingul 
Animalele de companie 
Investiţiile 

Moda 

Îmbogăţirea 

Iluminarea spirituală 
Găsirea de angajaţi buni 
Strategiile de marketing 
Aparatele de zbor şi pilotajul 
Relaţiile 

Colecţionabilele de tot felul 
Designul pentru site-uri Web 
Grădinăritul 

Cunoştinţe necesare vieţii de familie 
Designul pentru interioare 
Nutriţia 

Călătoriile 

Abilităţile de prezentări 

Şi alte mii de îndemânări, hobby-uri şi domenii 
de interes! 


YYYYYYYYYYYYYYYYYYYYYYYYYYYYY 

Subiectul dumneavoastră nu trebuie să se 
adreseze însă unei pieţe vaste. Ba chiar adesea si- 
tuaţiile cele mai lucrative pot fi găsite în pieţe de 
nişă cu orientare foarte precisă. Pentru că nişele 
acestea nu sunt atât de evidente şi de larg cunos- 
cute, costurile ajungerii la clienţii potenţiali sunt 
minime şi concurenţa este aproape inexistentă. 

Un practicant al marketingului pe Internet 
şi-a clădit un flux solid de lichidităţi prin căutarea 
de pieţe mici de nişă — de exemplu, oameni care 
doresc să afle cum îşi pot învăţa papagalii să 
vorbească. Un prieten de-al meu a procedat în felul 
acesta cu o carte electronică (e-book) pentru cei 
care doresc să ştie cum să ţină toasturi la nunţi, 
dineuri şi alte evenimente sociale. Esenţial este să 
aveţi un produs preliminar prin intermediul căruia 
clienţii potenţiali să intre „pe canal“, după care să 
asiguraţi produse noi simultan cu clădirea bazei 
de clienţi. 


DE CE GESTIONAREA DE INFORMAŢII 
ESTE O AFACERE ATÂT DE MODERNĂ, 
PLĂCUTĂ ŞI PROFITABILĂ 

Afacerea este plăcută: luaţi cunoştinţe pe care 
le-aţi învăţat şi experienţe prin care aţi trecut şi le 
vindeţi altora pentru bani... pentru foarte mulți bani. 
Conferenţiarii pot câştiga cu uşurinţă 5.000-—7.500 de 
dolari /conferinţă; celebrităţile ajung la peste 
20.000 de dolari. Un seminar de una-două zile vă 
poate aduce între 25.000 şi 150.000 de dolari. 

lar produsele de tip informaţii au o marjă 
solidă, fiindcă oamenii nu plătesc costurile de 

producţie, ci valoarea conţinutului. Producerea 
unui raport special vă poate costa 1 dolar, însă îl 
puteţi vinde pentru 47 de dolari. Costurile de rea- 
lizare ale unui CD se pot ridica la 10 dolari, pentru 
ca produsul finit să se vândă cu 147 de dolari. 
Produsele digitale (cum sunt cărţile electronice) 
sunt create pe mărunţiş, însă se pot vinde cu sute 
de dolari. Valoarea lor nu stă în costurile de pro- 
ducţie, ci în ceea ce pot face oamenii cu informa- 
tiile conţinute în ele. 

Ca gestionar de informaţii, vă alegeţi progra- 
mul şi locul de muncă. Unica dumneavoastră grijă 
reală este să aveţi o conexiune bună la Internet. În 
felul acesta vă puteţi petrece primăvara în Paris, 
vara în Europa şi iarna în Hawaii sau Fiji, dacă asta 
vă doriţi. Urmaţi soarele şi capriciile personale şi 
duceţi un stil de viaţă pentru care cei mai mulţi 
oameni ar fi gata să comită şi o crimă. 

Acestea au fost părţile delicioase. Dar, ca şi în 
cazul afacerilor imobiliare, şi aici există unele 
cerinţe. Pe prima dintre ele am amintit-o deja: 
trebuie să deţineţi cunoştinţele, îndemânările sau 
experienţa pentru care alţii v-ar plăti ca să le poată 
deprinde. În general însă, cei mai mulţi oameni au 
ceva pentru care alţii sunt gata să plătească. Dacă 
este şi cazul dumneavoastră, atunci această afacere 
vă permite să folosiţi amplificarea. 

Cu acest model de afacere veţi avea de ase- 
menea nevoie de o sumă modestă cu care să 
începeţi, deşi probabil nu atât de mult pe cât aţi 
crede. Eu am construit o afacere de marketing 
de informaţii de multe milioane de dolari cu un 

capital foarte mic. Şi de cele mai multe ori vă 
puteţi pre-vinde produsele înainte să fi terminat 
realizarea lor. Veţi avea totuşi nevoie de bani 
pentru promovarea către audiența ţintă. 

În acelaşi timp va fi necesar să vă dezvoltați 
anumite îndemânări şi să dobândiţi şi mai multe 
cunoştinţe esenţiale. Acestea vor fi în două do- 
menii. Mai întâi, partea de producţie materială: va 
trebui să învăţaţi cum să dotați un studio şi să 
înregistraţi un CD sau un DVD, cum să realizaţi o 
carte electronică şi să duplicaţi resurse; de ase- 
menea, va trebui să înţelegeţi multiplele aspecte ale 
dezvoltării unui produs. Nu este recomandabil să 
intraţi în afacere fără să deţineţi toate informaţiile 
esenţiale din domeniu. 

Celălalt domeniu în care va trebui să vă dez- 
voltaţi aptitudinile este marketingul. Pentru a avea 
realmente succes în acest tip de afacere, trebuie 
să ştiţi despre copywriting, marketing prin poştă 
(„direct mail”), design de site-uri Web, soluţii de 
ambalare, stabilirea preţurilor şi alte probleme 
importante de marketing. De aceea, ca şi în cazul 
afacerilor imobiliare, afacerea aceasta nu se adre- 
sează novicilor. Dacă aveţi însă bani de investit 
şi dacă doriţi să deprindeţi aceste cunoştinţe, 
atunci răsplăţile pot fi extraordinare. Şi puteţi 
aplica amplificarea pentru a crea o sursă de bo- 
găţie serioasă. 

Dacă apreciaţi că acesta este un model de 
afaceri pe care v-ar plăcea să-l urmaţi, obţineţi mai 
întâi instruirea necesară. Pe site-ul Web al cărţii de 
faţă am pus şi link-uri în acest scop. 

Modelul de afaceri nr. 3: Network marketing 
sau marketing în rețea (multilevel) 

Îmi plac afacerile imobiliare şi vreau să creez 
un portofoliu uriaş. Graţie lor, am obţinut profituri 
enorme în perioade foarte scurte de timp. În acelaşi 
timp, îmi place să fiu gestionar de informaţii. Am 
câştigat milioane din aşa ceva şi stilul de viaţă care 
caracterizează această afacere este perfect pentru 
mine. Totuşi al treilea model de afacere este cel pe 
care îl prefer şi pe care îl recomand tuturor. 

Network marketingul sau marketingul în re- 
tea (ori multilevel marketing — MLM) este ultimul 
bastion rămas liber în sistemul iniţiativei libere prin 
care o persoană obişnuită — fără o investiţie mare, 
fără experienţă vastă sau fără prea multă edu- 
caţie — poate încă să creeze bogăţie. Mulţi oameni 
fără facultate, fără moşteniri de familie sau fără 
legături suspuse au clădit averi în network marke- 
ting (inclusiv eu). 

Imaginaţi-vă că locuiţi în casa pe care aţi visat-o 
dintotdeauna, că şofaţi automobilele pe care le-aţi 
visat şi că duceţi stilul de viaţă pe care l-aţi visat. 
Că petreceţi ore minunate alături de persoane care 
adaugă calitate vieţii dumneavoastră. Că întreprin- 
deţi acţiuni importante şi că vă sporiţi averea în 
timp ce-i ajutaţi pe alţii să-şi atingă propriile visuri. 
Aşa ceva a devenit o realitate pentru multe per- 
soane ce şi-au clădit o afacere de network marke- 
ting care se desfăşoară de acasă. 

În aproximativ 10-12 ore/săptămână, puteţi 
construi o afacere lucrativă din dormitorul sau bu- 
cătăria apartamentului dumneavoastră. Vă puteţi 

alege orele între care să lucraţi şi oamenii cu care 
să lucraţi, ceea ce este perfect pentru aceia care 
trebuie să jongleze cu programele celorlalţi membri 
ai familiei şi cu alte obligaţii personale. 

Aveţi avantaje importante în privinţa impo- 
zitelor şi căpătaţi de asemenea ocazia de a călători 
spre destinaţii incitante şi plăcute. Venitul potenţial 
este nelimitat şi, încă şi mai bine, puteţi câştiga 
venit rezidual, care este cel mai grozav dintre toate. 

Clădirea afacerii vă va plăcea, deoarece îi veţi 
ajuta şi pe alţii să-şi construiască succesul. Vă veţi 
alege cu independenţă şi răsplata de a vă fi pro- 
priul patron, însă în acelaşi timp veţi avea înapoia 
dumneavoastră instruirea, resursele şi susținerea 
pe care le oferă structura unei corporaţii majore. 
Este ca şi cum aţi deţine o franciză, dar fără a 
trebui să plătiţi importantul ei avans iniţial şi per- 
manentele taxe anuale pentru autorizarea uti- 
lizării. Şi în timp ce majoritatea populaţiei se 
confruntă cu probleme financiare, afacerea dum- 
neavoastră este aţintită spre oportunităţi de creş- 
tere pe termen lung. 

Doresc să precizez: nu vorbesc despre jocuri 
piramidale, lanţuri de scrisori sau scheme Ponzi. 
Asemenea escrocherii de genul „îmbogăţiţi-vă 
rapid” există de mii de ani şi probabil că vor mai 
dăinui alte mii de ani. Vă prezint aici un model de 
afacere puternic şi dovedit de network marketing. 

Network marketingul a început practic la 
sfârşitul anilor “50, prin companiile de pionierat 
Shaklee şi Amway. Evoluția lor a fost continuată 
de alte companii ca Nu Skin, Herbalife, AVON, 

Melaleuca, Agel şi Mary Kay. În ultimii 20 de ani, 
domeniul s-a dezvoltat continuu, ba chiar a crescut 
cu 91% în ultimul deceniu. 

În prezent, domeniul de network marke- 
ting / vânzări directe acoperă întreg globul, este 
practicat în peste 100 de ţări şi continuă să crească. 
La el participă cincizeci şi trei de milioane de 
oameni, care vor produce venituri estimate anul 
acesta (2006) la 100 de miliarde de dolari în toată 
lumea -— dintre care 30 de miliarde numai în SUA. 
Este atunci de mirare faptul că investitori ca 
Warren Buffett şi companii ca Virgin, Remington 
Industries, Sara Lee şi Time Warner cumpără 
companii de vânzări directe / network marketing? 

Ba chiar compania de tip holding a lui Buffett, 
Berkshire Hathaway, deţine acum trei companii de 
vânzări directe. lar Buffett a declarat: „Raportând 
dolar la dolar, este cea mai bună investiţie pe care 
am făcut-o vreodată“. Revista Fortune a denumit 
domeniul: „secretul cel mai bine păzit din lumea 
afacerilor”. 

Buffett şi Fortune nu sunt singuri. Robert 
Kiyosaki, autorul seriei Tată bogat, tată sărac”, este 
alt campion al domeniului. El afirmă că afacerea 
„oferă oamenilor oportunitatea, cu risc redus şi an- 
gajare financiară mică, de a-şi clădi propriul capital 
generator de venit şi de a dobândi averi mari“. 

Alt scriitor care laudă beneficiile network mar- 
ketingului este David Bach, autorul bestsellerului 


* Ed. Curtea Veche, 2007. (n.trad.) 

Milionarul automat (The Automatic Millionaire). 
În cea mai recentă carte a sa, Începeţi târziu, terminaţi 
bogat (Start Late, Finish Rich), el oferă 13 motive 
pentru care să vă alăturaţi domeniului: 
1. În clipa în care vă alăturaţi unei companii de 
vânzări directe, aţi şi început afacerea. 
2. Nu trebuie să reinventaţi apa caldă. 
3. Nu trebuie să faceţi totul singur. 
4. Veţi fi silit să vă extindeţi. 
5. Veţi găsi mentori şi experţi. 
6. Puteţi crea venit pasiv. 
7. Vă puteţi face un cerc nou de prieteni. 
8. Nu trebuie să ieşiţi la pensie. 
9. Puteţi ajuta alţi oameni. 
10. Vă stabiliţi singur programul de lucru. 
11. Vi se reduc impozitele! 
12. Începerea afacerii costă mai puţin decât oricare 
alta. 
13. Este o afacere de familie. 

Celebrul economist Paul Zane Pilzer susţine de 
asemenea network marketingul în cartea sa cea mai 
recentă, Următorii milionari (The Next Millionaires). 
El prognozează că în următorul deceniu în Statele 
Unite vor apărea 10 milioane de noi milionari şi 
prezice că mulţi dintre ei vor fi creaţi prin network 
marketing. 

Ca şi în cazul celorlalte două modele de afaceri, 
aveţi nevoie de o instruire. Dar în network mar- 
keting, aveţi deasupra dumneavoastră un şir întreg 

de sponsori care au interesul legitim ca afacerea să 
vă crească. Ei sunt încântați să vă instruiască în 
mod gratuit. lar investiţia este ridicol de mică, în 
timp ce creşterea în valoare este extraordinară. 

Unul dintre modurile garantate prin care să 
creaţi bogăţie este să vă situaţi în linia întâi a noilor 
tendinţe puternice. Atât network marketingul, cât 
şi opţiunea muncii de acasă cunosc în prezent o 
creştere spectaculoasă. Nu contează dacă aveţi 
patru diplome universitare sau dacă n-aţi izbutit să 
terminaţi liceul. Cu network marketing puteţi cons- 
trui o maşinărie automată de venituri reziduale. 

Susţin acest model de afacere prin comparaţie 
cu celelalte două din mai multe motive impor- 
tante. În primul rând, el oferă un nivel mai scăzut 
de costuri de intrare pe piaţă. Pentru 1.000 sau 
1.500 de dolari puteţi achiziţiona o afacere complet 
dezvoltată care poate produce fluxuri serioase de 
lichidităţi. În al doilea rând, curba de învăţare este 
parcursă mult mai rapid şi aveţi parte de oameni 
care doresc realmente să vă instruiască şi care sunt 
recompensaţi pentru aceasta (pe când în alte mo- 
dele de afaceri, practic vă confruntaţi cu un grup 
de concurenţi care sunt gata să vă înfulece). 


Amplificaţi-vă amplificarea... 

Daţi-mi voie să vă spun ce puteţi face pentru a 
vă accelera realmente serios acumularea de bogăţie 
şi prosperitate. Începeţi o afacere de network mar- 
keting şi creaţi o maşinărie puternică de lichidităţi 
reziduale. După aceea, investiţi lunar o parte din 
lichidităţile acelea în finanţarea unei afaceri de 


154 De ce să fii FRAIER, BOLNAV ŞI FALIT... 


gestionar de informaţii şi utilizaţi o parte din veni- 
turile obţinute pentru a achiziţiona proprietăţi 
imobiliare. Folosiţi prima afacere pentru a crea flux 
de lichidităţi şi pe celelalte două pentru a pune la 
treabă fluxul respectiv. Practic amplificaţi amplifi- 
carea. Puneţi la muncă cel mai mare secret al 
prosperității şi o faceţi în mod exponențial! 

După ce v-am prezentat moduri de creare a 
bogăției, trebuie să discutăm despre felul în care s-o 
protejaţi de forţele doritoare să v-o smulgă. Vom 
explora virtuțile egoismului... 


Capitolul 9 


MERITELE EGOISMULUI 


XX k 
Nevoia de egoism luminat 


xk >k 


Camera este umplută de sunetele line şi sen- 
zuale ale muzicii dumneavoastră favorite. Lumâ- 
nările oferă o lumină plăcută şi aroma dulce a 
parfumului pe care l-aţi ales înmiresmează discret 
aerul. Păşiţi în apa perfectă, care abureşte uşor, şi 
vă cufundaţi în cada cea nouă. Rămâneţi nemişcat 
câteva clipe, îngăduindu-i corpului să se aco- 
modeze cu căldura, după care întindeţi braţul şi 
acţionaţi un comutator. Bule se ridică în jurul 
dumneavoastră, când jeturile învie, zumzăind. 

Jeturile de apă vă masează articulațiile du- 
reroase, transformând toate încordările de peste 
zi în amintiri îndepărtate. Suspinaţi - o eliberare 
profundă şi prelungă de plăcere, pe măsură ce 
terminaţiile nervoase vi se relaxează în uitare 
odihnitoare. Surâdeţi încetişor şi închideţi ochii, 
lăsând aburii şi căldura să vă învăluie. Telefonul 
este decuplat, aşa că nu veţi fi deranjat de nimeni. 
Seara vă aparţine pe deplin — sfârşitul perfect al 
unei zile care vă răsplăteşte cu satisfacţii superbe. 


156 De ce să fil FRAIER, BOLNAV ŞI FALIT... 


Nu-i aşa că-i delicios şi absolut minunat să fim 
egoişti? 

De fapt, dacă sunteţi ca majoritatea oamenilor, 
simplul gând de a săvârşi ceva egoist vă declan- 
şează sentimente de vinovăţie. Totuşi, egoismul 
este privilegiul dumneavoastră moral. 

Nu de aceea aţi decuplat telefonul — pentru ca 
să nu vă poată deranja nimeni? Să nu vă sune 
mama, deranjându-vă cu poveşti despre membrii 
asociaţiei ei de locatari, să nu-l auziţi pe amicul 
Nick rugându-vă să-l ajutaţi cu mutatul, nici pe 
Julia care doreşte să fie dusă la aeroport sau pe 
amicii care ar vrea să vadă meciul la noul dum- 
neavoastră televizor plat de înaltă definiţie. 

Dacă ne simţim atât de bine când suntem 
egoişti, atunci de ce simplul cuvânt în sine ne face 
să roşim de vinovăţie? Ayn Rand a scris o carte inti- 
tulată Virtutea egoismului (The Virtue of Selfishness). 
Când a fost întrebată de ce a ales să folosească un 
cuvânt care sună ameninţător pentru atât de multă 
lume, ea a replicat: „Exact din motivul pentru care 
vă este frică de el”. 

Ca şi Rand, eu utilizez cuvântul egoism pentru 
a descrie virtuţi ale caracterului uman. In dic- 
ționare, egoismul este definit în general ca „preo- 
cuparea faţă de interesele personale, fără a ţine 
seamă de alţii“. Asta înseamnă că, indiferent de ce 
ar crede alţii, vă puncţi propria persoană pe locul 
întâi. Observaţi că în definiție nu sunt implicate 
noţiuni de „bine“ sau „rău“. „Fără a ţine seamă 
de alţii” nu înscamnă că le faceţi rău altora, ci 
pur şi simplu că sunteţi îndeajuns de sensibil 

şi echilibrat pentru a vă ocupa mai întâi de pro- 
priile dumneavoastră nevoi. 

Bineînţeles, majoritatea societăţii, a turmei, nu 
ar dori să gândiţi aşa. Vi se spune că imperativul 
dumneavoastră moral este de a pune interesele 
celor mulţi mai presus de interesele unuia singur şi 
că ar trebui să vă sacrificați pentru binele superior. 

Ideea aceasta este foarte periculoasă pentru respectul 
de sine şi pentru viața dumneavoastră. Dacă renunţaţi 
la fericirea personală pentru binele altora, indi- 
ferent dacă respectivii vă sunt sau nu cunoscuţi, vă 
confirmaţi, dumneavoastră şi altora, că sunteţi 
mărunt şi neînsemnat chiar pentru propriii dum- 
neavoastră ochi. Faptul că vă subjugaţi altora pro- 
pria fericire este de fapt o acţiune antiumană, care 
vă afectează la nivel mental. 

Supravieţuirea şi căutarea fericirii trebuie să for- 
meze fundaţia sistemului dumneavoastră de valori — să 
vă concepeţi viaţa potrivit propriilor dumnea- 
voastră mijloace, cu propriile dumneavoastră stan- 
darde şi pentru propria dumneavoastră satisfacţie. 
Orice este mai prejos de aceste criterii vă este 
dăunător. Şi orice este dăunător individului este, 
de fapt, dăunător societăţii ca un tot. 

Să nu credeţi însă că societatea este într-atât de 
inteligentă încât să înţeleagă asta. Nu este! Turma 
va continua să susţină că nevoile individului 
trebuie'să treacă pe planul al doilea faţă de nevoile 
celor mulţi. Ea vă va spune că este responsabilitatea 
dumneavoastră să aveţi grijă de cei mai puţin 
norocoşi. Pare îndeajuns de inocent, nu-i aşa? 
Să examinăm însă situaţia mai îndeaproape... 

Într-o sâmbătă pe când stropeaţi peluza, o 
maşină s-a oprit în faţa casei şi l-aţi recunoscul lu 
volan pe vechiul dumneavoastră prieten Eddie. Ii] 
vă povesteşte că tocmai şi-a pierdut slujba, soţia l-a 
dat afară din casă şi nu ştia încotro să se îndrepte. 

Eddie pare să fie întotdeauna în mijlocul unei 
crize şi acesta este motivul principal pentru care 
n-aţi vorbit cu el o vreme. Vă este totuşi milă de el 
şi-l invitaţi să rămână peste noapte. În ziua urmă- 
toare, Eddie vă întreabă dacă v-ar deranja să mai 
rămână încă două nopţi, până va putea găsi un 
apartament şi vă asigură că are deja o slujbă aran- 
jată. Sunteţi niţel nemulţumit, totuşi acceptaţi. În 
timpul săptămânii, slujba „aranjată“ cade şi, deşi 
vă pare rău pentru Eddie, observați că nu se stră- 
duieşte prea mult să-şi caute alta. 

Trece săptămâna, mai trece încă una şi în 
curând ajungeţi să detestaţi să vă întoarceţi acasă 
după orele de serviciu. Simţiţi că locuinţa nu vă 
mai aparţine. Urâţi poziţia în care vă aflaţi, dar în 
acelaşi timp vă simţiţi vinovat pentru că sunteţi atât 
de egoist. La urma urmelor, omul nu are unde să se 
ducă. Apoi intraţi în casă şi-l găsiţi iarăşi pe Eddie 
tolănit în living, bându-vă berea şi uitându-se la 
televizorul dumneavoastră... 

Stop-cadru. Aş putea continua, însă aţi înţeles 
ideea. Care-i situaţia aparentă? 

Mentalitatea de turmă spune că bietul Eddie 
trece pur şi simplu printr-o pasă proastă şi pentru 
că vă este prieten, este de datoria dumneavoastră 
să-l ajutaţi. Dumneavoastră aţi avut noroc, în timp 
ce Eddie are ghinion. Uite — locuiţi într-o casă mare 

şi frumoasă, cu o curte amenajată de un grădinar 
peisagist, în timp ce el nu are absolut nimic. Nu 
numai că este şomer, dar acum i s-a stricat şi ma- 
şina şi nu are bani de reparaţii. Nu-şi poate cum- 
păra o maşină nouă, fiindcă banca nu i-ar aproba 
creditul. Aşa cum spune chiar Eddie: „Ăştia îm- 
prumută bani numai cui care n-are nevoie de ei”. 

El are greutăţi în a obţine o slujbă, fiindcă tre- 
buie să fie plătit cash, întrucât creditorii îl asal- 
tează şi i-ar popri cecul de salariu. În acelaşi timp, 
prima lui soţie îi face mizerii pentru neplata pen- 
siei alimentare. 

Adevărul este că dumneavoastră aveţi nişte 
mici economii. Aveţi o maşină şi o casă. Aveţi o 
slujbă bună şi vinerea asta veţi încasa salariul. 
Eddie n-are niciun ban pe numele lui. El are nevoie 
de bani. Dumneavoastră n-aveţi nevoie. Şi pro- 
babil că vă simţiţi vinovat fiindcă aveţi atât de 
multe, pe când Eddie are atât de puţine. 

Este exact atitudinea pe care se bizuie profitori 
ca Eddie pentru a beneficia de pe urma dumnea- 
voastră - vă folosesc sentimentul de vinovăţie 
pentru a vă manipula. Să privim totuşi mai în pro- 
funzime. 

Acum cinci ani, dumneavoastră şi cu Eddie 
aţi fost colegi de serviciu. În fiecare zi, el pleca 
de la birou la ora cinci fix. „Ni se plăteşte un sa- 
lariu“, spunea, „şi nu ni se dă nimic în plus dacă 
stăm peste program.“ Dumneavoastră aţi rămas 
oricum de multe ori peste program, fiindcă erau 
proiecte de terminat şi doreaţi ca dimineaţa să 
aveţi biroul curat. 

Când apăreau proiecte suplimentare, dumnea 
voastră vă ofereaţi voluntar pentru ele. Eddie vA 
spunea că eraţi un fraier dacă procedaţi aşa. Când 
a sosit timpul pentru promovări şi măriri de su: 
lariu, dumneavoastră le-aţi căpătat. Eddie a plecat 
după un an, fiindcă şefii erau „meschini şi făceau 
favoritisme”. 

În fiecare lună, aţi economisit nişte bani pentru 
a vă cumpăra o casă. Eddie n-a putut face asta, 
fiindcă el „nu câştiga destul”. Priorităţile lui erau 
viaţa de noapte în cluburi, ţigările, cumpărarea 
unui televizor cu ecran plat, cablul TV şi celelalte 
„necesităţi“ ale vieţii. 

Dumneavoastră v-aţi lipsit de cablu TV pentru 
a pune cei 30 de dolari suplimentari în planul de 
pensii. În loc să plătiţi 10 dolari ca să vedeţi un film 
la premieră, obişnuiaţi să plătiţi doar trei dolari 
pentru a închiria ceva mai târziu videocaseta. Nu 
aţi cumpărat un videorecorder digital, pentru că aţi 
considerat că era mai bine să puneţi banii în contul 
de economii. Aţi trăit cu mai puţin decât câştigaţi şi 
aţi investit diferenţa în viitorul dumneavoastră. 

Turma vă va spune din nou că „bietul Eddie nu 
are şi el parte de noroc”. În realitate, toate loviturile 
recepționate de el sunt autoprovocate. Situaţia în 
care se găseşte acum este rezultatul a mii de alegeri 
mărunte pe care le face zilnic. 

Eddie cheltuia zilnic opt dolari pentru ţigări, 
fiindcă „blestematele de companii de tutun m-au 
făcut dependent“. De două ori pe săptămână, 
cumpăra o cutie cu 12 sticle de bere, pentru că 
„trebuia să se relaxeze”. Motivul pentru care fosta 

soție îl urmăreşte este faptul că nu i-a plătit de doi 
ani pensia alimentară. Motivul pentru care banca 
nu-i acordă credit pentru o maşină nouă este faptul 
că împotriva lui există o decizie judecătorească 
pentru împrumuturile pe care le-a făcut în 
studenție şi pe care nu le-a mai achitat după ce-a 
abandonat facultatea. 

Dintotdeauna el a cheltuit mereu mai mult 
decât câştiga, iar acum, când se confruntă cu nişte 
piedici, nu are resurse la care să apeleze. De aceea 
îşi dezvoltă o mentalitate de îndreptăţire. Rolul de 
victimă pe care-l joacă îi determină pe alţii să se 
simtă vinovaţi şi astfel ei îl scot mereu din dezas- 
trele succesive. Eddie învaţă cum să-şi manipuleze 
tragediile pentru a obţine un efect maxim. 

Bineînţeles, în tot acest timp el este proprietarul 
victimizării; Eddie îşi programează mintea sub- 
conştientă pentru a atrage şi mai multă dramă, mai 
multă tragedie, mai multe necazuri. El a învăţat că 
poate să ignore legile universale şi să-şi trăiască 
clipa, pentru că întotdeauna va exista cineva care 
să-l salveze de la plătirea preţului. De aceea, con- 
tinuă să evolueze într-un nesfârşit ciclu de victimă, 
fiind permanent concediat, abandonat şi nedrep- 
tăţit... şi folosindu-se întruna de alţii pentru ca 
aceştia să-l împiedice să-şi asume responsabilitatea. 

Care este atunci acţiunea corectă? Ar trebui 
să-t ajutaţi? Poate că da. Înainte însă de a aborda 
această problemă, să vedem ce se va întâmpla 
oricum. 

Sistemul social actual este gata să-l prindă pe 
Eddie în plasa lui de siguranţă. Guvernul îl va 

hrăni, îl va îmbrăca şi-i va asigura un adăpost. Va 
găsi posturi vacante pentru el, va aranja interviuri, 
ba chiar îi va oferi instruire. Guvernul are zeci de 
programe sociale pentru nenumărate cazuri şi le 
poate finanța pe toate, fiindcă vă sileşte să con 
tribuiţi din salariul dumneavoastră lunar. Dacă 
refuzaţi, vă va trimite la închisoare. 

Dar dacă, în loc să vă plătiţi taxele către guvern 
în ziua de salariu, lucrurile s-ar desfăşura în felul 
următor: vă primiţi banii şi, în funcţie de ţara în 
care trăiţi, opriţi 35%, 58%, poate chiar 62% din 
salariul dumneavoastră, cât ar reprezenta în mod 
normal impozitul pe venit, suiţi în maşină şi porniţi 
spre locuinţa lui Eddie. Eddie este pe verandă, 
sorbind dintr-o bere, şi vă priveşte nemulțumit 
când vă apropiaţi. Coborând entuziast din auto- 
mobil, vă apropiaţi de el cu banii în mână. 

— Salut, Eddie! îi spuneţi. Am zis să trec pe la 
tine, în drum spre casă, cu banii ăştia. Poftim: încă 
o lună de hrană, îmbrăcăminte, asigurare medicală 
şi stomatologică şi divertisment. Şi pentru că luna 
trecută mi s-a mărit salariul, am adăugat şi ceva în 
plus pentru pensia ta. Bun, văd că eşti cam... 
ocupat, aşa că... pot să te mai ajut cu ceva? Nu? 
Bine, atunci plec, am o grămadă de hârtii pe care 
trebuie să le termin până la noapte! O seară plăcută, 
Eddie! Ia-o-ncet şi ne vedem luna viitoare! 

Aţi fi vreodată de acord cu aşa ceva? Păi, în 
realitate, asta şi faceţi, deoarece acesta este felul în 
care funcţionează sistemul de impozitare guver- 
namental. În prezent, el este astfel reglementat, 

încât persoanele productive sunt penalizate şi cele 
neproductive sunt recompensate. 

Rezultatul final al acestui sistem disfuncţional 
este că afectează ambele părţi: atât pe oamenii care 
sunt siliţi să aibă grijă de alţii, cât şi pe cei care 
recepționează actele de caritate. Evident, mema 
prevalentă care-i infectează pe cei mai mulţi este 
cea a pedepsirii bogaţilor, considerând că aceştia 
şi-au creat averile pe spinarea săracilor. Nu este 
însă vorba decât despre o altă propagandă mize- 
rabilă, concepută să vă facă să vă simţiţi vinovat 
pentru succesul dumneavoastră, iar vinovăția să vă 
poată fi utilizată pentru a vă manipula. 

Faptul că vă sacrificați pe dumneavoastră şi 
valorile dumneavoastră pentru alţii, indiferent 
dacă motivaţia este de a câştiga un sentiment de 
satisfacţie morală sau de a scăpa de un sentiment 
de vinovăţie, vă slăbeşte fermitatea. Încrederea în 
sine se reduce, vă puneţi sub semnul întrebării 
propria valoare şi sfârşiţi prin a vă simţi vinovat 
dacă întreprindeţi orice acţiune prin care vă îngrijiţi 
de propria persoană. 

Discutam recent la telefon cu un prieten care 
este managerul general al unui restaurant. Tocmai 
concediase un chelner care lucra de nouă ani în 
restaurantul acela. Chelnerul trebuia să se prezinte 
la jucru duminică dimineaţă la ora 6. A telefonat la 
5:50, pentru a anunţa că era bolnav. Ar fi trebuit 
să vină la lucru luni dimineaţă la ora 7. Nu a venit 
şi nici n-a telefonat. A apărut la şedinţa de perso- 
nal de marţi şi s-a comportat nerespectuos. A de- 
venit clar că reîncepuse să consume droguri. De 

aceea prietenul meu l-a concediat, deşi se cunoş- 
teau de atâta vreme. 

Mulţi oameni ar comenta că a fost o acţiune 
crudă, insensibilă. Nimic mai departe de adevăr. 
Deşi prietenul meu n-a fost deloc încântat să-l 
concedieze pe chelnerul acela, a manifestat genul 
de dragoste fără compromisuri care are cele mai 
mari şanse de a determina un individ să-şi schimbe 
viaţa. Dacă i-ar fi acceptat comportamentul dis- 
funcţional, n-ar fi făcut decât să-i îngăduie să 
continue cu el, ba chiar să-l înrăutăţească progresiv. 

Să luăm de pildă cazul unui om de afaceri care 
păstrează o angajată jalnică, pentru că-i este milă de 
ea. Nu are inima s-o concedieze, fiindcă viaţa ei este 
o mizerie. Mara îi este alcoolică, bărbatul în puş- 
cărie — sau altă variantă — , aşa că omul de afaceri îi 
îngăduie comportamentul autodistructiv şi stilul de 
viaţă, păstrând-o în serviciu. În acelaşi timp însă, 
prin faptul că o păstrează — împotriva judecății sale 
raţionale, dar pentru aşa-zisul bine moral — , ceilalţi 
angajaţi ai lui trebuie să compenseze munca femeii. 
Ei încep să se simtă furioşi şi ranchiunoşi. Eficienţa 
are de suferit în toată compania. Până şi angajaţii 
zeloşi încep să nu mai depună toate eforturile, 
fiindcă văd că nu sunt nici trataţi cu respect, nici 
răsplătiți proporţional cu activitatea lor. Service-ul 
clientelei intră în declin şi vânzările încep să scadă. 
De acum sunt amenințate slujbele tuturor. 

Să presupunem însă că omul de afaceri ar acţiona 
în mod diferit, egoist, pentru binele lui şi al com- 
paniei [il o cheamă pe angajata cu probleme în biroul 
său şi, după ce i explică motivele, o concediază. 

Acesta ar putea fi şocul necesar pentru ca 
angajata să-şi reevalueze viaţa şi comportamentul. 
Ea va căuta o slujbă mai adecvată îndemânărilor 
personale, pe care s-o poată îndeplini mai bine. Sau 
va repeta aceeaşi evoluţie submediocră şi, să 
sperăm, va fi concediată din nou, astfel că va 
beneficia de o altă ocazie să înveţe lecţia necesară. 
Tot atât de important este faptul că omul de afaceri 
va avea o companie care de această dată nu mai 
este ameninţată şi o echipă mulţumită. 

La fel de distructivă este soţia care acceptă abu- 
zurile soţului ei, care o supune unui torent per- 
manent de teroare fizică şi emoţională. Ea îşi 
petrece toată viaţa călcând în vârful picioarelor, 
temându-se să-l înfrunte. În felul acesta, nu-i face 
lui nicio favoare. Ambii sfârşesc prin a duce vieţi 
mizerabile. 

Imaginaţi-vă însă că ea ar fi fost fermă în de- 
cizii, ar fi avut încredere în propriile ei valori şi ar 
fi plecat după primul act de abuz. În mod egoist, 
s-ar fi salvat pe sine de la o viaţă de disperare, în 
loc să trăiască sub forma unui animal de sacrificiu 
aflat la mila unui monstru. 

Într-o societate liberă, în care nevoile indi- 
viduale se situează pe primul loc, oamenii sunt 
eliberaţi de vinovăţii şi anxietăţi. Sacrificiul de sine 
înseamnă mai mult decât originea părerilor proaste 
despre sine; el se opune liberei iniţiative şi, prin 
urmare, este împotriva umanităţii. Când energia 
persoanelor productive este suptă de turma de 
paraziți, ce'stimulente mai există pentru a rămâne 
productiv? 

Toţi cetăţenii integri ar trebui să-şi câştige tra 
iul în schimbul liber şi reciproc de valori cu ceilalţi. 
Aceasta Înseamnă că nu există gratuităţi. Nu poale 
exista niciun fel de mândrie în a primi ceva ne- 
meritat. 

Prietenul meu Stuart Goldsmith a tratat subicec- 
tul acesta într-un buletin informativ pe care l-a 
postat pe Internet. El m-a inspirat să scriu urmă- 
torul scenariu: 


Ne aflăm împreună într-un avion care zboară spre 
Bali, cu ocazia unei excursii Mastermind, când avionul 
se prăbuşeşte în ocean în urma unei furtuni foarte 
violente. Deoarece ne abătusem de la ruta de zbor şi 
instrumentele încetaseră să mai funcţioneze, salvatorii 
care ne caută nu ştiu unde suntem şi presupun că 
am pierit. 

Din fericire, au supravieţuit toţi pasagerii cursei, 
adică vreo 20 de familii. Suim în bărcile de salvare şi 
vâslim până la o insulă nelocuită. Fiind atât de izolaţi şi 
complet expuşi elementelor naturii, începem repede să 
construim adăposturi şi colibe din palmierii şi bambuşii 
numeroşi care cresc pe insulă. Căutăm o sursă de apă 
dulce şi găsim un izvor aflat la jumătatea versantului 
unui munte, la 30 de minute de mers pe jos de locul unde 
ne-am stabilit „tabăra“. 

În ocean trăiesc crabi, peşti, scoici şi midii, iar insula 
abundă în palmieri şi pomi fructiferi, aşa că hrana nu ne 
lipseşte, dacă dăm dovadă de nițică ingeniozitate şi 
îndemânare. După pescuit şi cules de fructe, după 
consolidarea colibelor, aprinderea focului şi prepararea 
mâncării — după ce avem grijă de nevoile pentru supra- 

vieţuirea zilnică a familiilor noastre — , ne prăbuşim 
seara epuizați în paturile improvizate. 

Fiind un grup mic, descoperim repede că lucrând în 
colectiv putem fi ceva mai eficienţi. De aceea începem să 
stabilim înțelegeri. Eu o să aduc apa şi lemnele de foc 
pentru familia mea şi a ta azi, dacă tu îmi vei repara 
acoperişul colibei. lar mâine, în timp ce eu îmi voi petrece 
ziua săpând după scoici şi culegând nuci de cocos pentru 
familiile noastre, tu poţi să te ocupi de aprovizionarea cu 
apă şi lemne de foc. 

În felul acesta viaţa se îmbunătăţeşte, totuşi ma- 
joritatea continuă să-şi dedice aproape tot timpul 
nevoilor de supraviețuire zilnică. Într-o zi, pe când zăceţi 
complet epuizat după ce aţi lunecat din nou pe panta 
lungă de 30 de metri care suie la izvor, aveți o idee 
sclipitoare. Ce-ar fi să construiți un sistem de conducte 
din țevi de bambus, cu care să aduceţi apa în tabără şi să 
scăpaţi astfel de transportul ei? 

Este o idee excelentă, exact genul de inovaţie care vă 
poate îmbunătăţi existenţa. Însă cum naiba veți avea 
timp pentru un proiect atât de uriaş, când aveți grijile 
hrănirii şi adăpostirii zilnice a familiei dumneavoastră? 
Decideţi să munciți mai mult. În timp ce toți dorm 
noaptea, dumneavoastră lucraţi două ore suplimentare, 
construindu-vă conducta. După săptămâni de eforturi 
teribile, terminaţi treaba. 

În seara respectivă, în jurul focului de tabără, 
îi chemaţi pe toți membrii taberei şi le propuneţi 
următoarele: 

— Vă petreceţi fiecare dimineaţă escaladând cu greu 
muntele pentru a aduce apă. Eu am proiectat şi am 
construit o conductă care aduce apa direct în sat. Sunt 

dispus să fac troc cu apa ei, în schimbul peştilor, nucilor 
de cocos, veşmintelor şi altor produse ale muncii voastre. 
Putem negocia, pentru un schimb cinstit de valori. Voi 
aveți de câştigat, fiindcă nu mai trebuie să petreceți zilnic 
o oră pentru a vă duce şi a vă întoarce de la izvor. Eu am 
de câştigat, fiindcă nu mai trebuie să petrec atâta timp 
pescuind, vânând şi culegând. Pentru voi este suficient să 
parcurgeţi cei câțiva metri de la coliba voastră la a mea şi 
să vă întoarceți cu apă proaspătă de izvor. 

În schimbul utilizării conductei dumneavoastră, 
toate familiile acceptă să vă ofere 30 de minute de muncă 
(culegând fructe, pescuind, făcându-vă masaj etc.), 
pentru care capătă acces nelimitat la apă şi câştigă astfel 
o oră pe zi. În acelaşi timp dumneavoastră primiţi tot ce 
aveți nevoie. Toţi au de câştigat, fiindcă această inovaţie 
v-a îngăduit să îmbunătăţiți standardul traiului pentru 
întregul sat. 

Motivația dumneavoastră a fost una egoistă, 
însă toată comunitatea a beneficiat de pe urma ei. 
Dumneavoastră ați fost creativ şi aţi depus eforturile 
suplimentare. Nu v-a fost uşor să transportați tulpinile 
de bambus pe munte, să le potriviţi şi să le etanşaţi, dar 
ați avut ideea şi aţi întreprins sacrificiile necesare 
aplicării ei. 

Ideea dumneavoastră se dovedeşte a fi atât de plină 
de succes, încât vă treziţi cu un surplus de lucruri pe 
care le primiţi în urma trocului. De aceea, decideţi să 
deschideţi o prăvălie „7-Opt“, care funcționează în 
fiecare seară între orele 19 şi 20. Faceţi troc cu lucrurile 
pe care le aveţi în exces, schimbându-le cu altele. În 
acelaşi timp continuaţi să căpătaţi multe lucruri de pe 
urma trocului cu apa. În scurt timp, construiți o anexă 

la colibă. Îi adăugați un living şi o verandă în spate. Pe 
viitor, ați putea să amenajaţi o piscină. Culegeţi roadele 
muncii şi inovatiilor dumneavoastră. 

Se poate observa că nimeni n-a fost silit să intre în 
acest schimb reciproc. Dacă oamenii nu doresc să vă 
ofere o jumătate de oră din timpul lor de muncă, ei pot 
continua să suie zilnic pe munte şi să-şi aducă apa. 
Desigur, nimeni nu procedează aşa, fiindcă ar fi o prostie 
— i-ar costa timp şi eforturi suplimentare. 

Inspirat de invenţia şi de inițiativa dumneavoastră, 
vecinul Fred decide să folosească timpul pe care l-a 
economisi! pentru că n-a mai trebuit să se ducă zilnic 
după apă şi să construiască o barcă dintr-un trunchi de 
copac scobit. Acum el poate naviga în apele adânci, unde 
trăiesc peştii mari. El improvizează un năvod din frunze 
de palmier şi prinde mai mulți peşti simultan, în loc să 
încerce să-i vâneze pe rând cu țepuşa pe cei puțini care 
ajung la mal. Fred are atât de mulţi peşti în plus cu care 
poate face troc, încât deschide „Pescăria lui Fred“, unde 
în fiecare vineri seară se poate mânca peşte fript. 

Peştele este delicios şi localul se transformă în 
principalul loc de atracţie săptămânal. Aglomerația este 
atât de mare, încât Fred o angajează pe doamna din 
coliba 6 să-l ajute la servit. După aceea îl angajează pe 
băiatul din coliba 11 să amestece băuturi din mango şi 
ananas. În scurt timp, 10 oameni din sat lucrează pentru 
el. Slujba aceasta de tip part-time le aduce câteva nuci de 
cocos în plus, pe care le pot folosi în trocurile cu alții, 
pentru a obţine bunurile şi serviciile de care au nevoie. 

Localul lui Fred merge atât de bine, încât el mai 
deschide unul în capătul celălalt al satului. Ca fondator 

al primului lanţ de restaurante de succes pe de insulă, el 
devine orator motivațional. Povestea succesului său „de 
la nimic, la bogăţie”, care este la îndemâna tuturor, 
inspiră milioane (bine, bine... Zeci!) de oameni din toată 
lumea (bine, bine... de pe toată insula!). 

Fred are acum atât de mult succes, încât poate să 
stea toată ziua fără să facă nimic. Împreună cu el pro- 
iectaţi un teren de golf, pentru a vă umple după-amiezile. 
El începe să cânte la tobe făcute din nuci de cocos, iar 
dumneavoastră obţineţi vopsele din fructe şi începeţi 
să pictaţi. Este începutul artelor pe mica dumneavoastră 
insulă. 

Sunteţi înconjurat de posibilităţi paradisiace. De- 
sigur, celelalte familii, care încă n-au creat inovaţii care 
să le economisească timpul, văd lucrurile niţel altfel... 

Oamenii aceia par să fi uitat că prin invențiile 
voastre voi doi le-aţi economisit ore de timp şi de muncă. 
Vă văd tolăniţi în hamacuri, în vreme ce ei scurmă 
după hrană. Devin invidioşi şi ranchiunoşi, fiindcă 
„nu-i corect“. 

Ei convoacă adunarea întregii aşezări şi decid să 
aleagă un guvern. Unul dintre nemulțumiți, Bud, 
candidează cu o platformă populistă „pentru oameni“ şi 
este ales în mod zdrobitor: 98 contra 2. Imediat, Bud in- 
troduce un sistem socialist „pentru binele celor mulţi”. 
Evident, el trebuie să se plătească pe sine şi de asemenea 
să angajeze inspectori pentru conducta de apă, funcțio- 
nari care să acorde permise de pescuit, îngrijitori care să 
măture noua primărie etc., aşa că se pun bazele unui 
sistem de impozitare a veniturilor. 

Locuitorii satului încep să murmure. Situaţia nu 
pare roză. Nu le place ideea de a plăti impozite. 

După aceea, noul primar anunță că toată lumea are 
dreptul la apă şi la peştii mari, aşa că va naționaliza 
conducta şi industria de pescuit. Guvernul vă confiscă 
conducta şi procedează la fel cu barca lui Fred. Acum 
sătenii încuviințează. Ei înțeleg că nu vor mai trebui să 
vă dea dumneavoastră şi lui Fred o parte din munca lor. 
Guvernul le va asigura bunurile respective. Nu-i mai 
deranjează să-şi plătească taxele, fiindcă îşi dau seama 
că astfel pot accede la pungile bogaților. 

Acesta este începutul sfârşitului... 

În acest scenariu, neinspiraţii insulari au „confiscat 
mijloacele de producție” în numele poporului. Dacă 
v-aţi fi împotrivit, ați fi fost închis sau executat ca 
„duşman al poporului”. Turma ar fi fost încântată, 
fiindcă acum beneficiază de acces gratuit la apă şi la 
barca de pescuit. (Bineînţeles, accesul nu-i gratuit, dar, 
în schimbul taxelor, oamenii capătă mai mult decât 
plătesc, aşa că nu le pasă.) 

Totuşi ce se va întâmpla în continuare? 

Kathy, care avea o idee pentru a folosi energia solară 
şi eoliană în vederea producerii curentului electric, s-ar 
gândi: „De ce să mă mai obosesc? “. Fernando, care avea 
o idee pentru un cojitor mecanic de nuci de cocos, ar 
putea gândi la fel. În mod firesc, ei ar conchide că munca 
suplimentară şi resursele pe care le-ar dedica inovaţiilor 
n-ar fi răsplătite niciodată, deoarece guvernul va 
confisca excesul creat de ei şi-l va redistribui leneşilor. 
Progresul şi inovațiile ar înceta. 

Nu s-ar descoperi niciodată tratamente pentru boli, 
n-ar fi create niciodată invenţii şi viaţa ar continua să fie 
o luptă primitivă pentru supravieţuire. De fapt, deoarece 
nu există nicio recompensă pentru gândirea liberă, 


172 De ce să fii FRAIER, BOLNAV ŞI FALIT... 


inovare sau iniţiativă, în cele din urmă micuța comu- 
nitate s-ar diminua şi ar dispărea, sau ar fi sfâşiată de 
conflicte interne. 


De ce v-am povestit toate astea? 

Nu pentru a discuta aspectele politice ale si- 
tuaţiei, oricât de fascinante ar putea fi ele. Am 
făcut-o pentru a vă ajuta să înţelegeţi că ne con- 
fruntăm cu o masă de oameni care doresc ceva 
gratuit... şi cu guvernele din toată lumea care sunt 
de acord să le ofere gratuităţile respective. Gu- 
vernul dumneavoastră doreşte şi are nevoie ca 
dumneavoastră să fiţi un robot-muncitor în colec- 
tivitate, care să susţină sistemul său de preluare a 
bogățiilor de la cei productivi şi de redistribuire a 
lor către cei neproductivi — ceea ce îi consolidează 
baza de putere. Acţiunea aceasta va fi însoţită de 
materiale de propagandă despre „binele superior” 
şi „responsabilitatea dumneavoastră de a avea grijă 
de cei mai puţin norocoşi“. 

Aşadar turma, religia organizată şi guvernul vă 
spun acum să fiţi altruist şi să vă îngrijiţi de alţii. 
lar dacă vă lăsaţi convins de prostia aceasta minci- 
noasă, veţi fi sortit unei vieţi de lipsuri, mizerii şi 
frustrări; de visuri nerealizate şi mulţumire cu o 
poziţie de mediocritate. 

Adoptarea sacrificiului de sine ca virtute per- 
mite altora să profite complet de dumneavoastră, 
iar comportamentul altruist, practicat suficient de 
mult timp, vă va distruge în cele din urmă. Nu 
aveţi niciun scop în viaţă — decât de a-i mulţumi pe 
alţii şi a le căuta aprobarea... pe care nu le-o puteţi 

câştiga decât renunțând la propria dumneavoastră 
fericire. Este o situaţie anormală, deformată şi 
disfuncţională, însă este exact ceea ce multe forţe 
vor încerca să vă programeze să faceţi. 

O ştiu prea bine. Timp de 30 de ani, am încercat 
să le fac plăcere altora, totuşi mentalitatea aceea 
mi-a fost spulberată când restaurantul mi-a fost 
poprit de autorităţile fiscale şi scos la licitaţie. Până 
atunci, încercasem mereu să menţin armonia. 
Doream ca angajaţii să ţină la mine. Ei însă nu aveau 
încredere în mine, fiindcă eram bogătaşul pentru 
care munceau. Evident, pe atunci eram departe de 
a fi bogat, dar din unghiul lor de vedere aşa păream. 

Ei doreau să le dau mai multe creşteri salariale 
şi beneficii. Le-am explicat în mod repetat că 
pierdeam bani. Ei mi-au răspuns că-mi puteam 
permite, fiindcă eram bogat. În plus, ei „aveau 
nevoie” să câştige mai mult. 

Între timp, coaliția de conduceri locală, statală 
şi federală insista că trebuia să plătesc impozite mai 
mari. Dacă însă aş fi achitat ce-mi cereau guver- 
nanţii, nu le-aş fi putut oferi mai mult angajaţilor. 
De aceea am recurs la banii datoraţi statului pentru 
a-mi plăti personalul. Şi ştiţi unde m-a adus asta... 

S-a întâmplat însă ceva interesant. După ce 
mi-am pierdut restaurantul şi am ajuns falit, foştii 
mei angajaţi - cei care nu mă plăcuseră şi nici 
n-avuseseră încredere în mine, pentru că pre- 
supuneau că sunt bogat — m-au plăcut în mod 
brusc şi au dobândit încredere în mine. Devenisem 
unul de-al lor, întrucât mă alăturasem fraternității 
victimelor. 

Situaţia aceea a reprezentat o lecţie foarte 
importantă. Le dădusem angajaţilor tot ce-mi 
rămăsese şi nu oprisem nimic pentru mine. Acu- 
mulasem datorii pe care nu le puteam achita nici în 
10 ani. Făcusem tot ce putusem pentru a avea grijă 
de aşa-zisul „bine superior“, însă când acţiunile 
mele m-au sărăcit complet, binele superior nu s-a 
ivit ca să mă scoată din neajuns. Angajaţii pentru 
care sacrificasem totul au plecat spre următorul 
ghişeu de încasare a tichetelor de masă. 

Am învăţat astfel pe propria mea piele, la 
modul cel mai neplăcut, că mai întâi trebuie să te 
îngrijeşti de nevoile tale personale. Şi pe măsură ce 
am învăţat mai multe despre prosperitate şi succes, 
am descoperit că trebuie să fii preocupat de 
interesul personal şi în acelaşi timp să te bazezi pe 
un obiectiv potrivit pentru tine. 

Totul începe de la valorile dumneavoastră 
fundamentale, deoarece ele impulsionează ac- 
țiunile pe care le întreprindeţi zilnic. lar acestea 
izvorăsc din scopul dumneavoastră central în viaţă 
— care vă spune imediat de ce membrii turmei 
rămân toată viaţa fraieri, bolnavi şi faliţi. 

Nu spun toate acestea cu intenţia de a fi rău- 
tăcios sau arogant, ci pur şi simplu pentru că asta-i 
realitatea. Cei mai mulţi oameni trec prin viaţă 
chinuiţi, doar reacţionând la evenimentele din jurul 
lor, fără să înţeleagă că ei ajută la crearea respec- 
tivelor evenimente. Precum o corabie zgâlţâită de 
furtună, ei se văd „îmbrânciţi“ de circumstanţe 
exterioare. Sunt aidoma unor obiecte mărunte 

supuse furiei universului, care n-au nicio putere de 
a controla forţele din jur. 

Cei mai mulţi oameni n-au nici pe departe 
sănătatea ideală. Ba chiar am putea estima că 90% 
din ei suferă de obezitate, de lipsă de energie, de o 
boală sau de o combinaţie a acestora. 

Majoritatea oamenilor nu sunt nici pe departe 
bogaţi. Afirmația poate părea o inepţie, în lumina 
prosperității care pare să existe în ţări dezvoltate ca 
SUA, ori altele din Europa, Asia etc. Şi nu există 
nicio îndoială că s-au înregistrat progrese în- 
semnate. Majoritatea celor consideraţi săraci în 
ţările respective nu numai că dispun de minimul 
necesar — hrană, adăpost şi îmbrăcăminte - , ci au 
de asemenea apă curentă şi canalizare, electricitate, 
servicii telefonice, încălzire, aer condiţionat şi, 
desigur, televiziune. 

Dar în vreme ce aceşti oameni sunt foarte 
bogaţi potrivit standardelor din Lumea a Treia, 
adevărul este că pe mulţi îi desparte de faliment o 
simplă internare în spital sau două săptămâni de 
concediu fără plată. Nivelul datoriilor personale 
n-a fost niciodată mai ridicat, iar cel al economiilor 
personale n-a fost niciodată mai scăzut. Oamenii 
aceştia lasă impresia că sunt prosperi, dar în rea- 
litate sunt faliţi. 

Şi în felul acesta ajungem la a treia problemă: 
prostia. Simplul fapt că cei mai mulţi oameni 
rămân toată viaţa bolnavi şi faliţi ne anunţă că ei 
nu sunt nişte minţi luminate. 

Pentru a prezenta întregul adevăr, trebuie să vă 
mărturisesc că de fapt nu sunt chiar atât de 

insensibil pe cât las impresia. Nu mă încântă că 
oamenii aceia duc o astfel de viaţă. Şi chiar dacă 
sunt de acord că mulţi s-au născut ca victime ale 
unor circumstanţe nefavorabile, nu cred că ei 
trebuie să rămână aşa. 

Eu însumi m-am născut fraier, bolnav şi falit şi 
am trăit mult timp în realitatea respectivă. Dar în 
cele din urmă am reuşit să mă ridic deasupra ei, şi 
cred că oricine poate să facă la fel. De aceea am scris 
cartea aceasta şi de aceea mă implic în acţiunile pe 
care le desfăşor. Doresc ca oamenii să-şi însuşească 
prosperitatea care este dreptul lor prin naştere. 

În multe locuri din cartea aceasta îi numesc pe 
oameni „fraieri“, dar de fapt nu-i decât o strategie 
de marketing. Ea oferă mass-mediei posibilitatea 
de a înfiera ceva controversat şi astfel mesajul meu 
va ajunge în cele din urmă la milioane de oameni 
care au nevoie să-l audă. 

Cei mai mulţi oameni nu sunt fraieri. Ei pur şi 
simplu nu ştiu ce le este disponibil, la fel cum n-am 
ştiut nici eu atâţia ani. Doresc ca dumneavoastră şi 
ei să simţiţi gustul unei vieţi de sănătate, abun- 
denţă şi stimulare intelectuală. Să aşteptaţi fiecare 
zi cu nerăbdare, pasiune şi fericire. 

Pentru aceasta însă, poate fi necesar să între- 
prindeţi o schimbare radicală în mentalitatea, 
credinţele şi opinia dumneavoastră despre viaţă. 
Poate fi necesar să vă găsiţi pentru prima dată un 
ţel în viaţă, ori să-l înlocuiţi pe cel pe care-l aveţi 
acum. Şi mai poate însemna că va trebui să vă 
modificaţi radical imaginea pe care o aveţi despre 

dumneavoastră şi despre rolul pe care îl jucaţi în 
lume. Dacă sunteţi ca majoritatea oamenilor bol- 
navi, faliţi şi ignoranţi, atunci vă definiţi prin rolul 
dumneavoastră (soţ, inginer, cântăreţ în filar- 
monică etc.) şi vă vedeţi țelul ca fiind slujirea altora, 
contribuirea la binele superior sau îngrijirea celor 
din jur. 

lar asta este o nebunie! 

Dacă vă definiţi prin rolul dumneavoastră 
(soţia lui Ray, soţul lui Becky, director de resurse 
umane etc.), atunci nu aveţi identitate personală... 
ceea ce înseamnă că aveţi un respect scăzut faţă de 
sine şi o opinie modestă despre dumneavoastră. 

Şi dacă vedeţi că rolul dumneavoastră prin- 
cipal în viaţă este slujirea altora, probabil că sunteţi 
responsabil în mod direct pentru înfiinţarea a cel 
puţin trei filiale ale societăţii Co-dependenţii 
Anonimi. Vă spun cu toată convingerea că dacă 
scopul dumneavoastră principal în viaţă este de a-i 
sluji pe alţii, atunci aveţi o opinie foarte nefavo- 
rabilă despre propria persoană, nu credeţi că 
sunteţi valoros şi veţi avea parte în viaţă de un 
număr imens de lipsuri şi limitări. lar dacă-mi veţi 
spune că unicul dumneavoastră scop aici, pe 
Pământ, este de a-l „sluji pe Dumnezeu“, atunci 
cred că ar trebui să vi se pună cămaşa de forţă. 

Poate că mă consideraţi un ateu materialist 
şi aţi putea replica la spusele mele prin ceva de 
felul: „Pentru a fi fericit, nu am realmente nevoie 
de toate lucrurile acestea exterioare. Nu-mi pasă 
de bani şi nici de chestiile materiale. Un automobil 
nu face altceva decât să te transporte din punctul 

A în punctul B. Sunt mulţumit să locuiesc într-o 
colibă în pădurea ecuatorială şi să-i învăţ pe 
băştinaşi preceptele creştinismului. Dacă am 
destule fructe să mănânc şi un acoperiş de frunze 
împletite deasupra capului, mă declar mulţumit. Îi 
slujesc pe alţii şi nimic nu poate fi mai nobil. 
Îndeplinesc lucrarea Domnului şi voi fi răsplătit în 
viaţa de apoi.“ 

Dacă gândiţi aşa după tot ce aţi citit până acum, 
nu mai are rost să continuaţi. Sunteţi pierdut în 
asemenea măsură, încât nu pot face nimic pentru 
dumneavoastră. Vindeţi-vă imediat toate bunurile 
şi dedicaţi-vă vieţii de ascet. 

Să fiu sincer, cred că sunteţi nebun, dar vă res- 
pect dreptul de a fi ca atare. 

Aş defini nebunia ca pe o boală a minţii care 
face o persoană inaptă de a se ocupa de propriile 
nevoi de satisfacţie emoţională şi supravieţuire. 

Oamenii care-şi petrec existenţa frământân- 
du-se exclusiv pentru nevoile altora şi nu pentru 
ale lor nu sunt nobili, milostivi şi spirituali. Sunt 
pur şi simplu nebuni. Şi fiindcă ei nu se îngrijesc 
mai întâi de propriile lor nevoi, nu pot de fapt să-i 
ajute pe alţii într-un mod sănătos. Ei pot să-i 
consoleze, pot să participe la drama lor sau să le 
îngăduie co-dependenţa, dar nu pot să le ofere un 
ajutor real, semnificativ. 

Sau, ca să repet o replică frecvent citată a unui 
personaj din Sursa de inspirație (The Fountainhead) 
de Ayn Rand: „Ca să spui «eu te iubesc», trebuie să 
ştii mai întâi cum să spui cuvântul «eu»”. 

Pentru a iubi pe altcineva, trebuie mai întâi să 
vă iubiţi pe dumneavoastră. Dar sunteţi realmente 
conştient ce înseamnă asta la nivelul aplicării 
practice? Rand afirmă că trebuie să vă trăiţi viaţa 
după trei valori fundamentale: 


1. Scop 
2. Motiv 
3. Respect faţă de sine 


Să legăm aceste trei valori de discuţia noastră 
despre egoism, despre satisfacerea mai întâi a 
propriilor dumneavoastră nevoi şi despre crearea 
unei vieţi fericite. 

Consider că cel mai înalt scop moral al dum- 
neavoastră trebuie să fie fericirea personală. Acesta 
este unicul mod sănătos de a trăi şi unicul care 
asigură supraviețuirea speciei şi bunăstarea 
majorităţii oamenilor. De fapt, este unicul mod 
onorabil de a derula orice relaţie! 

Nu trebuie să vă sacrificați pentru alţii, de- 
oarece aceasta înseamnă depravare. Este depra- 
vare, fiindcă cultivă o stare de corupere morală şi 
degradare. Este nesănătos, un simptom cert al bolii 
mentale. Sper să nu aveţi aşa ceva. 

Acelaşi lucru este valabil pentru situaţia opusă: 
nu ar trebui să le cereţi altora să se sacrifice pentru 
dumneavoastră, deoarece este la fel de nesănătos 
şi depravat. Coruperea moralei altora nu este mai 
puţin dăunătoare decât coruperea moralei proprii. 

Nu ajută pe nimeni dacă vă degradaţi pe dum- 
neavoastră ori dacă-i degradaţi pe alţii. Şi exact asta 

înseamnă sacrificarea dumneavoastră pentru alţii: 
autodegradare. În cartea Atlas despovărat (Atlas 
Shrugged), unul dintre personajele principale ale lui 
Ayn Rand este întrebat: „Care-i cel mai depraval 
tip de om?“. Răspunsul poate să-i surprindă pe cei 
mai mulţi dintre noi, deoarece nu este ucigaşul, 
violatorul sau alt agresor sexual, ci „omul care nu 
are un scop în viaţă“. 

Când a fost întrebată într-un interviu de ce 
a sugerat răspunsul respectiv faţă de alte po- 
sibilităţi, Rand a spus: „Întrucât aspectul acela al 
caracterului uman stă la baza tuturor relelor pe 
care le-ai amintit în întrebarea ta şi le cauzează. 
Sadismul, dictatura sau orice altă formă de rău 
este consecinţa evadării omului din faţa realităţii. 
Este o consecinţă a eşecului său de a gândi. Omul 
fără scop în viaţă este un om care pluteşte în voia 
sentimentelor aleatorii sau a impulsurilor nei- 
dentificate şi care este capabil de orice rău, întrucât 
este lipsit de controlul vieţii sale. Pentru a-ţi 
controla viaţa, trebuie să ai un scop - un scop 
productiv.” * 

Când cel mai înalt scop moral al dumnea- 
voastră este fericirea personală, atunci aveţi un 
motiv productiv — şi moral — pentru a exista. Acum 
urmează lucrul important: dacă toți ar proceda aşa, 
lumea ar fi un loc mult mai bun! În loc de dis- 
funcţionalitate, depravare şi co-dependenţă, aţi 


De la www.ellensplace.net/ar_pboy.html. (n.aut.) 

avea sănătate, funcţionalitate şi relaţii de tip va- 
loare contra valoare. Nimănui nu i s-ar cere să se 
sacrifice pentru altcineva. Aşa sunt create şi culti- 
vate relaţiile sănătoase. 

Următoarea valoare fundamentală importantă 
este conducerea vieţii în mod raţional. Asta în- 
seamnă să analizaţi dacă lucrurile slujesc scopului 
dumneavoastră moral superior: perpetuarea feri- 
cirii personale. 

Oamenii mă întreabă foarte frecvent: „De unde 
să ştiu dacă o convingere pe care o am este orien- 
tată spre lipsuri?“. Este destul de simplu. Trebuie 
să vă întrebaţi: „Convingerea aceasta îmi slujeşte în 
vreun fel?” 

lar pentru a discerne acest lucru, vă folosiţi 
mintea raţională. Emoţiile sunt bune, reprezentând 
o parte esenţială din trăirea unei vieţi pline şi 
bogate. Dar o persoană realmente sănătoasă şi 
echilibrată emoţional va şti — sau se va sili să desco- 
pere — ce anume cauzează emoţiile respective. Între 
emoţiile dumneavoastră şi rațiune nu trebuie să 
existe nicio înfruntare. 

Sigur că da, trebuie să vă îngăduiţi trăirea 
emoţiilor. În acelaşi timp însă, nu luaţi decizii care 
vă pot schimba viaţa bazându-vă exclusiv pe 
influenţa emoţiilor. Percepeţi-vă emoţiile, aflaţi ce 
anume le cauzează şi după aceea folosiţi-vă 
raţiunea pentru a decide ce este în favoarea binelui 
dumneavoastră superior. 

Asta înseamnă că extindeţi situaţia spre în- 
cheierea ei logică şi vedeţi dacă rezistă din acest 

punct de vedere — adică verificaţi şi vă asiguraţi că 
urmarea până la capăt a unui curs explicit de 
acţiune vă va face fericit. În caz contrar, este con- 
traproductivă pentru existenţa dumneavoastră. 
Bineînţeles, aceasta ne conduce spre a treia valoare 
fundamentală: respectul de sine. 

Unii oameni se acceptă şi sunt mulţumiţi în 
propria lor piele. De asemenea, ei se simt confor- 
tabil fiind egoişti şi asigurându-şi satisfacerea 
propriilor nevoi. Aceştia înţeleg că dacă se sacrifică 
pentru alţii îşi vor diminua propria fiinţă şi o vor 
degrada, ajungând în cele din urmă să nu mai fie 
de folos nimănui. 

Apare astfel următoarea întrebare pe care o 
ridică mulţi: cum se aplică toate acestea în cazul 
iubirii şi al relaţiilor? 

Iubirea este o formă a respectului de sine şi în 
acelaşi timp o expresie a valorilor dumneavoastră 
celor mai profunde. Vă îndrăgostiţi de cineva care 
împărtăşeşte aceste valori. Şi dacă iubiţi cu ade- 
vărat, asta înseamnă că persoana respectivă vă 
aduce fericire în viaţă. Cu alte cuvinte: iubiți per- 
soana respectivă din motive pur egoiste şi personale! 
Dacă nu aţi iubi din aceste motive, totul ar fi lipsit 
de sens. Dacă aţi iubi dintr-un motiv altruist, ar 
însemna că nu căpătaţi fericire sau plăcere perso- 
nală, ci participaţi la relaţia respectivă pur şi simplu 
din compătimire pentru persoana în cauză, care vă 
îndeamnă să vă sacrificați propria persoană. 
Aceasta nu este iubire, ci nebunie disfuncţională. 

Nu înseamnă că nu există milioane de oameni 
care ar accepta genul acesta de iubire „bolnavă“, 

superficială. Ba da, ele există. Însă aceia sunt 
oameni care doresc să rămână fraieri, bolnavi şi 
faliţi. Ei doresc doar să absoarbă fericirea, viaţa şi 
energia din corpul dumneavoastră. După aceea, 
când veţi fi la fel de lipsit de viaţă ca şi ei, vor fi fe- 
riciţi să ştie că împărtăşiţi aceeaşi mizerie. 

Într-o relaţie sănătoasă, dumneavoastră alegeţi 
persoana pe care o iubiţi şi vă îndrăgostiţi de ea 
fiindcă vă aduce fericire în viaţă. Acesta este cel 
mai de seamă compliment şi cea mai mare cinstire 
pe care le puteţi aduce vreodată unui om: că îl 
iubiţi din motivul egoist al fericirii şi bucuriei pe 
care v-o aduce. 

Toate acestea nu trebuie însă confundate cu 
hedonismul. Filozofia hedonismului învaţă că 
numai ceea ce este plăcut sau are consecinţe plăcute 
este bun în sine. Psihologia hedonismului susţine 
că întregul comportament este motivat de dorinţa 
pentru plăcere şi de evitarea durerii. Ar părea să 
sugereze că plăcerea este un standard pentru 
moralitate, ori nu este deloc aşa. 

Ar însemna că toate valorile pe care le aveţi sunt 
morale, indiferent care ar fi ele. Nu contează dacă 
le alegeţi conştient sau inconştient, în mod raţional 
sau emoţional. V-aţi baza moralitatea pe capricii, pe 
imbolduri sau pe orice dorinţe aţi avea la momentul 
respectiv. Aşa ceva este în mod clar amoral. 

Binele trebuie definit printr-un standard raţio- 
nal al valorii. Plăcerea nu este o cauză primară, ci 
mai degrabă o consecinţă - consecinţa acţiunilor pe 
care le întreprindeţi pentru că aţi făcut o judecată 
raţională asupra valorii. 

Să continuăm cu explorarea logică a acestei 
filozofii după care ne putem trăi viaţa. Mulţi se vor 
interesa despre slujirea altora şi donațiile de cari- 
tate. Ei se întreabă dacă eu vreau cumva să afirm 
că n-ar trebui să-i ajute pe alţii ori să sprijine funda- 
ţiile caritabile. În niciun caz nu susţin aşa ceva. 
Există totuşi credinţa (adesea încurajată de guverne 
şi de religia organizată) că aţi avea obligaţia morală 
de a-i ajuta pe cei mai puţin norocoşi ca dumnea- 
voastră. Nimic nu poate fi mai fals. Aceasta este o 
altă convingere care-i menţine pe oameni fraieri, 
bolnavi şi faliţi. 

Dacă vă trăiţi viaţa pe baza principiilor pe care 
le discutăm, puteţi foarte bine să-i ajutaţi pe alţii şi 
să contribuiţi la acte de caritate. Vorbind despre 
mine, principala reducere din declaraţia de im- 
pozit pe venit în ultimii 10 ani a fost asociată do- 
naţiilor caritabile. Bănuiesc că situaţia se va 
menţine pentru restul vieţii mele. Şi i-am ajutat de 
multe ori pe alţii, oferindu-le sprijin, deşi nimeni 
n-a ştiut-o şi nici n-am căpătat reduceri ale impo- 
zitelor pentru asta. Criteriile pe care le folosesc în 
această privinţă sunt: 


1. Persoana sau organizaţia să merite susţinerea. 
2. Eu să-mi pot permite s-o fac. 
3. Susținerea respectivă să-mi producă fericire. 


Doar aceste trei criterii determină cu cine şi 
unde îmi cheltuiesc banii destinaţi acţiunilor cari- 
tabile. Cu certitudine nu are nicio legătură cu cine 
are „cea mai mare nevoie” sau cu corectitudinea 
politică a cauzelor. 

Susţin multe cauze — opera, orchestra simfo- 
nică, biserica mea, fundaţiile pentru protejarea 
faunei, prevenirea şi tratarea bolilor, căminele 
pentru cei fără adăpost, căminele pentru copiii 
plecaţi de acasă şi diverse burse. Am cumpărat 
calculatoare pentru întreprinzători în devenire, 
costume pentru cântăreţi aflaţi la început de drum 
şi cursuri de arte marţiale pentru orfelinate. Am 
înfiinţat burse universitare, am sponsorizat foarte 
multe echipe sportive de amatori şi am cumpărat 
cadouri de sărbători pentru sute de copii care altfel 
n-ar fi primit nimic. 

Dar am făcut toate astea din motive pur ego- 
iste! Le-am făcut pentru fericirea pe care mi-o 
aduceau mie. 

Iar aceasta este destinaţia finală. Ştiţi exact ce 
anume vă aduce plusvaloare şi dă un imbold 
scopului care reprezintă o viaţă de fericire. În- 
seamnă să acceptaţi că trebuie să fiţi fericit şi să 
acţionaţi pentru atingerea fericirii, fără remuşcări. 
Respingeţi mentalitatea de turmă care vă încon- 
joară şi refuzaţi să cedaţi schemelor şi escrocheriilor 
care se înfruptă pe seama vinovăţiei dumnea- 
voastră. 

Autorul şi filozoful Ian Percy propune o ipo- 
teză interesantă despre motivul pentru care atât de 
mulţi oameni nu au un scop în viaţă. El susţine că 
aceştia se feresc de a avea un scop, întrucât consi- 
deră că este ceva egoist, care se referă exclusiv la ei. 
Însă exact aşa trebuie să fie scopul dumneavoastră! 

Ian spune: „Cunoaşterea scopului personal este 
lucrul cel mai important pe care-l puteţi face pentru 

dumneavoastră; simultan şi sinergic, nu există o 
modalitate mai valoroasă pentru a-i sluji pe alţii. 
Problema este că oamenii cred că ar trebui să-i 
slujească pe alţii fără să-şi cunoască propriul lor 
scop... iar asta le secătuieşte sufletele şi le ruinează 
vieţile. De exemplu, dacă-i ajutaţi pe cei lipsiţi de 
adăpost fără ca asta să fie relevant pentru scopul 
vieţii dumneavoastră, vă veţi simţi secătuit şi 
exploatat. Dacă întreprindeţi aceeaşi activitate 
pentru că se conectează cu scopul vieţii dumnea- 
voastră, vă va conferi energie şi vă va răsplăti cu 
satisfacţii pe măsură.“ 

Privind la lumea din jur, este uşor să vedeţi 
oamenii ca pe nişte roboţi neajutoraţi şi servili. 
Majoritatea lor nu sunt decât muncitori-roboţi în 
colectiv, care-şi trăiesc vieţile de disperare tăcută. 
Suntem înconjurați de mediocritate, depravare şi 
teamă. Dacă însă priviţi mai în profunzime, veţi 
vedea altceva. 

Veţi vedea eroismul unora ca Bill Cosby, care 
nu se sfiesc să spună adevărul. Veţi fi martorii sfi- 
dării legilor gravitaţiei de către Michael Jordan. Vă 
veţi minuna de triumful viziunii omenirii în faţa pi- 
ramidelor, a podului Golden Gate şi a zgârie-norilor 
care se înalţă spre cer. Vă veţi bucura de operele lui 
Puccini, de romanele lui Hemingway sau de 
cântecele lui Prince. Veţi rămâne uimiţi de curajul 
unui tânăr sportiv care a rămas paralizat după un 
accident, de al cuiva care se luptă cu cancerul sau 
de al unei mame care-şi creşte singură copiii. 

Veţi începe să recunoaşteţi nemărginirea 
spiritului uman şi măreţia de care suntem capabili. 

Veţi înţelege că omul nu este în mod inerent slab şi 
neajutorat, ci devine aşa doar când refuză să-şi 
folosească mintea. 

Şi veţi înţelege că şi dumneavoastră puteţi 
realiza lucruri măreţe, acţionând în lumina unor 
motive corecte. Puteţi fi îndrăzneţ, cutezător şi 
imaginativ, ducând o viaţă de sănătate, fericire şi 
abundență, iar în acelaşi timp puteţi să faceţi din 
lumea aceasta un loc mai bun. Aveţi capacitatea de 
a realiza toate acestea şi multe altele, când vă trăiţi 
viaţa cu un scop. 

Există însă şi alt element vital pentru scopul 
vieţii: filozofia. Pe aceasta o vom explora în con- 
tinuare. 


Capitolul 10 


FILOZOFIE PENTRU 0 VIAȚĂ PROSPERĂ 


XX k 
Puterea armoniei 


ak ak k 


Unu dintre elementele cele mai importante 
ale unei vieți prospere este armonia. Armonia în- 
seamnă să întreprindeți acele acțiuni care vă vor 
duce acolo unde doriți să ajungeţi (scopul dumnea- 
voastră cel mai de seamă), acționând cu integritate 
(conform principiilor importante pentru dumnea- 
voastră) şi susținând ceva în care credeți (valorile 
care vă sunt dragi). 

Pentru a învăța cum să faceți asta în viață, va 
trebui să ne avântăm într-o analiză filozofică, să 
explorăm relaţia dintre filozofie, scop, principii şi 
valori. Toţi aceştia sunt termeni familiari, dar 
trebuie să ne asigurăm că ştim despre ce vorbim. 

Deşi sunt greu de deosebit, valorile şi princi- 
piile formează fundamentul general al oricărui 
lucru, aşa că vom începe de acolo. Valorile dum- 
neavoastră descriu felul în care credeţi că ar trebui 
să funcţioneze lumea dacă totul ar fi ideal sau per- 
fect. De fapt, chiar dacă lumea nu este perfectă, veţi 
continua să vă trăiţi viaţa potrivit acelor valori. 

Principiile sunt modurile în care veți aplica 
valorile în viața dumneavoastră. Cu alte cuvinte, 
ele sunt standarde morale sau etice după care vă 
poate fi măsurat comportamentul real. De exemplu, 
dacă recunoştinţa este o valoare a vieții dumnea- 
voastră, un principiu poate fi să donați cu regu- 
laritate zeciuiala la biserică. 

Pentru a fi adevărate, atât valorile, cât şi prin- 
cipiile sunt destul de ferme, ba poate chiar „bătute 
în cuie”. Evenimentele majore le pot schimba 
(întrebaţi pe oricine a avut o experiență în pragul 
morţii sau un copil), însă dacă ele se modifică după 
cum bate vântul, dintr-un capriciu sau pentru că 
aşa este mai convenabil, atunci vă alegeţi cu alte 
probleme. 

Scopul vieţii dumneavoastră este de a contribui 
la crearea unei lumi mai bune, ajutând-o să func- 
ţioneze într-o măsură mai mare în concordanţă cu 
valorile şi idealurile dumneavoastră. Scopul dum- 
neavoastră nu este doar o stare de fapt, ci repre- 
zintă ceea ce veţi demonstra realmente în viaţa 
dumneavoastră. 

Imaginaţi-vă situaţia în felul următor: lumea 
este un prânz comun mondial la care toată lumea 
contribuie cu câte ceva. Dumneavoastră prețuiţi 
mai mult ca orice legumele sănătoase şi nutritive şi 
aţi dori ca oamenii să le consume pe acestea într-o 
măsură mai mare decât alimentele „false“. Ca atare 
principiul dumneavoastră este că veţi aduce numai 
mâncăruri de natură vegetală la acest prânz co- 
mun. Scopul — de a le arăta oamenilor cât de delicios 

poate fi un prânz alcătuit exclusiv din legume şi 
zarzavaturi şi poate de a-i determina pe alţii să mai 
reducă din carbohidraţii şi zaharurile care-i îngraşă 
şi-i fac letargici. 

Dacă toţi oamenii ar avea ca valoare fundamen- 
tală propria lor fericire şi ar acţiona pe baza 
principiilor care le îngăduie să fie realmente fericiţi, 
atunci am trăi într-o lume cu adevărat minunată! 

A mai rămas să discutăm despre ceea ce se 
numeşte filozofie. Pe aceasta eu o definesc ca fiind 
un sistem logic de gândire - gândire critică - 
despre natura, cauzele şi principiile unui fenomen. 
În cazul de faţă, vorbim despre o filozofie pentru o 
viaţă de succes. 

Cu o altă formulare, filozofia dumneavoastră 
reprezintă ansamblul format din valorile, princi- 
piile şi scopul dumneavoastră. Este funda care 
leagă cadoul. Pentru a vă atinge scopul în viaţă şi 
pentru a-i rămâne credincios, trebuie să trăiţi 
potrivit unei filozofii armonizate cu propria per- 
soană. Totul trebuie să concorde. Filozofia dum- 
neavoastră vă descrie scopul, care este bazat pe 
principiile dumneavoastră, care sunt fundamentate 
pe valorile dumneavoastră. Toate acestea alcătuiesc 
persoana care sunteţi în realitate. 

Analizaţi comportamentul oricărui individ şi 
veţi sfârşi prin a ajunge la valorile lui reale şi la 
principiile lui de viaţă — nu la ceea ce afirmă el că ar 
fi principiile lui, ci la acelea care sunt în realitate. Cu 
alte cuvinte, credeţi numai în ceea ce faceţi. Orice 
altceva sunt numai vorbe. Dacă un individ care 
crede în principiul X se şi comportă în modul X, 

spunem că el duce o viață armonioasă. Asta nu în- 
seamnă că are o viaţă prosperă, ci doar armonioasă. 
Este totuşi un început bun; în continuare, va trebui 
să urmărim de asemenea şi prosperitatea. 

Toţi oamenii trăiesc potrivit unor principii, 
indiferent dacă dumneavoastră vă plac sau nu 
principiile lor. Ar putea fi vorba despre „arde-l pe 
celălalt înainte să te ardă el pe tine“ sau „fă altora 
numai ce ţi-ar place să-ţi facă ei ţie“, dar ambele 
sunt principii. Acelaşi lucru este valabil şi pentru 
valori. Unii bărbaţi preţuiesc femeile inteligente, 
raţionale şi iubitoare, pe când alţii preţuiesc 
blondele cu sânii mari. Puteţi considera că unii 
dintre bărbaţii aceia sunt nişte porci dezgustători, 
dar nu puteţi spune despre ei că nu au valori. 

Memele cu care aţi fost programat determină 
valorile la care ţineţi, principiile în care credeţi şi 
comportamentul pe care-l practicaţi. De exemplu, 
dacă sunteţi infectat cu mema că bogaţii mint, 
înşală şi fură, veţi aborda un parteneriat cu o 
persoană bogată cu intenţia de a obţine tot ce este 
mai bun de la ea, înainte de a se întâmpla lucrul 
invers. Nu aţi preţui integritatea, fiindcă nu aţi 
întrevedea nicio aplicare practică a ei. De fapt, 
probabil că în acest scenariu aţi preţui mai mult 
arta subterfugiului. 

Poate că vi se pare o contradicţie şi vă întrebaţi 
cum ar putea cineva care crede că bogaţii mint, 
înşală şi fură să dorească să-i imite. Revenim astfel 
la conflictul despre care am discutat în capitolul 1: 
mintea conştientă doreşte ceva, iar mintea sub- 
conştientă poate acţiona complet opus. 

De aceea, dacă doriţi să aveţi o viaţă prosperă, 
trebuie să examinaţi în ce anume credeţi - prin- 
cipiile pe care vă fundamentaţi comportamentul 
curent. Dacă principiile respective nu sunt utile 
pentru a vă duce spre scopul dumneavoastră su- 
perior (fericirea), examinaţi ce trebuie să schimbaţi 
şi în ce fel, fiindcă aţi deţinut dintotdeauna liberul 
arbitru de a proceda ca atare. După ce v-aţi clari- 
ficat principiile, vă puteţi trăi viaţa într-un mod 
armonios (puteţi face alegeri) şi în concordanţă cu 
principiile respective. 

Dacă tânjiţi după prosperitate, trebuie să faceţi 
alegeri în concordanţă cu principiile care sunt în 
armonie cu prosperitatea — ceea ce înseamnă că 
sunt fundamentate pe integritate şi pe schimbul 
valoare contra valoare. 

Lumea în care trăim este foarte complexă şi ne 
pune principiile sub semnul întrebării într-un fel în 
care n-a mai făcut-o până acum. Conflictul din 
Orientul Mijlociu, problemele de comerţ liber, 
abuzurile asupra drepturilor omului, cercetările 
privind celulele stem şi clonarea sunt exemple ale 
complexităţilor din epoca modernă ce ne pot de- 
termina să ne examinăm principiile cu un ochi 
critic. În fiecare an, progresul şi tehnologia creează 
noi şi complexe dileme politice, filozofice şi in- 
telectuale. 

Ca răspuns faţă de această situaţie, politicienii, 
mass-media şi societatea în general vorbesc adesea 
despre compromisuri. Ei doresc să vă facă să 
credeţi că lumea contemporană este atât de dificil 

de abordat, încât valorile şi principiile nu mai 
funcţionează. Ei susţin că trebuie să facem mai 
multe compromisuri, astfel ca toţi să poată be- 
neficia. Este ca şi cum v-aţi vâri picioarele în con- 
gelator şi capul în cuptor, pentru a obţine o medie 
convenabilă a temperaturilor. 

Compromisul în privinţa principiilor este un 
motiv important pentru care atât de mulţi oameni 
sunt atât de confuzi, întrucât doar capacitatea 
dumneavoastră de a formula principii vă îngăduie 
să atacați eficient şi constructiv problemele vieţii 
contemporane. Principiile dumneavoastră sunt 
barometrul moral pe care-l folosiţi pentru a evalua 
problemele ce vă apar în cale şi pentru a decide 
care trebuie să vă fie comportamentul potrivit. 

În multe cazuri, atunci când încălcaţi un prin- 
cipiu de dragul compromisului, rezolvaţi problema 
pe termen scurt, însă creaţi o complicaţie mai mare, 
care duce la probleme mai grele pe termen lung. 
Împingând lucrurile niţel mai departe, putem chiar 
afirma că acest comportament nearmonios vă 
relevă adevăratele valori şi principii, astfel că, 
dintr-un anumit punct de vedere, de fapt nu există 
nicio încălcare. Oricum aţi examina situaţia, faptele 
dumneavoastră nu vă susţin vorbele. (Apare con- 
flictul dintre ceea ce credeţi că doriţi şi ceea ce doriţi 
în realitate.) 

Când am deschis o agenţie de marketing direct 
în Europa Centrală, prima companie care ne-a 
abordat pentru a o reprezenta se ocupa cu pro- 
ducerea de ţigări. De fapt, a fost singura companie 

care ne-a abordat. Ar fi fost uşor să validăm ori să 
justificăm acceptarea ei, mai ales când la orizont nu 
se întrevedea niciun alt client. Eu însă nu am dorit 
nici măcar o clipă s-o reprezentăm. Nu voi crea 
niciodată campanii de marketing pentru a pro- 
mova ţigări, nici chiar pentru un comision de mi- 
lioane de dolari. 

Dacă vă amintiţi, prosperitatea soseşte în viaţa 
dumneavoastră prin umplerea unui vid. Vidul 
pe care l-am creat prin neacceptarea companiei 
de ţigări a deschis un loc pentru sosirea altor 
clienţi. Aspectul acela era însă irelevant. Decât 
să vând ţigări pentru ca agenţia mea de marketing 
să aibă succes, aş fi preferat mai degrabă să sap 
şanţuri. Filozofia mea de afaceri implică crearea de 
valori şi bunuri superioare pentru toţi cei im- 
plicaţi. N-am nimic împotriva producătorilor de 
țigări sau a cumpărătorilor şi îmi doresc ca ei să 
aibă acest liber arbitru. Dacă m-aş fi implicat în 
marketingul ţigărilor, n-ar fi fost însă în armonie 
cu filozofia mea. 

Atunci când vorbiţi despre urmărirea unui 
principiu, majoritatea turmei va începe să vă 
eticheteze cu termeni ca încăpățânat, obtuz, cu vederi 
înguste, nerealist şi rigid. După accea, va flutura ar- 
gumentul despre complexităţile lumii contem- 
porane care necesită mai multe compromisuri, mai 
multă flexibilitate şi o destindere a standardelor. 

Inspirându-mă de la filozoful american Henry 
David Thoreau care a trăit în secolul al XIX-lea, 
mă voi mulţumi cu o majoritate de unu. Încercaţi 
această premisă pentru următoarele: 

Ca să fiţi fericit, trebuie să aveţi un scop. 
Ca să aveţi un scop, trebuie să aveţi valori per- 
sonale. 


yy 


> Valorile dumneavoastră creează o filozofie 
armonioasă după care să vă trăiţi viaţa. 

> Filozofia dumneavoastră este armonioasă 
numai dacă trăiţi după principiile care o susţin. 

Capacitatea minţii dumneavoastră raţionale 
este de a forma principii ce vă oferă mijloacele prin 
care să abordaţi probleme complexe. Nevoia de a 
acţiona pe baza unor principii raţionale este 
inevitabilă, dacă doriţi să duceţi o viaţă fericită, cu 
înţelesuri şi semnificaţii. lar aceasta va necesita să 
vă utilizaţi raţiunea şi intelectul - nu emoţiile — , 
pentru a determina principiile după care trăiţi. 

Să luăm de exemplu politica. Dacă trăiţi în 
Statele Unite şi vă consideraţi susţinător al Parti- 
dului Democrat sau al Partidului Republican, 
atunci nu trăiţi după principiile prosperității; 
acelaşi lucru se poate afirma dacă trăiţi în Australia 
sau în Marea Britanie şi votaţi pentru Partidul 
Laburist sau pentru Partidul Conservator. Nu mai 
trebuie spus (totuşi o voi face) că în cazul în care 
credeţi în socialism sau în comunism, vă plasați şi 
împotriva prosperității. 

„Stai aşa”, poate că veţi spune. „Ce legătură are 
prosperitatea cu afilierea mea politică? Şi, la urma 
urmelor, de ce bagi politica în chestia asta?” 

Deoarece convingerile dumneavoastră politice 
vor dezvălui principiile după care trăiţi. Dacă 
credeţi realmente în adevărata prosperitate, atunci 

înţelegeţi că ea este fundamentată pe câteva prin- 
cipii indestructibile, dintre care cele mai importante 
sunt dreptul la proprietatea privată şi dreptul de a 
vă păstra roadele muncii. 

Dar toate partidele politice majore din lume, 
democrați, republicani, conservatori şi laburişti 
deopotrivă, încalcă aceste principii. Ele vă vor 
expropria locuinţa şi o vor ceda unui dezvoltator 
privat care doreşte să construiască un cazinou sau 
un centru comercial - totul în numele binelui 
superior. Ele vă vor spune că nu puteţi fuma 
marijuana în propria dumneavoastră casă sau că 
trebuie să purtaţi centură de siguranţă atunci când 
vă şofaţi propria maşină. Ele vă vor opri un 
procentaj din venituri pentru a-şi finanța progra- 
mele sociale adresate turmei. 

Evident, aceste oficialități guvernamentale vor 
susţine că acţionează în interesul vital al societăţii 
de a asigura prosperitate pentru toţi. Însă acţiunile 
lor încalcă principiile proprietăţii private şi dreptul 
de a vă păstra ceea ce aţi câştigat — aşa că, de fapt, 
sunt antiumanitate şi astfel antiprosperitate. 

Desigur, aveţi dreptul de a fi republican sau 
democrat, dar nu puteţi spune că aveţi o filozofie 
armonioasă pentru prosperitate, deoarece princi- 
piile acelor partide (aşa cum le reflectă comporta- 
mentul) contravin prosperității. (Se creează astfel 
conflictul mental despre care am discutat în ca- 
pitolul 1.) 

Republicanii susţin că ei sunt partidul guver- 
nării discrete. În acelaşi timp însă, principiile lor 
(comportamentul) de a încerca să legifereze ce 

poate face o femeie cu propriul ei corp sau ce pot 
face nişte adulţi în propriul lor dormitor arată că, 
de fapt, ei doresc să vă conducă viaţa, astfel ca să 
respectaţi standardele lor morale. 

Democraţii afirmă că sunt partidul omului 
mărunt, care se ridică împotriva intereselor celor 
bogaţi şi puternici. Însă ceea ce susţin ei, de pildă 
legile salariului minim, compensaţiile muncito- 
rilor, legile antitrust, asigurările sociale şi multe 
alte reglementări, acţioncază în realitate pentru a 
strangula creşterea domeniului de afaceri şi a 
numărului de slujbe, menţinându-i pe săraci în 
sărăcie. 

De fapt, unicul partid politic care are un crez 
armonios cu principiile prosperității este Partidul 
Libertarian’. Filozofia libertarienilor este simplă, 
însă în acelaşi timp profundă. Ei afirmă că aveţi 
dreptul de a face orice doriţi, atât timp cât nu 
încălcaţi drepturile altora. 

Doriţi să conduceţi motocicleta fără cască de 
protecţie sau să şofaţi maşina fără centură de 
siguranţă? Nicio problemă! Doriţi să fumaţi 
marijuana ori să vă injectaţi heroină? N-aveţi decât! 
Pe de altă parte, dacă îmi prădaţi locuinţa pentru a 
face rost de bani cu care să vă cumpăraţi heroină, 
încălcaţi drepturile mele de proprietate privată 
pentru a vă exercita drepturile dumneavoastră. 


| Doctrină politică ce susţine libertatea deplină a indivizilor în 
toate chestiunile, fie ele civile, politice ori economice. Este 
descrisă adesea ca o variantă radicală a liberalismului. 
(n.trad.) 

Similară este şi încercarea de a şofa sub influenţa 
heroinei, fiindcă mi-aţi putea lovi maşina sau m-aţi 
putea călca în timp ce merg pe stradă. 

Prietenul meu Bob Burg adaugă o observaţie 
interesantă: unicul motiv pentru care un dependent 
de heroină ar avea nevoie să-mi jefuiască locuinţa 
pentru a obţine suficienţi bani ca să-şi satisfacă 
viciul îl constituie războiul dement împotriva 
drogurilor, care a crescut preţul acestora şi a oferit 
un stimulent pentru corupţie şi vânzările pe piaţa 
neagră — exact aşa cum a făcut prohibiţia din anii 
'20 în cazul alcoolului. Majoritatea oamenilor con- 
sideră că jafurile, violențele şi ademenirea copiilor 
spre droguri de către dealeri sunt rezultate fireşti 
ale folosirii drogurilor. În realitate, ele sunt rezul- 
tate fireşti ale interzicerii folosirii drogurilor. 

Să examinăm alt nivel. Libertarienii sunt de 
părere că guvernul trebuie să aibă numai trei 
domenii de responsabilitate: 


1. Să întreţină o armată care să apere națiunea îm- 
potriva unui atac. 


2. Să întreţină o forţă de poliţie care să ne pro- 
tejeze drepturile. 


3. Să opereze un sistem de tribunale care să ju- 
dece disputele. 


Asta-i tot. Asta înseamnă că guvernul nu va 
conduce şcolile, spitalele, trenurile, reţeaua de 
autostrăzi şi nici nu va asigura o sumedenie de alte 
servicii la care am ajuns să ne aşteptăm. Toate 
acelea vor fi lăsate în seama liberei iniţiative. 

Acest model de liberă iniţiativă este unica 
poziţie pe care o puteţi susţine pentru o guvernare, 
dacă trăiţi potrivit unei filozofii armonioase de 
prosperitate pentru toţi. Deoarece, aşa cum am 
discutat mai devreme, majoritatea beneficiilor pe 
care le asigură guvernul — aşa cum sunt reţetele 
gratuite de medicamente, şcolile publice, bursele 
pentru facultăţi şi aşa mai departe — se face de fapt 
pe seama drepturilor altor oameni. La nivelul cel 
mai elementar, aceasta nu este decât o taxă de tip 
Robin Hood („luăm de la bogaţi pentru a le da 
săracilor”) aplicată persoanelor productive pentru 
a le susţine pe cele neproductive. 

Cei mai mulţi oameni fac afirmaţii de felul 
„educaţia este un drept elementar al omului“. 
Nu este adevărat, fiindcă unicul mod în care puteţi 
garanta tuturor o educaţie este de a lua bani cu 
forţa de la alţii (de exemplu, impozitele guver- 
namentale a căror neplată duce la amenzi sau 
condamnări la închisoare) pentru a plăti educaţia 
respectivă. 

Mulţi vor susţine că asistenţa medicală esen- 
țială este un drept al tuturor oamenilor. Nici asta 
nu-i adevărat, întrucât va trebui fie să-i siliţi pe 
medici şi asistente să lucreze pentru salariile obli- 
gatorii pe care le stabiliţi (o încălcare a drepturilor 
omului), fie să luaţi cu forţa bani de la alţii (încăl- 
când drepturile lor) pentru a plăti medicii şi asis- 
tentele la nivelul lor uzual. 

Ce înseamnă toate acestea din punctul de 
vedere al aplicării practice? Pentru mine, înseamnă 

că la următoarele alegeri va trebui să-l votez pe 
candidatul libertarian, deoarece acea filozofie po- 
litică este armonioasă cu principiile de prosperitate 
şi fericire după care trăiesc eu. 

„Stai aşa”, îmi veţi zice. „În sondaje, candidatul 
tău libertarian este creditat numai cu 1% voturi. El 
n-are nicio şansă să câştige.” 

Ei bine, aici intervine majoritatea de unu. Dacă 
eu cred în principiile mele, trebuie să trăiesc în 
conformitate cu ele, altfel nu voi avea o busolă 
morală care să-mi călăuzească viaţa şi voi fi ca o 
frunză în bătaia vântului oportunităţilor, pre- 
siunilor şi norocului. 

Pentru a fi prosper, trebuic mai întâi să fiţi 
fericit. lar pentru a fi fericit, trebuie mai întâi să 
aveţi un scop, să ştiţi care este acesta şi să trăiţi 
într-un mod care să fie armonios cu el — chiar dacă 
este incomod, incorect din punct de vedere politic 
sau nepopular; chiar dacă sentimentele dumnea- 
voastră vă trag în altă direcţie. 

Primul meu seminar de lucru „Secretele sacre 
ale prosperității” s-a desfăşurat în Sidney, Aus- 
tralia. Am fost încântat să-l revăd acolo pe Peter, 
un vechi prieten şi un tip minunat. Peter îşi duce 
viaţa într-un scaun cu rotile. Totuşi, una dintre 
afirmaţiile pe care am făcut-o în acel seminar de 
lucru a fost aceea că dacă realmente credeţi în 
principiile prosperității, atunci n-aţi putea susţine 
niciodată legile ce impun posibilităţi de acces 
pentru scaunele cu rotile în locuri private, ca ho- 
teluri, magazine şi restaurante. Fiindcă dacă-i im- 
puneţi unui restaurant să facă aşa ceva înseamnă 

să interveniţi asupra drepturilor proprietarului. 
Acesta va fi silit să cheltuiască sume suplimentare 
pentru a construi o rampă, săli de baie mai mari şi 
alte facilităţi pe care poate că nu şi le permite. 

„Haide, zău, Randy”, aţi spune dumneavoas- 
tră. „Ce fel de ticălos ai fi ca să-i refuzi lui Peter 
dreptul de a mânca în restaurantul în care doreşte? 
Ce naiba, la urma urmelor nu-i vorba decât despre 
o rampă şi nişte bare de protecţie! Care ar fi marile 
dificultăţi? Oamenii în scaune cu rotile au acelaşi 
drept ca toţi ceilalţi să mănânce în restaurante.“ 

De fapt, această ultimă afirmaţie este falsă. Nu 
puteţi fi în armonie cu principiile de prosperitate 
dacă insistaţi că persoanele în scaune cu rotile au 
dreptul să mănânce în orice restaurant ar dori, 
pentru că în felul acesta ar însemna să încălcaţi 
drepturile proprietarilor respectivi de restaurante. 

Şi nu uitaţi: dacă doriţi să duceţi o viaţă de fe- 
ricire, atunci filozofia dumneavoastră trebuie să 
fie armonioasă şi să poată fi extinsă până la 
concluzia ei logică. 

Atunci când am ridicat subiectul impunerii 
prin lege a obligaţiei restaurantelor de a asigura 
acces scaunelor cu rotile în Sidney, practic toată 
sala a considerat că era o lege bună şi o utilizare 
corectă a puterii guvernamentale. Am întrebat 
după aceea dacă cineva dintre cei aflaţi în sală 
derula afaceri din propria sa locuinţă. Cam 45% din 
audienţă a ridicat mâna. Am întrebat apoi câţi 
aveau rampe pentru scaunele cu rotile pentru acei 
clienţi care ar fi putut dori să vină personal pentru 
a cumpăra un produs de la ei. Niciunul nu avea. 

După aceea am întrebat câţi aveau site-uri Web 
pe care să-şi promoveze afacerea. Aproape toţi cei 
din sală au ridicat mâna. l-am întrebat câţi dintre 
ci aveau transpuneri audio ale tuturor materialelor 
scrise de pe site, astfel ca orbii să nu fie discriminați 
dacă navigau pe Internet. Toţi au coborât mâinile. 

„Împingi lucrurile prea departe”, spuneţi 
dumneavoastră. „Exagerezi, pentru a discredita 
situaţia.“ Nu, deoarece chiar acum această lege 
antidiscriminatorie înaintează prin sistemul legis- 
lativ american în vederea votării finale. 

Aşadar, cât de armonioasă este filozofia dum- 
neavoastră? Cum puteţi nega dreptul unui orb dea 
accesa toate materialele de pe site-ul dumnea- 
voastră Web, dacă consideraţi că persoanele în 
scaune cu rotile au drept de acces în toate clădirile? 
Unde ar ajunge filozofia dumneavoastră, dacă aţi 
duce-o la următorul ei nivel logic? 

În meniurile McDonald's stă scris că la cerere 
sunt disponibile liste de meniuri formate exclusiv 
din fotografii. S-a oprit însă cineva să se gândească 
la faptul că persoanele analfabete n-ar putea citi 
mesajul acela folositor? Sau ce părere aveţi despre 
instrucţiunile în alfabet Braille de la bancomatele 
pentru automobile? Ele există. Dar v-aţi întrebat 
vreodată cum ar putea şofa un orb până acolo? 

Aceste exemple sunt realmente cretine, însă 
adevărate. Asta se întâmplă atunci când guvernul 
le impune oamenilor ce să facă cu proprietăţile lor 
private. 

Să revenim la armonia cu filozofia dumnea- 
voastră: dacă credeţi că guvernul ar trebui să se 

asigure că nicio afacere privată n-ar trebui să fie 
discriminantă faţă de nimeni, care este prelungirea 
logică a acestei opinii? Nivelul următor înseamnă 
că în loc de a fi capabil să înceapă o afacere vân- 
zând produse Avon sau Mary Kay pentru câteva 
sute de dolari, un individ va avea nevoie de rampe 
pentru scaunele cu rotile, o sală de baie suplimen- 
tară, conţinut audio pe site-ul Web, meniuri cu 
fotografii pentru analfabeți, translatori pentru 
surdo-muţi şi cine mai ştie ce altceva. 

Pentru a începe o afacere simplă de acasă, o 
tarabă cu crenvurşti sau un stand cu limonadă, 
aveţi nevoie brusc de 50.000 de dolari. Costul iniţial 
este atât de mare, încât devine prohibitiv pentru 
majoritatea oamenilor. Drept urmare, inovarea îşi 
încetineşte ritmul, multe slujbe nu mai sunt create 
niciodată şi toată lumea suferă. Şi de fapt, cei mai 
afectaţi sunt săracii şi cei cu dizabilităţi! 

Costul taxelor de începere ale oricărei afaceri 
devine atât de mare, încât singurii care şi-l pot 
permite sunt indivizii deja bogaţi. Săracii vor ră- 
mâne împotmoliţi la o unică opţiune: aceea de a 
munci mereu pentru bogaţi. lar persoanele cu orice 
fel de probleme fizice vor dispune practic de şi mai 
puține opţiuni, din cauza acestei diminuări drastice 
a concurenţei. 

Din punct de vedere emoţional, doresc ca Peter 
(sau prietenul meu W. Mitchell) să poată prânzi cu 
mine în orice restaurant ar dori şi să nu fie nevoit 
să-şi facă griji că nu-i va încăpea scaunul cu rotile. 
Trebuie să mă ridic însă mai presus de sentimentele 
respective şi să examinez principiul implicat. Şi pur 

şi simplu nu-i corect ca guvernul să le impună pro- 
prietarilor de restaurante private să aibă facilităţi 
de acces pentru handicapaţi pe proprietăţile lor. 

Dacă aveţi o filozofie armonioasă de fericire şi 
prosperitate, trebuie să apăraţi dreptul proprieta- 
rului privat de a nu cheltui banii aceia suplimen- 
tari. Judecând prin prisma marketingului, este 
probabil o decizie proastă pentru el, dar trebuie să-i 
apăraţi dreptul de a lua decizii proaste pentru pro- 
prietatea sa privată. 

Asta înseamnă de asemenea să-i susţineţi 
dreptul de a pune în vitrină anunţuri ca „Fără 
homosexuali“, „Nu servim evrei“ sau „Accesul 
asiaticilor interzis”. Fiindcă dacă el cheltuieşte 
100.000 de dolari pentru a construi un restaurant 
pe proprietatea lui privată, are dreptul de a servi 
pe cine doreşte — şi numai pe cine doreşte. Dum- 
neavoastră nu aveţi dreptul de a mânca acolo 
numai pentru că vreţi asta, dacă dreptul dum- 
neavoastră poate fi împlinit doar prin încălcarea 
dreptului său. 

Nu mă înţelegeţi greşit. Cred că ar fi absolut 
oribil pentru cineva să procedeze în felul acesta şi 
astfel de acţiuni ar reflecta cu certitudine o lipsă de 
gândire din partea acelei persoane. Însă filozofia 
după care trăiesc îmi cere să-i susţin dreptul de a 
alege clienţii pe care vrea să-i servească. 

„Stai aşa“, spuneţi dumneavoastră. „Atunci 
cum vor mânca persoanele în scaune cu rotile (sau 
homosexualii, asiaticii etc.)?“ Răspunsul este sim- 
plu: eliminaţi guvernul din ecuaţie şi piaţa liberă 
se va îngriji singură de toate. 

Restaurantele şi hotelurile elegante vor înţelege 
că este o afacere bună să aibă acces pentru han- 
dicapaţi, astfel încât să poată servi mai mulţi clienţi 
şi să-şi crească profiturile. Vor apărea site-uri 
Internet şi asociaţii care să-i anunţe pe oamenii din 
comunităţi specifice unde pot găsi restaurante şi 
hoteluri care să corespundă nevoilor lor. Lucrul 
acesta se întâmplă deja pentru proprietarii de 
animale de companie. Înainte de a pleca într-o 
călătorie, ei se interesează on-line care hoteluri de 
pe traseul lor îi acceptă cu animalele. 

Cred că veţi vedea acelaşi lucru întâmplându-se 
în continuare pentru fumători. În prezent există atât 
de multe locuri pentru nefumători, încât se va dez- 
volta o puternică piaţă de nişă pentru localurile care 
se ocupă de fumători... atât doar că există o pro- 
blemă: guvernul continuă să emită legi despre ce 
pot face oamenii pe proprietăţile lor private şi, dacă 
actuala tendinţă continuă, în curând niciun hotel nu 
va mai accepta să se fumeze în camerele sale. 

Să ne ridicăm, din nou, deasupra sentimentelor 
şi să examinăm principiul implicat. Eu nu fumez, 
nu vreau ca altcineva să fumeze lângă mine şi nu 
vreau o cameră de hotel care să miroasă ca o 
scrumieră. Dar voi apăra cu toate puterile dreptul 
unui proprietar de hotel privat de a oferi facilităţi 
pentru fumat, dacă sunt dorite, fiindcă dacă veţi 
permite guvernului să-i încalce drepturile, data 
viitoare vă va încălca drepturile dumneavoastră. 

Legile antidiscriminatorii pentru afacerile şi 
proprietăţile private sunt de fapt antiumanitate şi 
astfel antiprosperitate. 

Proprietatea publică este cu totul altceva. Când 
guvernul construieşte o poştă, un spital sau o au- 
tostradă, acestea trebuie să fie accesibile tuturor 
oamenilor, întrucât toţi au contribuit la plătirea lor. 
(În acelaşi timp însă, consider că guvernul n-ar 
trebui să se ocupe de construirea de poşte, spitale 
sau autostrăzi.) 

Să ducem acum filozofia dumneavoastră cu un 
pas mai departe şi s-o testăm dacă mai rămâne 
armonioasă. Vă voi pune aceeaşi întrebare pe care 
am adresat-o studenţilor mei în Sidney. 

l-am întrebat câţi credeau că prostituţia ar 
trebui legalizată. Cam trei sferturi din cei aflaţi în 
sală au fost de acord cu legalizarea prostituţiei. 
(Apropo, în Australia, prostituţia este legalizată.) 
După aceea i-am întrebat câţi credeau că dro- 
gurile ar trebui legalizate. Foarte puţine mâini 
s-au ridicat. 

Le-am spus atunci ceea ce vă voi spune şi 
dumneavoastră: dacă aveţi o filozofie armonioasă 
spre prosperitate, atunci trebuie să susţineţi 
necondiţionat dreptul cuiva de a oferi servicii 
sexuale în schimbul banilor sau dreptul de a plăti 
pentru servicii sexuale, ca şi dreptul cuiva de a 
vinde cocaină, marijuana sau metadonă ori de a 
folosi el însuşi drogurile respective. 

Este irelevant faptul că dumneavoastră apre- 
ciaţi că drogurile sunt dăunătoare. Nu contează 
dacă religia dumneavoastră. susţine că relaţiile 
sexuale n-ar trebui să se consume în afara căsniciei. 
Contează doar principiile pe care se fundamen- 
tează filozofia dumneavoastră. lar fericirea şi pros- 

peritatea trebuie să se fundamenteze pe libertatea 
oamenilor de a alege şi pe dreptul lor de a face 
lucrurile care le plac, atâta timp cât în felul acesta nu 
încalcă drepturile altora. 

Dacă îi acordaţi guvernului puterea de a vă 
spune că nu puteţi fuma marijuana în casa 
dumneavoastră sau că nu puteţi angaja prestatori 
de servicii sexuale, mai este doar un pas mic până 
ce guvernul va interzice unele cărţi, va cenzura 
presa şi va crea un stat polițienesc. 

Dacă credeţi că guvernul ar trebui să asigure 
educaţie tuturor copiilor sau medicamente gratuite 
tuturor pensionarilor, ori dacă sunteţi de părere că 
toţi oamenii au dreptul la o slujbă bună, trebuie să 
înţelegeţi că „drepturile“ acelea au un preţ. Dacă 
consideraţi că treaba guvernului dumneavoastră 
este de a promulga legi care să vă protejeze de a 
cumpăra suplimente nutritive care conţin efedrină, 
care să vă interzică să efectuaţi salturi în gol cu 
coarda elastică sau să vă acorde o despăgubire când 
vă pierdeţi slujba... atunci trebuie să înţelegeţi că 
preţul care trebuie plătit este mult mai serios. 

Guvernul nu poate fi responsabil pentru pros- 
peritatea dumneavoastră, tot aşa cum medicul de 
familie nu poate fi responsabil pentru sănătatea 
dumneavoastră sau la fel cum biserica /templul/si- 
nagoga de care aparţineţi nu pot fi responsabile 
pentru spiritualitatea dumneavoastră. Dacă doriţi 
să fiţi prosper, trebuie să vă asumaţi responsa- 
bilitatea respectivă. 

Vă sugerez insistent să vă gândiţi serios la 
problemele acestea, întrucât ele vor releva dacă vă 

duceţi viaţa potrivit unei filozofii armonioase sau 
dacă plutiţi fără ţintă, renunțând la principii atunci 
când devin incomode. 

Sunt absolut convins că vor exista unii care mă 
vor acuza de afirmaţia că unicul mod în care puteţi 
atinge prosperitatea este să-i votaţi pe libertarieni, 
să fumaţi marijuana şi să apelaţi la prostituate. Şi 
chiar dacă poate fi un mod de viaţă interesant, eu 
nu pe acela îl susţin. Eu încerc să vă zgâlţâi din 
zona dumneavoastră de confort şi să vă determin 
să gândiţi din nou. 

Cred că Ayn Rand a fost sclipitoare... cu cel 
puţin 75 de ani înaintea vremurilor ei. Atlas despo- 
vărat, Sursa de inspiraţie, Filozofie: cine are nevoie de 
ea? (Philosophy: Who Needs It) şi Virtutea egoismului 
sunt lecturi obligatorii pentru toţi cei care privesc 
cu seriozitate succesul şi fericirea. Nu sunt totuşi 
de acord cu toate ideile ei şi nici dumneavoastră nu 
trebuie să fiţi. Pe de altă parte, sincer vorbind, unii 
dintre cei pe care-i văd căutând să avanseze prin 
intermediul libertarienilor mi se par bizari. Am 
senzaţia că ei au pierdut legătura cu principiile 
fondatoare ale partidului. 

lar dacă veţi accepta fără niciun comentariu 
absolut toate spusele mele, atunci nu veţi face 
altceva decât să treceţi de la o mentalitate încă- 
tuşată la alta. Dacă veţi studia ceea ce sugerez, dacă 
îmi veţi analiza critic ideile şi apoi vă veţi dezvolta 
o convingere proprie, atunci vă veţi afla pe drumul 
spre prosperitate. 

Dacă convingerile dumneavoastră vă slujesc cu 
adevărat, ele vor supravieţui examinărilor critice 

sănătoase. Prevedeţi-vă timp şi exploraţi valenţele 
unora dintre resursele, oamenii şi ideile pe care 
le-am sugerat aici şi decideţi singur. Am creat o 
pagină care oferă şi mai multe informaţii şi resurse 
despre aceste subiecte; veţi găsi detalii la sfârşitul 
cărţii. Vizitaţi resursele de acolo şi învăţaţi mai 
multe despre subiectele pe care eu le consider esen- 
ţiale pentru prosperitatea personală. 

După ce veţi înţelege importanţa critică a 
valorilor şi principiilor, şi după ce vă veţi dezvolta 
o filozofie armonioasă bazată pe ele, vă veţi putea 
clădi o viaţă care să aibă un scop, un înţeles şi să vă 
aducă fericire. lar aceea este o viaţă plăcută, pe care 
merită să o trăiţi. Să discutăm acum despre felul în 
care puteţi să legaţi toate acestea laolaltă... 


Capitolul 11 


ASAMBLAREA ELEMENTELOR PENTRU 
SĂNĂTATE, FERICIRE ŞI PROSPERITATE 


x XX 
Deveniti deştept. sănătos şi bogat! 
x XX 


Lucrâna cu oamenii, pentru a-i ajuta să-şi 
făurească succesul, bogăţia şi fericirea, am observat 
un fir comun în istorisirile lor. Ei vin la mine, 
crezând că-i ţine în loc teama de eşec. În majoritatea 
cazurilor, descoperim că, de fapt, îi opreşte teama 
de succes. 

Ei se tem că dacă vor avea succes, prietenii şi 
rudele nu le vor mai fi apropiaţi. Ei se tem că dacă 
vor deveni bogaţi, nu vor ajunge în rai. Ei cred că 
obţinerea unei mari avuţii va atrage probleme şi mai 
mari. Ei suferă de îndoială de sine, întrebându-se 
dacă nu cumva succesul îi va transforma în par- 
teneri de viaţă indiferenți sau în părinţi neglijenţi. 

În realitate, nu se tem de eşec, ci îi împietreşte 
posibilitatea succesului. De aceea, în subconştient, 
ei acţionează pentru a-şi sabota propriul succes. 

Teama de succes este produsul secundar al 
respectului de sine redus şi un rezultat direct al 

programării pe care am discutat-o în toată cartea 
de faţă — teama cu care vă alegeţi când sunteţi 
infectat de convingerile fundamentale ale turmei. 
De atâta vreme membrilor turmei li s-a spus ce 
anume să gândească, încât ei nu mai ştiu cum să 
gândească singuri. 

Pentru a scăpa de gândirea de turmă, trebuie 
să deveniți un gânditor critic şi să nu acceptaţi 
nimic ca fiind de la sine înţeles, ci să fiţi dispus să 
adoptați şi poziţii contrarii. Trebuie să treceţi totul 
prin filtrul întrebărilor. Nu acceptaţi ca fiind ade- 
vărat nimic din ce nu vă conduce spre prosperitate, 
întrucât dacă nu vă duce într-acolo nu este real, ci 
o informaţie eronată răspândită prin intermediul 
memelor. Trebuie să puteţi sesiza deosebirile. 

Motivul pentru care cei mai mulţi oameni duc 
o viaţă de disperare tăcută este faptul că sunt 
incapabili de discernământ. Motivul pentru care 
Bill Gates este miliardar este faptul că poate dis- 
cerne ceea ce alţii nu pot. El pune toate lucrurile 
sub semnul întrebării: „Ce-ar fi dacă?“, „De ce?“, 
„De ce nu?”. El poate discerne deosebirea dintre a 
face ceva fiindcă este logic şi a face ceva fiindcă 
„toţi procedează în felul acesta”. 

Bill Gates este dispus să adopte poziţii con- 
trarii. La fel au fost Henry Ford, J. Paul Getty, 
Andrew Carnegie, Leonardo da Vinci, Guglielmo 
Marconi, Thomas Edison, Albert Einstein, Ayn 
Rand şi nenumărați alţi gânditori sclipitori, ale 
căror nume nu le vom cunoaşte niciodată. Oamenii 
de succes nu gândesc ca gloata, ci pun totul sub 
semnul întrebării. 

Deoarece aminteam de Bill Gates, să comparăm 
felul în care gândeşte el cu felul în care gândeşte 
majoritatea oamenilor. 

Pe când aşteptam într-un aeroport, am cum- 
părat revista Fortune. Conţinea un articol de fond 
scris de Stuart Alsop, care îl critica pe Gates şi 
compania Microsoft. Sub titlul „Dreptul de a regle- 
menta”, articolul respectiv perpetua afirmaţia 
potrivit căreia Microsoft este un monopol şi se 
declara în favoarea acţiunii antitrust a guvernului 
american iniţiată împotriva companiei şi a pre- 
şedintelui ei, Gates. 

Aceasta este o gândire tipică de turmă. Mi- 
crosoft şi Bill Gates — ce ţintă uşoară şi aproape 
sigur populară pentru restul turmei! Cei mai mulţi 
oameni sunt încântați să accepte opinia că Mi- 
crosoft este „fruntea“ monopolurilor, care distruge 
totul din calea sa până când va conirola întreaga 
lume. lar Gates este unul dintre cei mai bogaţi 
oameni din lume, aşa că reprezintă ţinta perfectă 
pentru mentalitatea de invidie şi gelozie. 

Când Alsop scrie un articol ca acesta, îşi dove- 
deşte lipsa de înţelegere faţă de felul în care func- 
ţionează realmente capitalismul şi libera iniţiativă, 
demonstrând cât este de infectat cu memele 
lipsurilor. Iar faptul că o revistă ca Fortune — care ar 
trebui să fie un simbol al liberei iniţiative - publică 
asemenea idioţenii socialiste vă arată cât de atot- 
pătrunzătoare au devenit memele lipsurilor. 

Când cineva a întrebat-o pe Ayn Rand de ce 
americanii sunt antiintelectuali, ea a răspuns: 
„Pentru că intelectualii Americii sunt antiame- 

ricani“. Articolul despre care am amintit este o 
demonstraţie perfectă în această privinţă. O revistă 
care a fost înfiinţată de unul dintre cei mai de 
succes exponenţi ai liberei iniţiative, dedicată ţe- 
lului de a fi un forum pentru idei care să pro- 
moveze dezvoltarea sistemului liberei iniţiative, 
susţine în realitate o acţiune care ar fi mai potrivită 
unui regim comunist. 

Care, mai exact, este infracţiunea săvârşită de 
Microsoft? Bill Gates şi compania sa au creat un 
software pe care milioane de oameni doresc să-l 
folosească. Microsoft a făcut posibil ca oameni din 
toată lumea - indivizi ca mine, lipsiţi de cunoştinţe 
în domeniul calculatoarelor — să utilizeze calcula- 
toarele pentru a-şi îmbunătăţi vieţile în foarte multe 
moduri. Dar, potrivit guvernului american, ade- 
vărata „infracţiune“ a fost faptul că Microsoft şi-a 
introdus browserul pentru Internet în sistemul de 
operare, sugrumând astfel concurenţa şi creând un 
monopol. 

Să preluăm această logică întortocheată şi s-o 
aplicăm în alt scenariu. Să presupunem că eu şi un 
conferenţiar celebru pe plan mondial susţinem 
seminare în Chicago în aceeaşi zi. Eu ofer un CD 
gratuit fiecărui participant la seminarul meu. Oare 
celălalt conferenţiar ar trebui să mă acţioneze în 
judecată? Să adreseze guvernului o petiție? El ar 
putea invoca practici incorecte sau constrângeri 
aplicate comerţului şi ar putea susţine că am 
monopolul produselor mele. Sau ar putea şi el să 
ofere un CD gratuit la seminarul său. Sau, şi mai 
bine, ar putea oferi două CD-uri gratuite! 

Guvernul nu trebuie să promulge legi referi- 
toare la ceea ce pot oferi companiile, să le controleze 
preţurile ori să le determine valoarea produselor. 
Dacă lăsaţi libera iniţiativă să acţioneze, ea se va 
îngriji singură de client. Concurența este cea care 
menţine preţurile scăzute şi valorile ridicate. 

Dacă priviţi cu seriozitate succesul, Bill Gates 
ar trebui să fie unul dintre eroii din vârful listei 
dumneavoastră. lar Microsoft ar trebui să fie tratată 
de guvernul SUA drept ceea ce este — o adevărată 
poveste de succes american. 

Este uşor ca Microsoft să fie descrisă ca mons- 
trul miliardar care devorează tot ce întâlneşte în 
cale. Asta doresc Alsop şi mare parte din mesajele 
mass-media să vă facă să gândiţi. Sunt ţinte imediat 
accesibile, care se adresează muncitorului tipic. 
Însă atacurile acestea ignoră un lucru foarte simplu. 

Microsoft este o companie înfiinţată de doi 
tineri care au abandonat facultatea, fiindcă aveau 
o idee şi un vis. Bill Gates şi Paul Allen au creat o 
companie bazată pe împlinirea: unei nevoi prin 
inovare şi au atras persoane ca Richard Brodie şi 
mii de alţi oameni inteligenţi. 

Nu reglementările guvernamentale vor con- 
trola în cele din urmă compania Microsoft, ci faptul 
că, în această clipă chiar, în toată lumea există şi alţi 
tineri sclipitori care stau undeva într-o cameră de 
cămin, fără să aibă nimic altceva decât cutii goale 
de pizza, dar care vor veni cu următoarele realizări 
de software, dintre care unele ar putea trece în 
uitare programele şi sistemele de operare Word, 
Excel, Explorer sau chiar Windows. Şi vor face 

acest lucru fiindcă sunt impulsionaţi de dorinţa de 
a trăi visul american, aşa cum este acesta personi- 
ficat de Gates, Allen şi miile de milionari creaţi de 
Microsoft. 

În acelaşi timp însă, dacă citiţi revistele de afa- 
ceri şi cele dedicate domeniului calculatoarelor, veţi 
deveni treptat programat cu ideile că Microsoft este 
o companie ticăloasă, iar Gates este inamicul. De 
aceea trebuie să manifestaţi discernământ. Puneţi 
sub semnul întrebării tot ce citiţi şi auziţi. Analizaţi 
motivele pentru care turma gândeşte aşa cum 
gândeşte. Şi gândiţi cu mintea dumneavoastră. 

Cu ani în urmă am trăit cu o femeie pe care o 
chema Aura. Într-o zi, pe când stăteam amândoi pe 
sofa, m-a rugat să-i dau poşeta, care se afla pe 
scaunul de lângă mine. Şi-a luat din poşetă obiectul 
de care avea nevoie şi mi-a restituit-o, iar eu am 
aşezat-o pe podea lângă mine. 

- Nu, nu, nu! a exclamat ea. 

— Ce-i? Ce-i, ce s-a-ntâmplat? am întrebat, ridi- 
când repede poşeta. 

— Poşetele nu se pun pe podea, mi-a replicat 
ferm. 

— Scuză-mă, am spus şi am aşezat poşeta înapoi 
pe scaun. 

După câteva secunde, am izbucnit în râs. Aura 
a dorit să ştie ce era atât de amuzant. 

— „Poşetele nu se pun pe podea”? am repetat. 
Pare ceva ce ar fi spus bunică-ta. În plus, explică-mi 
şi mie, te rog, de ce poşetele nu se pun pe podea? 

Ea s-a gândit câteva clipe, apoi a început să 
râdă. Nu avea niciun răspuns. Îşi amintea doar că, 

pe când era fetiţă, pusese poşeta mamei pe podea şi 
primise aceeaşi admonestare. Nu-şi dăduse nicio- 
dată seama că programarea îi fusese implementată 
în mintea subconştientă până după 20 de ani, când 
apăruse o situaţie în care repetase papagaliceşte ce 
i se spusese. 

Începem să învăţăm lucruri chiar înainte de a 
umbla pe picioare şi, în general, până la vârsta 
de 10 ani imaginea lumii ne este bine formată. 
Majoritatea oamenilor nu înţeleg niciodată că 
această imagine le-a fost stabilită din exterior şi în 
tot cazul n-o pun niciodată sub semnul întrebării. 
Oamenii fericiţi, oamenii de succes o pun sub 
semnul întrebării. 

Nu cu mult timp în urmă, telefoanele celulare 
erau o imposibilitate. Când Marconi a sugerat ideea 
radioului, a fost considerat nebun. Şi Edison? Toţi 
ştiu ce idee zănatică a fost becul electric. Însă „toţi“ 
se înşală adesea. 

Sunt convins că nivelurile cele mai înalte 
de succes în sport, afaceri şi viaţă provin nu atât 
din îndemânări, educaţie şi abilitate, cât din men- 
talitatea persoanei care atinge nivelurile res- 
pective. Un asemenea succes necesită adesea o 
gândire contrară celei de turmă şi necesită întot- 
deauna să vă analizaţi convingerile din toate 
punctele de vedere. 

Când vă puneţi sub semnul întrebării con- 
vingerile, vă puneţi sub semnul întrebării li- 
mitările. Dacă convingerile vă slujesc, ele pot 
rezista examinării. Dacă însă nu rezistă, puteţi să 

renunţaţi la ele şi să le înlocuiţi cu cele care vă slu- 
jesc cu adevărat. 

lată câteva exemple: poate că aveţi convingerea 
că este greu să reuşiţi în viaţă fără educaţia primită 
în facultate, că pentru a face bani aveţi nevoie de 
bani, că în oraşul dumneavoastră este greu de făcut 
afaceri şi /sau că cei din rasa dumneavoastră întâm- 
pină mai multe obstacole în cale. 

Puteţi descoperi că aceste convingeri nu vă 
slujesc şi decideţi să le înlocuiţi cu altele care vă 
sunt de folos. Unele exemple de convingeri înlo- 
cuitoare sunt: 
> Bill Gates şi Paul Allen au avut succes fără să fi 

terminat facultatea. Şi eu pot avea succes. 
> Pentru a face bani, ai nevoie doar de o idee 

măreaţă. 
> Oamenii din oraşul meu au avut întotdeauna 
succes. Asta înseamnă că şi eu pot avea succes. 
>> Multe persoane din rasa mea au succes; nimeni 
nu mă poate împiedica, în afară de mine. 


Punând sub semnul întrebării situaţia curentă, 
preîntâmpinaţi posibilitatea de a cădea în menta- 
litatea de victimă şi de a dezvolta temeri, îndoieli 
de sine şi lipsuri. Recunoaşteţi că egoismul este o 
virtute, nu un rău, aşa cum îl cred masele. Înţelegeţi 
că rolul de Robin Hood pe care-l joacă guvernul 
face de fapt rău tuturor. 

Subiectele pe care le-am examinat sunt destul 
de importante şi de fapt n-am reuşit decât să le 
trec în revistă în mod superficial. Sarcina dum- 
neavoastră este de u săpa mai adânc, de a studia 

mai mult, de a vă confrunta convingerile şi a le 
pune sub semnul întrebării, pentru că aşa apar 
salturile calitative. Dacă veţi deveni un gânditor 
critic şi vă veţi dezvolta discernământul, puteţi să 
evadați din rutina zilnică de supravieţuire a tur- 
mei şi să pătrundeţi în tărâmul ameţitor al 
satisfacţiei de sine. 

Am scris această carte pentru a vă zdruncina 
convingerile, pentru a vă ameninţa şi, cel mai 
important, pentru a vă determina să gândiţi! Nu mă 
aştept să acceptaţi toate spusele mele ca fiind 
corecte. Dacă veţi proceda aşa, atunci nu mi-am 
atins scopul. Dacă însă veţi reflecta la aceste 
probleme - dacă vă veţi angaja într-o gândire cri- 
tică reală pentru a determina ce anume este bun 
pentru dumneavoastră — , atunci mi l-am atins. 

Pentru a crea o viaţă care să aibă un înţeles, 
pentru a ajunge la împlinire şi prosperitate, trebuie 
să acceptaţi să puneţi totul sub semnul întrebării... 
şi mai cu seamă convingerile adânc înrădăcinate. 
Fiţi atent mai cu seamă la cele care vă stârnesc 
emoţii. Dacă ceva din ceea ce aţi citit aici vă scoate 
realmente din sărite... înseamnă că este o problemă 
la care trebuie să reflectaţi cu multă seriozitate. 
Orice psiholog sau psihiatru vă va spune că dacă 
reacţionaţi emoţional la o problemă, înseamnă că 
ceva din ea vă ameninţă şi vă cauzează insecuritate. 
Noi oglindim lucrurile şi de obicei problema care 
ne irită cel mai mult la altă persoană este una de 
care ne temem în adâncul nostru. 

Când vă autoexaminaţi şi gândiţi critic, pu- 
neţi-vă următoarea întrebare: 

Oare ţin la anumite convingeri fiindcă ele îmi 
îngăduie să validez comportamentul care mă 
împiedică să-mi ating măreţia personală? 

Aceasta poate fi întrebarea cea mai importantă, 
aşa că trataţi-o cu respectul pe care îl merită. Doresc 
să puteţi avea acces la toată măreţia posibilă. Şi de 
aceea am scris cartea aceasta. M-aţi onorat prin 
faptul că aţi citit-o şi m-aţi acceptat ca îndrumător 
în calea spre succes. Este o responsabilitate pe care 
o privesc cu toată seriozitatea. 

Un prieten ocazional vă poate spune ceea ce 
doriţi să auziţi, dar un prieten adevărat sau un 
mentor vă va spune ceea ce trebuie să auziţi. V-aş fi 
putut scrie o carte de tip New Age, care să vă facă 
să vă simţiţi bine, ticsită de cuvinte calde şi 
iubitoare care să se adreseze convingerilor dum- 
neavoastră existente. Şi probabil aţi fi apreciat-o ca 
fiind excelentă. Aţi fi rămas însă împotmolit în 
acelaşi loc în care v-aţi fi aflat înainte s-o fi citit. 
Cartea aceasta vă poate ajuta să avansați la un stil 
de viaţă la care majoritatea oamenilor visează, dar 
pe care, de fapt, nu-l ating niciodată. 

V-aţi născut pentru a fi sănătos, fericit şi pros- 
per. Am dorit doar să plantez ideea aceasta în sinea 
dumneavoastră, fiindcă ştim că ideile sunt centre 
de conştiinţă. Sănătatea, fericirea, relaţiile, situaţia 
financiară şi inteligenţa dumneavoastră vor fi 
determinate de gândurile care vă sunt prioritare, 
de ideile ce vi se nasc în minte. 

Clădiţi pe cunoaşterea pe care o aveţi despre 
legile universale şi extindeţi-vă credinţa în binele 
dumneavoastră înnăscut şi în talentele cu care aţi 

fost binecuvântat. Se vor ivi opoziții şi obstacole, şi 
încă din plin, dar dumneavoastră veţi şti că ele nu 
vă secătuiesc resursele, ci vi le amplifică. Aveţi ne- 
voie numai de credinţa în rezultate finale favorabile. 

Potrivit convingerii mele, credinţa este o putere 
supraomenească pe care o deţinem - o putere a 
minţii care are capacitatea de a modela substanţa. 
La temelia oricărei acţiuni se află o idee. Credinţa 
face ca ideea să fie reală pentru dumneavoastră şi 
pentru mintea subconştientă. Ba chiar o face reală şi 
pentru alţii. Când alţii cred în lucrul pe care dum- 
neavoastră îl faceţi, îl vindeţi sau îl creaţi, ei con- 
sideră că merită să-l susţină. Astfel se creează 
puterea Minţii Superioare („Mastermind”), iar 
puterea prosperității dumneavoastră se extinde 
enorm de mult. 

Dumnezeu /Universul/Puterea Infinită nu vă 
împlinesc cererile. Prosperitatea şi abundența 
dumneavoastră au fost deja asigurate. Trebuie doar 
să revendicaţi ceea ce vă aparţine. 

Nu există minuni, aşa cum le percep majori- 
tatea oamenilor. A spera în minuni înseamnă a 
crede că puteţi sau nu să beneficiaţi de pe urma 
unei acţiuni capricioase a lui Dumnezeu /a Univer- 
sului/a Puterii Infinite. În loc de aşa ceva, aştepta- 
ţi-vă să primiţi tot ce aveţi nevoie la momentul 
potrivit şi în mod natural, pe măsură ce apelaţi la 
forţa aceea. 

Prosperitatea dumneavoastră nu este legată de 
economie, de slujbă, de educaţie, de şef sau de 
trecutul dumneavoastră. Ea există aici şi acum 
pentru ca s-o materializaţi întocmai aşa cum 

alegeţi. Toţi oamenii de pe planeta aceasta — inclu- 
siv dumneavoastră — merită să se bucure de abun- 
denţă. Aţi fost născut pentru a fi bogat, sănătos şi 
fericit. Acum depinde de dumneavoastră să accep- 
taţi ceea ce vă aparţine! 

Vă puteţi împotrivi premiselor mele şi-mi 
puteţi nega afirmaţiile. Puteţi găsi mii de oameni 
care să vă susţină în această privinţă. De la preotul 
parohiei dumneavoastră şi până la redactorul zia- 
rului favorit, de la reprezentanţii dumneavoastră 
aleşi şi până la prietenul cel mai bun, nenumărate 
persoane vă vor spune că sunteţi victima specială a 
circumstanțelor. Ele vor căuta să mă discrediteze şi 
să valideze motivele lipsei dumneavoastră de 
succes şi fericire. Ele vă vor apăra până la moarte 
dreptul de a fi fraier, bolnav şi falit. lar dumnea- 
voastră vă puteţi simţi superior moral pentru că 
sunteţi aşa. 

SAU puteţi accepta spusele mele. Puneţi-le sub 
semnul întrebării, alături de convingerile dumnea- 
voastră fundamentale. Puteţi să examinaţi proble- 
mele, să descoperiţi programarea subconştientă 
despre care nu ştiaţi că exista acolo şi s-o înlocuiţi 
cu o programare pozitivă şi cu convingeri care să 
vă ofere mai multă încredere şi respect de sine. 
Puteţi chiar să vă dezvoltați un scop în viaţă şi să 
trăiţi potrivit unei filozofii care îl susţine. Şi puteţi 
alege să fiţi inteligent, sănătos şi bogat. 

Ce veţi face? 


Resurse 


Rugämintea mea este să folosiți această carte 
ca pe un punct de pornire şi să explorați mai 
profund subiectele prezentate în ea. Descoperiţi 
singur ideile care vă vor ajuta să vă creaţi succesul. 
Iată câteva resurse suplimentare care să vă dezvolte 
cunoaşterea în aceste domenii-cheie. 

Pentru mai multe informaţii despre Ayn Rand 
şi sistemul ei filozofic, vizitaţi Ayn Rand Institute, 
la www.AynRand.org. Toate cărţile ei — Sursa de 
inspiraţie, Atlas despovărat, Filozofie: cine are nevoie de 
ea? şi Virtutea egoismului — sunt excepţionale şi tre- 
buie neapărat citite de orice persoană care priveşte 
cu seriozitate problema succesului. Institutul face 
o treabă excelentă, educând generaţii noi în pri- 
vinţa operei ei importante. 

Pentru mai multe informaţii despre Partidul 
Libertarian şi principiile sale, vizitaţi-i site-ul Web 
la www.lp.org. Multe informaţii valoroase puteţi 
obţine şi de la Center for Small Government, la 
adresa www.CenterForSmallGovernment.com. 

Pentru a învăţa despre Hărțile Materiali- 
zării Prosperităţii („Prosperity Manifestation 
Maps”) şi alte resurse care să vă ajute în dez- 
voltarea conştiinţei prosperității, vizitaţi adresa 

www .ProsperityUniverse.com. Eu ofer un pro- 
gram de studii de 31 de zile intitulat The Midas Men- 
tality, care vă poate interesa. 

Dacă doriţi să aflaţi mai multe despre net- 
work marketing şi resurse de instruire în acest 
domeniu, citiţi cartea mea Cum să construiți o 
maşină de bani multilevel (How to Build a Multi-Level 
Money Machine, Ed. Prime Concepts Group, 
Wichita, KS, 1998). O puteţi găsi alături de multe 
alte resurse generice de instruire la adresa 
www.NetworkMarketingTimes.com. Nu uitaţi să 
vă înregistraţi pentru revista gratuită de instruire 
în format electronic şi să răsfoiţi numeroasele 
articole de acolo. 

Dacă doriţi să cumpăraţi CD-urile de pro- 
gramare subliminală pe care le recomand, ele sunt 
de la Steven Halpern şi pot fi găsite la adresa 
www.innerpeacemusic.com. 

Pentru informaţii despre afacerea de gestionar 
de informaţii, consultaţi programul Home Study, 
la adresa www.HowTosSelllnfo.com. 

Şi, în cele din urmă, dacă doriţi să-mi primiţi prin 
e-mail buletinul informativ gratuit „Randy's Rants”, 
înregistraţi-vă pe site-ul meu www.RandyGage.com. 
Din două în două săptămâni, veţi primi din partea 
mea un mesaj cu discuţii directe despre succes, 
marketing şi prosperitate. 


DE EACEL/ASI AUTOR 


Este dreptul dumneavoastră înnăs- 
cut de a fi sănătoşi, fericiţi şi 
prosperi. Acceptaţi acest adevăr şi 
nu vă mai rămâne decât să învăţaţi 
şi să trăiţi pur şi simplu potrivit 
celor ? Legi Spirituale care guver- 
| nează abundența. În cartea de faţă. 
Randy Gage dezvăluie secretele 
utilizării legilor respective pentru 
a vă materializa prosperitatea. Veţi 
g descoperi cum să: creaţi un vid 
pentru bine; folosiţi imaginea pen- 
tru a obţine ceea ce doriţi; găsiţi şi 
păstraţi perechea sufletească per- 
fectă; folosiţi creativitatea pentru a 
vă achita notele de plată; atrageţi în viaţă bani, sănătate şi armonie. 


În această carte de referință, Randy P 
Gage, mentor spiritual al prospe- 
rităļii, dezvăluie 37 de secrete puţin 

cunoscute despre bunăstare. Gage 3] de secrete 
descompune totul în explicații 
simple, lesne de înțeles, astfel că despre 
puteți aplica informațiile imediat rosteritate 
pentru a deveni prosper. El sinte- Į pi 

tizează felul în care a ajuns de la = ze 

spălător de vase într-o plăcintărie la 
Situaţia de multimilionar autoreali- 
zat. Veţi învăţa: de ce majoritatea 
oamenilor rămân săraci, cum îşi 
controlează bogaţii prosperitatea, 
de ce ar trebui să imitaţi anumite modele din lumea afacerilor, 
ce îi distinge pe oamenii săraci, bolnavi şi nefericiţi de cei 
bogaţi, sănătoşi şi fericiţi şi cum puteţi materializa prosperitatea 
în toate domeniile vicţii dumneavoastră. a 


ŞOCANTĂ, CONTROVERSATĂ, EXCEPȚIONALĂ! 


Randy Gage a fost poreclit „Mesia milionar” deoarece el crede că sărăcia 
este un păcat şi că aţi fost născut pentru a fi bogat. Stilul lui este îndrăzneț 
şi tăios, dar ațintit spre obiectiv, dacă doriți să cunoaşteţi secretele 
succesului. Gage face afirmaţii controversate, încalcă corectitudinea 
politică şi nu se sfieşte să atace unele dintre cele mai sacrosancte instituții 
contemporane, de la religia organizată la guverne, la cultura populară şi 
până la alimentele cu care vă hrăniți. Gage porneşte de la convingerile 
convenționale potrivit cărora „banii sunt ochiul dracului“, „bogaţii sunt 
ticăloși* şi „este moral să fii sărac" şi le detonează sub o avalanșă de 
dovezi contrarii. 


* Meme și manipulare: bătălia pentru controlul minţii dumneavoastră 

œ Speranţe, droguri și papa: bătălia pentru controlul spiritului 
dumneavoastră 

e Dependenţii de junk food: bătălia pentru controlul corpului 
dumneavoastră 

e Abandonarea victimizării 

© Elementul metafizic al imbogățirii 

e Crearea mentalității de prosperitate 

e Legile universale care guvemează prosperitatea 

e Cel mai mare secret al prosperității 

e Meritele egoismului 

e Filozofia pentru o viață prosperă 

Cartea aceasta provocatoare vă va schimba convingerile, vă va ataca 


temerile şi — dacă sunteţi deschis — vă va arăta cum să deveniți deştept, 
sănătos şi bogat! 


„Principala dumneavoastră prerogativă morală este propria fericire." 
Randy Gage 


